text:
ພຣະພຸດທະສາສະໜານິກາຍເຖຣະວາດໃນອາຊີໃຕ້ ແລະ ອາຊີຕາເວັນອອກສຽງໃຕ້
ອິນເດຍ
ພຣະພຸດທະສາສະໜາເລີ່ມສູນເສຍອິດທິພົນໃນປະເທດອິນເດຍໃນສັດຕະວັດທີ 7 ແລະ ເກືອບໄດ້ຫາຍໄປທັງຫມົດຫຼັງຈາກການລົ້ມສະຫຼາຍຂອງອານາຈັກປາລະໃນສັດຕະວັດທີ 12, ນອກເໜືອຈາກພາກພື້ນພູຫິມາໄລຢູ່ທາງພາກເໜືອທີ່ຫ່າງອອກໄປ. ໃນຕອນທ້າຍຂອງສັດຕະວັດທີ 19 ໄດ້ມີການຟື້ນຟູພຣະພຸດທະສາສະໜາໃນອິນເດຍ, ເມື່ອ ອະນາຄາຣິກະ ທຳມະປາລະ ຜູ້ນຳຊາວພຸດຂອງສີລັງກາ ໄດ້ກໍ່ຕັ້ງສະມາຄົມມະຫາໂພທິ ໂດຍການຊ່ວຍເຫຼືອຂອງນັກວິຊາການອັງກິດ. ຈຸດປະສົງຕົ້ນຕໍຂອງພວກເຂົາແມ່ນເພື່ອບູລະນະສະຖານທີ່ສະແຫວງບຸນຂອງຊາວພຸດໃນອິນເດຍ, ແລະ ພວກເຂົາປະສົບຜົນສຳເລັດຫຼາຍໃນການສ້າງວັດວາອາຮາມຕາມສະຖານທີ່ທາງພຣະພຸດທະສາສະໜາທຸກແຫ່ງ, ທີ່ລ້ວນແຕ່ມີພຣະສົງ-ສາມະເນນຢູ່.
ໃນຊຸມປີ 1950, ດຣ. ເອັມເບັດກາຣ໌ ໄດ້ເລີ່ມຕົ້ນຂະບວນການພຸດທະສາສະໜາໃໝ່ໃນກຸ່ມຊັ້ນວັນນະ “ຜູ້ບໍ່ຄວນຂ້ອງກ່ຽວນຳ”, ເຊິ່ງມີຫຼາຍແສນຄົນໄດ້ປ່ຽນໃຈມາເຫຼື້ອມໃສພຣະພຸດທະສາສະໜາ ເພື່ອຫຼີກລ່ຽງການດູຖູກຊົນຊັ້ນວັນນະ. ໃນທົດສະວັດທີ່ຜ່ານມາ ຄວາມສົນໃຈໃນພຣະພຸດທະສາສະໜາເຫັນວ່າເພີ່ມຂຶ້ນໃນກຸ່ມຊົນຊັ້ນກາງໃນເມືອງ. ປະຈຸບັນ, ມີຊາວພຸດຕົກເປັນປະມານ 2% ຂອງພົນລະເມືອງອິນເດຍ.
ສີລັງກາ
ປະເທດສີລັງກາເປັນສູນກາງແຫ່ງຫນຶ່ງການຮຽນຮູ້ທາງພຣະພຸດທະສາສະໜາ ນັບຕັ້ງແຕ່ມີການເປີດໂຕຂອງພຣະພຸດທະສາດສະໜາໃນສັດຕະວັດທີ 3 ກ່ອນ ຄ.ສ. ໂດຍ ເຈົ້າຊາຍມະຫິນທ໌, ມົງກຸດລາຊະກຸມານຂອງພຣະເຈົ້າອະໂສກະ, ເຈົ້າຈັກກະພັດອິນເດຍ. ສີລັງກາມີປະຫວັດສາດທາງພຣະພຸດທະສາສະໜາທີ່ຕໍ່ເນື່ອງຍາວນານທີ່ສຸດ. ແລະຍັງໄດ້ພົບກັບຄວາມຊຸດໂຊມເປັນເວລາດົນນານໃນໄລຍະສົງຄາມ, ຕັ້ງແຕ່ສະຕະວັດທີ 16 ເປັນຕົ້ນມາເກາະນີ້ໄດ້ຕົກເປັນຫົວເມືອງຂຶ້ນ, ແລະ ສະມາຊິກອົງການທາງສາສະໜາຢູໂຣບກໍ່ໄດ້ຫັນປ່ຽນສາສະໜາມາເປັນສາສະໜາຄຣິສ.
ພຣະພຸດທະສາສະໜາໄດ້ຮັບກັບການຟື້ນຟູຢ່າງເຂັ້ມແຂງໃນສັດຕະວັດທີ 19 ໂດຍການຊ່ວຍເຫຼືອຂອງນັກວິຊາການ ແລະ ນັກນັກເທວະປັດຊະຍາ (theosophists) ອັງກິດ, ດັ່ງນັ້ນ ພຣະພຸດທະສາສະໜາຂອງສີລັງກາບາງເທື່ອກໍ່ຖືກຈັດໃຫ້ເປັນ "ສາສະໜາພຸດ ໂພຣແຕສແຕນທ໌" ໂດຍເນັ້ນໜັກໃສ່ການສຶກສານັກວິຊາການ, ການປະກອບພິທີກຳທາງສາສະໜາໂດຍພຣະສົງ ເພື່ອຊຸມຊົນຄະຣາວາດ, ແລະ ການຝຶກສະມາທິສຳລັບພຸດທະສາສະນິກະຊົນທົ່ວໄປ. ປະເທດສີລັງກາໄດ້ຮັບເອກະລາດໃນປີ 1948, ແລະ ນັບແຕ່ນັ້ນມາກໍມີການຟື້ນຟູຄວາມສົນໃຈໃນພຣະພຸດທະສາສະໜາ ແລະ ວັດທະນະທໍາພຸດຢ່າງຫຼວງຫຼາຍ.
ປະຈຸບັນ, 70% ຂອງຄົນສີລັງກາແມ່ນຊາວພຸດ ໂດຍປະຊາຊົນສ່ວນໃຫຍ່ປະຕິບັດຕາມສາຍເຖຣະວາດ. ຫຼັງຈາກສົງຄາມກາງເມືອງ 30 ປີ, ໃນຕອນນີ້ປະເທດສີລັງກາໄດ້ເລີ່ມເຫັນການເພີ່ມຂຶ້ນຂອງພຣະພຸດທະສາສະໜາທີ່ມີແນວຄິດຮັກຊາດ, ໂດຍມີບາງອົງການຈັດຕັ້ງ ເຊັ່ນ ກຸ່ມໂພທຸບະລະເສນາ (Bodu Bala Sena ຫຼື ກອງກຳລັງຊາວພຸດ) ໄດ້ຈັດຕັ້ງການປະທ້ວງຕໍ່ຕ້ານສາສະໜາມຸສະລິມ ແລະ ໂຈມຕີຜູ້ນຳສາສະໜາພຸດໃນລະດັບປານກາງ.
ມຽນມາ (ພະມ້າ)
ການຄົ້ນຄວ້າທາງປະຫວັດສາດໄດ້ສະແດງໃຫ້ເຫັນວ່າ ພຣະພຸດທະສາສະໜາມີປະຫວັດສາດທີ່ດົນນານຫຼາຍກວ່າ 2000 ປີ ໃນປະເທດພະມ້າ, ໂດຍປະມານ 85% ຂອງພົນລະເມືອງໃນປະຈຸບັນລະບຸວ່າເປັນຊາວພຸດ. ມີສາຍເນັ້ນໜັກຄວາມສົມດຸນມາດົນນານໃນເລື່ອງການນັ່ງສະມາທິ ແລະ ການສຶກສາເພື່ອພຣະສົງ, ແລະ ພົນລະເມືອງຄະຣາວາດຍັງຮັກສາຄວາມສັດທາອັນແຮງກ້າໄວ້. ຊາວພຸດທີ່ມີຊື່ສຽງທີ່ສຸດຄົນໜຶ່ງຂອງພະມ້າແມ່ນ ອາຈານ ສັດຕະຍາ ນາຣາຍັນ ໂກເອັນກ້າ, ເຊິ່ງເປັນອາຈານຄະຣາວາດທີ່ສອນວິທີການປະຕິບັດວິປັດສະນາ.
ນັບຕັ້ງແຕ່ພະມ້າໄດ້ຮັບເອກະລາດຈາກປະເທດອັງກິດໃນປີ 1948, ທັງລັດຖະບານພົນລະເຮືອນ ແລະ ທະຫານ ໄດ້ສົ່ງເສີມພຣະພຸດທະສາສະໜາສາຍເຖຣະວາດ. ພາຍໃຕ້ລະບອບການປົກຄອງຂອງທະຫານ, ພຣະພຸດທະສາສະໜາໄດ້ຖືກຄວບຄຸມຢ່າງເຄັ່ງຄັດ, ແລະ ວັດວາອາຮາມຕ່າງໆ ທີ່ເປັນຢູ່ອາໄສຂອງຜູ້ຄັດຄ້ານ ຖືກທຳລາຍເປັນປະຈຳ. ຄູບາພຣະສົງມັກເປັນແນວໜ້າຂອງການປະທ້ວງທາງດ້ານການເມືອງ ເພື່ອຕໍ່ຕ້ານລະບອບທະຫານ ເຊັ່ນ ການລຸກຮືຂຶ້ນ 8888, ແລະ ການປະຕິວັດຜ້າເຫລືອງໃນປີ 2007.
ໃນທົດສະວັດທີ່ຜ່ານມາ, ກຸ່ມແນວຄິດຮັກຊາດຕ່າງໆ ໄດ້ເກີດຂື້ນ, ໂດຍພະຍາຍາມທີ່ຈະຟື້ນຟູພຣະພຸດທະສາດສະໜາ ແລະ ຕໍ່ຕ້ານອິສະລາມ. ພຣະອາຈານ ອະຊີນ ວິຣະຖຸ, ຜູ້ນຳຂະບວນການ 969, ແລະ ຜູ້ທີ່ເອີ້ນຕົນເອງວ່າ "ບິນລາເດນຂອງພະມ້າ", ໄດ້ສະເໜີໃຫ້ມີການຂວ້ຳບາດຮ້ານຄ້າທີ່ມີຄົນມຸດສະລິມເປັນເຈົ້າຂອງ. ພາຍໃຕ້ໜ້າກາກແຫ່ງ "ການປົກປ້ອງພຣະພຸດທະສາສະໜາ" ການແຜ່ລະບາດຄວາມຮຸນແຮງຕໍ່ໂບດອິສະລາມ ແລະ ເຮືອນຊານຂອງຊາວມຸສະລິມກາຍເປັນເລື່ອງປົກກະຕິ, ເຊິ່ງການຕອບໂຕ້ຂອງກຸ່ມມຸສະລິມແຮງເພີ່ມທະວີຄວາມຮ້ອນຂຶ້ນໄປຕື່ມ.
ບັງກະລາເທດ
ພຣະພຸດທະສາສະໜາເປັນຄວາມສັດທາທີ່ໂດດເດັ່ນຂອງພາກພື້ນນີ້ຈົນເຖິງສະຕະວັດທີ 11. ທຸກມື້ນີ້, ໜ້ອຍກວ່າ 1% ຂອງພົນລະເມືອງແມ່ນຊາວພຸດ, ແລະ ພວກເຂົາມັກເຕົ້າໂຮມກັນຢູ່ທີ່ເຂດພູເຂົາຈິດຕະກອງໃກ້ກັບປະເທດພະມ້າ.
ມີວັດຂອງຊາວພຸດຢູ່ 4 ແຫ່ງ ໃນນະຄອນຫຼວງທາກາ, ແລະ ມີວັດວາອາຮາມອີກຫຼາຍແຫ່ງໃນທົ່ວໝູ່ບ້ານທາງຕາເວັນອອກ. ແຕ່ຖືກຕັດອອກຈາກປະເທດພະມ້າ, ລະດັບການປະຕິບັດ ແລະ ຄວາມເຂົ້າໃຈໃນພຣະພຸດທະສາສະໜາຍັງຂ້ອນຂ້າງຕໍ່າ.
ໄທ
ພຣະພຸດທະສາສະໜາໄດ້ຖືກນຳມາເຜີຍແຜ່ໃນອານາຈັກອາຊີຕາເວັນອອກສຽງໃຕ້ ເລີ່ມແຕ່ສະຕະວັດທີ 5 ເປັນຕົ້ນມາ. ຕາມດ້ວຍສາຍເຖຣະວາດ, ໂດຍໄດ້ຮັບອິດທິພົນອັນເຂັ້ມແຂງຈາກສາສະໜາພຶ້ນເມືອງ ແລະ ສາສະໜາຮິນດູ, ເຊັ່ນດຽວກັບພຣະພຸດທະສາສະໜາມະຫາຍານ. ຕ່າງຈາກສີລັງກາ ແລະ ພະມ້າ, ໄທບໍ່ເຄີຍມີການອຸປະສົມບົດໃຫ້ກັບແມ່ຍິງ. ເກືອບ 95% ຂອງປະເທດແມ່ນຊາວພຸດ.
ພຣະສົງໄທມີຕົ້ນແບບມາຈາກສະຖາບັນພຣະມະຫາກະສັດໄທ, ແລະ ມີສົມເດັດພຣະສັງຄະຣາດ ເຊັ່ນດຽວກັນກັບມະຫາເຖລະສະມາຄົມ ເຊິ່ງມີໜ້າທີ່ຮັກສາຄວາມບໍລິສຸດຂອງສາຍດັ່ງກ່າວ. ມີຊຸມຊົນພຣະສົງທີ່ອາໄສຢູ່ໃນປ່າດົງ, ແລະ ທີ່ອາໄສຢູ່ໃນໝູ່ບ້ານ. ທັງສອງໄດ້ຮັບຄວາມເຄົາລົບນັບຖື ແລະ ການສະໜັບສະໜູນຢ່າງສູງຈາກຊຸມຊົນຄະຣາວດ.
ພຣະທຸດົງອາໄສຢູ່ໃນປ່າດົງດິບ, ຝຶກສະມາທິຢ່າງເຂັ້ມງວດ ແລະ ປະຕິບັດຕາມພຣະວິໄນຢ່າງເຄັ່ງຄັດ. ສ່ວນພຣະສົງປະຈຳວັດບ້ານ ຕົ້ນຕໍແມ່ນຈົດຈຳຕຳລາ ແລະ ປະກອບພິທີທາງສາສະຫນາໃຫ້ຜູ້ຄົນໃນທ້ອງຖິ່ນ. ເພື່ອສອດຄ່ອງກັບຄວາມເຊື່ອທາງວັດທະນະທຳໄທກ່ຽວກັບເລື່ອງຜີ, ພຣະສົງເຫຼົ່ານີ້ຍັງມອບເຄື່ອງລາງຂອງຂັງໃຫ້ບັນດາພຸດທະສາສະນິກະຊົນໄວ້ເພື່ອເປັນສິ່ງປົກປ້ອງຄຸ້ມຄອງ. ມີມະຫາວິທະຍາໄລສົງໜຶ່ງແຫ່ງສຳລັບພຣະສົງ-ສາມະເນນ, ຕົ້ນຕໍແມ່ນເພື່ອຝຶກອົບຮົມພຣະສົງໃນການແປພຣະໄຕປິດົກຈາກພາສາບາລີແບບເກົ່າແກ່ມາເປັນພາສາໄທສະໄໝໃໝ່.
ລາວ
ພຣະພຸດທະສາສະໜາໄດ້ເຂົ້າສູ່ປະເທດລາວຄັ້ງທຳອິດ ໃນໄລຍະສັດຕະວັດທີ 7, ແລະ ທຸກມື້ນີ້ 90% ຂອງພົນລະເມືອງນັບຖື ແລະ ມີຄວາມເຊື່ອໃນສາສະໜາພຸດປະສົມກັບສາສະໜາຜີ. ໃນລະຫວ່າງລະບອບຄອມມູນິດ, ອຳນາດການປົກຄອງບໍ່ໄດ້ປາບປາມສາສະໜາຢ່າງເດັດຂາດຕັ້ງແຕ່ຕົ້ນ, ແຕ່ໃຊ້ຄະນະສົງເພື່ອຂະຫຍາຍຈຸດປະສົງທາງການເມືອງຂອງຕົນອອກໄປ. ເມື່ອເວລາຜ່ານໄປ, ພຣະພຸດທະສາສະໜາໄດ້ຖືກປາບປາມຢ່າງສາຫັດ. ນັບແຕ່ຊຸມປີ 1990 ເປັນຕົ້ນມາ, ພຣະພຸດທະສາສະໜາໄດ້ກັບມາຟື້ນໂຕອີກເທື່ອໜຶ່ງ, ເຊິ່ງຄົນລາວສ່ວນຫຼາຍມີຄວາມເຫຼື້ອມໃສສັດທາ, ແລະ ຜູ້ຊາຍສ່ວນໃຫຍ່ກໍເຂົ້າບວດໃນວັດຢ່າງໜ້ອຍເປັນເວລາສັ້ນໆ. ຄອບຄົວສ່ວນຫຼາຍຖະຫວາຍອາຫານໃຫ້ພຣະສົງ-ສາມະເນນ, ແລະ ເຂົ້າວັດໃນວັນເດືອນເພັງ.
ກຳປູເຈຍ
ພຣະພຸດທະສາສະໜາສາຍເຖຣະວາດເປັນສາສະໜາປະຈຳຊາດມາຕັ້ງແຕ່ສະຕະວັດທີ 13, ໂດຍ 95% ຂອງພົນລະເມືອງ ຍັງແມ່ນຊາວພຸດ. ລະຫວ່າງຊຸມປີ 1970, ຂະເໝນແດງໄດ້ພະຍາຍາມ ແລະ ເກືອບຈະປະສົບຜົນສຳເລັດໃນການທຳລາຍພຣະພຸດທະສາສະໜາ; ມາຮອດປີ 1979, ພຣະສົງເກືອບທຸກອົງຖືກຄາດຕະກຳ ຫຼື ຖືກເນລະເທດ, ວັດ ແລະ ຫໍສະໝຸດທຸກແຫ່ງໄດ້ຖືກທຳລາຍ.
ຫຼັງຈາກການກັບຄືນມາຂອງເຈົ້າຊາຍສີຫະນຸ ໃນຖານະກະສັດ, ຂໍ້ຈຳກັດຕ່າງໆ ກໍຄ່ອຍໆຖືກຍົກເລີກ, ແລະ ຄວາມສົນໃຈໃນພຣະພຸດທະສາສະໜາ ກໍໄດ້ຮັບການຟື້ນຟູ. ຄົນກຳປູເຈຍເປັນຄົນທີ່ມີຄວາມເຊື່ອຖືອັນແຮງກ້າໃນເລື່ອງຂອງການເບິ່ງດວງຊະຕາ, ໂຫລາສາດ ແລະ ໂລກແຫ່ງວິນຍານ, ແລະ ຄູບາພຣະສົງຫຼາຍອົງກໍເປັນໝໍເຢົານຳ. ພຣະສົງມີສ່ວນຮ່ວມໃນພິທີກຳຕ່າງໆ, ຕັ້ງແຕ່ພິທີຕັ້ງຊື່ໃຫ້ເດັກນ້ອຍ, ຈົນເຖິງການແຕ່ງດອງ ແລະ ງານສົບ.
ຫວຽດນາມ
ພຣະພຸດທະສາສະໜາໄດ້ມາຮອດປະເທດຫວຽດນາມເມື່ອ 2000 ປີກ່ອນ, ໂດຍທຳອິດເລີ່ມຈາກອິນເດຍ, ແຕ່ຕໍ່ມາແມ່ນມາຈາກຈີນເປັນສ່ວນໃຫຍ່. ເຖິງຢ່າງໃດກໍ່ຕາມ, ມັນເລີ່ມບໍ່ໄດ້ຮັບຄວາມນິຍົມຈາກຊົນຊັ້ນປົກຄອງໃນສະຕະ ວັດທີ 15. ການຟື້ນຟູເກີດຂື້ນໃນຕົ້ນສັດຕະວັດທີ 20, ແຕ່ໃນໄລຍະລະບອບສາທາລະນະລັດ, ນະໂຍບາຍສົ່ງເສີມ ຄາໂທລິກ ເຮັດໃຫ້ຊາວພຸດເປັນປໍລະປັກກັນ. ດຽວນີ້, ມີພຽງ 16% ຂອງພົນລະເມືອງທີ່ນັບຖືພຣະພຸດທະສາສະໜາ, ແຕ່ກໍຍັງເປັນສາສະໜາທີ່ໃຫຍ່ທີ່ສຸດຢູ່.
ດຽວນີ້ ລັດຖະບານມີການຜ່ອນຜັນຫຼາຍຂຶ້ນກ່ຽວກັບພຣະພຸດທະສາສະໜາ, ເຖິງວ່າຈະບໍ່ມີວັດວາອາຮາມໃດໆ ຖືກອະນຸຍາດໃຫ້ເຮັດວຽກຢ່າງເປັນເອກະລາດຈາກລັດກໍ່ຕາມ.
ອິນໂດເນເຊຍ ແລະ ມາເລເຊຍ
ພຣະພຸດທະສາສະໜາໄດ້ເຂົ້າມາໃນພື້ນທີ່ນີ້ປະມານສັດຕະວັດທີ 2, ໂດຍເດີນທາງຜ່ານເສັ້ນທາງການຄ້າກັບອິນເດຍ. ຕະຫຼອດປະຫວັດສາດທີ່ຜ່ານມາ, ພຣະພຸດທະສາສະໜາໄດ້ຖືກປະຕິບັດໄປຄຽງຄູ່ກັບສາດສະໜາຮິນດູ ຈົນເຖິງສັດຕະວັດທີ 15, ເມື່ອອານາຈັກມັດຈະປາຫິດ, ເຊິ່ງເປັນອານາຈັກສຸດທ້າຍຂອງສາສະໜາຮິນດູ-ພຸດ, ໄດ້ລົ້ມສະຫຼາຍ. ເມື່ອຕົ້ນສັດຕະວັດທີ 17, ສາສະໜາອິສະລາມໄດ້ເຂົ້າມາແທນທີ່ສາສະໜາເຫຼົ່ານີ້ຢ່າງສິ້ນເຊີງ.
ອີງຕາມນະໂຍບາຍປັນຈະສີນລ໌ (panchashila) ຂອງລັດຖະບານອິນໂດເນເຊຍ, ສາສະໜາທາງການຕ້ອງໄດ້ຢືນຢັນຄວາມເຊື່ອໃນພຣະເຈົ້າ. ພຣະພຸດທະສາສະໜາບໍ່ໄດ້ຢືນຢັນວ່າ ພຣະເຈົ້າເປັນບຸກຄົນທີ່ມີຊີວິດ ແຕ່ເປັນທີ່ຍອມຮັບຍ້ອນການຢືນຢັນຂອງພຣະເຈົ້າອາທິພຸດທະ, ຫຼື "ພຣະພຸດດທະເຈົ້າອົງທຳອິດ" ດັ່ງທີ່ກ່າວໄວ້ໃນກາລະຈັກຣະຕັນຕຣະ, ເຊິ່ງຮຸ່ງເຮືອງສີວິໄລໃນອິນເດຍໜຶ່ງພັນປີກ່ອນໜ້ານີ້. ພຣະເຈົ້າອາທິພຸດທະ ເປັນຜູ້ສ້າງທີ່ຮອບຮູ້ທຸກຮູບລັກສະນະ, ທີ່ຢູ່ນອກເໜືອການເວລາ ແລະ ຂໍ້ຈຳກັດອື່ນໆ, ເຖິງວ່າຈະໃຊ້ເຄື່ອງໝາຍສັນຍາລັກເປັນຕົວແທນ, ແຕ່ແທ້ຈິງແລ້ວບໍ່ແມ່ນສິ່ງມີຊີວິດ. ພຣະເຈົ້າອາທິພຸດທະ ພົບເຫັນໄດ້ໃນສິ່ງມີຊີວິດສັບພະສັດທັງປວງເປັນທຳມະຊາດຂອງແສງທີ່ແຈ້ງສະຫວ່າງໃນຈິດໃຈ. ບົນພື້ນຖານນີ້, ພຣະພຸດທະສາສະໜາໄດ້ຮັບການຍອມຮັບຄຽງຄູ່ໄປກັບສາສະໜາອິສະລາມ, ສາສະໜາຮິນດູ, ລັດທິຂົງຈື້, ລັດທິຄາໂທລິກ ແລະ ລັດທິໂພຣເທສແຕນທ໌.
ພຣະສົງສີລັງກາໄດ້ພະຍາຍາມຟື້ນຟູພຣະພຸດທະສາສະໜາສາຍເຖຣະວາດໃນບາຫຼີ ແລະ ພາກອື່ນໆ ຂອງອິນໂດເນເຊຍ, ແຕ່ໃນຂອບເຂດທີ່ຈຳກັດຫຼາຍ. ຜູ້ສະແດງຄວາມສົນໃຈໃນບາຫຼີເປັນສາວົກຂອງບາຫຼີດັ້ງເດີມທີ່ປະສົມປະສານລະຫວ່າງສາສະໜາຮິນດູ, ພຣະພຸດທະສາສະໜາ ແລະ ສາດສະໜາຜີຂອງທ້ອງຖິ່ນ. ຢູ່ແຫ່ງອື່ນໆຂອງອິນໂດເນເຊຍ, ຊາວພຸດ, ເຊິ່ງຕົກເປັນປະມານ 5% ຂອງພົນລະເມືອງ, ແມ່ນມາຈາກຊຸມຊົນອິນໂດເນເຊຍເຊື້ອສາຍຈີນ. ນອກນັ້ນ ຍັງມີສ່ວນໜ້ອຍໜຶ່ງຂອງຄົນອິນໂດເນເຊຍທີ່ເປັນຊາວພຸດ ເຊິ່ງເປັນລູກປະສົມດ້ານສາຍເຖຣະວາດ, ຈີນ ແລະ ທິເບດ.
20% ຂອງພົນລະເມືອງມາເລເຊຍຍຶດຖືພຣະພຸດທະສາສະໜາ, ແລະ ປະກອບດ້ວຍຊຸມຊົນຊາວຈີນຕ່າງປະເທດເປັນສ່ວນໃຫຍ່. ເຄິ່ງສັດຕະວັດທີ່ຜ່ານມາ ຄວາມສົນໃຈໃນພຣະພຸດທະສາສະໜາມີການຫຼຸດລົງ, ແລະ ໃນປີ 1961 ສະມາຄົມເຜີຍແຜ່ພຣະພຸດທະສາສະໜາ (Buddhist Missionary Society) ໄດ້ຖືກສ້າງຕັ້ງຂຶ້ນໂດຍມີຈຸດປະສົງເພື່ອເຜີຍແຜ່ພຣະພຸດທະສາສະໜາ. ທົດສະວັດທີ່ຜ່ານມາ ໄດ້ເຫັນກະແສການປະຕິບັດພຣະພຸດທະສາສະໜາເພີ່ມຫຼາຍຂື້ນ, ແມ່ນແຕ່ຢູ່ໃນກຸ່ມຊາວໜຸ່ມ. ປະຈຸບັນ ມີສູນກາງຫຼາຍແຫ່ງຂອງສາຍເຖຣະວາດ, ມະຫາຍານ ແລະ ວັດຊະຣະຍານ ທີ່ໄດ້ຮັບທຶນຮອນ ແລະ ການສະໜັບສະໜູນເປັນຢ່າງດີ.
ພຣະພຸດທະສາສະໜາສາຍມະຫາຍານ ໃນອາຊີຕາເວັນອອກ
ສາທາລະນະລັດປະຊາຊົນຈີນ
ພຣະພຸດທະສາສະໜາໄດ້ມີບົດບາດສຳຄັນ 2000 ປີທີ່ຜ່ານມາໃນປະຫວັດສາດຂອງຈີນ, ແລະ ພຣະພຸດທະສາສະໜາຈີນກໍມີບົດບາດເອງຢ່າງຕໍ່ເນື່ອງໃນການເຜີຍແຜ່ພຣະພຸດທະສາສະໜາໃນອາຊີຕາເວັນອອກ. ສະໄໝຕົ້ນລາຊະວົງຖັງ (ປີ ຄ.ສ. 618-907) ເຫັນໄດ້ວ່າ ເປັນຍຸກທອງຂອງພຣະພຸດທະສາສະໜາ, ໂດຍມີສີລະປະ ແລະ ວັນນະຄະດີທີ່ຮຸ່ງເຮືອງສີວິໄລ.
ໄລຍະການປະຕິວັດວັດທະນະທຳໃນຊຸມປີ 1960 ແລະ 70, ວັດວາອາຮາມຂອງຊາວພຸດຈີນສ່ວນໃຫຍ່ຖືກທຳລາຍ ແລະ ພຣະສົງ, ແມ່ຊີ ແລະ ຄູບາອາຈານທີ່ໄດ້ຮັບການຝຶກອົບຮົມມາເປັນຢ່າງດີ ສ່ວນໃຫຍ່ຖືກປະຫານຊີວິດ ຫຼື ຂັງຄຸກ. ການປາບປາມພຣະພຸດທະສາສະໜາມີຄວາມເຄັ່ງຕຶງຍິ່ງຂຶ້ນຢູ່ທິເບດ ແລະ ມົງໂກນໃນ. ໃນຂະນະທີ່ຈີນປະຕິຮູບ ແລະ ເປີດກວ້າງສູ່ພາຍນອກ, ຄວາມສົນໃຈໃນສາສະໜາດັ້ງເດີມກໍເພີ່ມຂື້ນອີກ. ມີການສ້າງວັດໃໝ່ ແລະ ບູລະນະວັດເກົ່າ. ຄົນສ່ວນໃຫຍ່ທີ່ເຂົ້າວັດວາອາຮາມມາຈາກຄອບຄົວທີ່ທຸກຍາກ ແລະ ບໍ່ມີການສຶກສາຈາກຊົນນະບົດ, ແລະ ການສຶກສາຍັງຄົງຢູ່ໃນລະດັບຕໍ່າ. ວັດຫຼາຍແຫ່ງເປັນພຽງແຕ່ສະຖານທີ່ທ່ອງທ່ຽວ, ໂດຍທີ່ພຣະສົງເຮັດໜ້າທີ່ເປັນພຽງແຕ່ຜູ້ເກັບປີ້ ແລະ ຜູ້ດູແລວັດ.
ທຸກມື້ນີ້, ປະຊາຊົນຈີນຈຳນວນຫຼວງຫຼາຍໃຫ້ຄວາມສົນໃຈໃນພຣະພຸດທະສາດສະໜາ, ໂດຍການອຸທິດຕົນຕໍ່ພຣະພຸດທະສາສະໜາແບບທິເບດທີ່ເພີ່ມຂື້ນຢ່າງສັງເກດໄດ້. ການຄາດຄະເນໃນປັດຈຸບັນລະບຸວ່າ ພົນລະເມືອງຊາວພຸດມີຢູ່ 20%, ແລະ ວັດໃນທົ່ວປະເທດຈີນມີວຽກຫຍຸ້ງຕະຫຼອດໂມງເປີດທຳການ. ໃນຂະນະທີ່ຜູ້ຄົນຮັ່ງມີຂຶ້ນ ແລະ ຫຍຸ້ງວຽກຫຼາຍຂຶ້ນ, ຫຼາຍຄົນຈຶ່ງພະຍາຍາມຫຼີກໜີຈາກຄວາມກົດດັນໂດຍການຫັນເຂົ້າຫາພຣະພຸດທະສາສະໜາຂອງຈີນ ແລະ ທິເບດ. ພຣະພຸດທະສາສະໜາແບບທິເບດໄດ້ຮັບຄວາມສົນໃຈເປັນພິເສດຈາກຊາວຈີນຮັ້ນ ຫຼາຍຄົນ, ໂດຍສະເພາະແມ່ນເຫັນໄດ້ຈາກຈຳນວນທີ່ເພີ່ມຂຶ້ນຂອງລາມະທິເບດ ທີ່ສອນເປັນພາສາຈີນ.
ໄຕ້ຫວັນ, ຮ່ອງກົງ ແລະ ພື້ນທີ່ຂອງຊາວຈີນ ໃນຕ່າງປະເທດ
ສາຍມະຫາຍານໃນອາຊີຕາເວັນອອກທີ່ມາຈາກປະເທດຈີນມີຄວາມເຂັ້ມແຂງທີ່ສຸດໃນໄຕ້ຫວັນ ແລະ ຮ່ອງກົງ. ໄຕ້ຫວັນມີພຣະສົງ ແລະ ແມ່ຊີທີ່ເຂັ້ມແຂງ ເຊິ່ງໄດ້ຮັບການສະໜັບສະໜູນຢ່າງເອື້ອເຟື້ອເພື່ອແຜ່ຈາກຊຸມຊົນຄະຣາວາດ. ພ້ອມທັງມີມະຫາວິທະຍາໄລສົງ ແລະ ໂຄງການພຣະພຸດທະສາສະໜາເພື່ອສະຫວັດດີການສັງຄົມ. ຮ່ອງກົງຍັງມີພຣະສົງທີ່ຮຸ່ງເຮືອງສີວິໄລ. ຄວາມສຳຄັນຂອງຊຸມຊົນຊາວພຸດຈີນຕ່າງປະເທດຢູ່ໃນມາເລເຊຍ, ສິງກະໂປ, ອິນໂດເນເຊຍ, ໄທ ແລະ ຟີລິບປິນ ແມ່ນການເຮັດພິທີກຳເພື່ອຄວາມຜາສຸກຂອງບັນພະບຸລຸດ, ແລະ ເພື່ອຄວາມຈະເລີນຮຸ່ງເຮືອງ ແລະ ຄວາມຮັ່ງມີຂອງການດຳລົງຊີວິດ. ມີໝໍມໍຫຼາຍຄົນເຊິ່ງມີວິນຍານຊາວພຸດມາເຂົ້າຊົງບອກຄຳທຳນາຍ ແລະ ເຊິ່ງຊຸມຊົນຄະຣາວາດມາປຶກສາຫາລືກ່ຽວກັບບັນຫາສຸຂະພາບ ແລະ ຈິດໃຈ. ນັກທຸລະກິດຈີນຜູ້ທີ່ເປັນກຳລັງຂັບເຄື່ອນອັນສຳຄັນຢູ່ເບື້ອງຫຼັງເສດຖະກິດ "ເສືອແຫ່ງອາຊີ" ມັກບໍລິຈາກເງິນຈຳນວນຫຼວງຫຼາຍໃຫ້ພຣະສົງ ເພື່ອປະກອບພິທີຕ່າງໆ ໃຫ້ພວກເຂົາມີຄວາມສຳເລັດທາງດ້ານການເງິນ. ໄຕ້ຫວັນ, ຮ່ອງກົງ, ສິງກະໂປ ແລະ ມາເລເຊຍ ຍັງມີຈຳນວນຊາວພຸດທິເບດທີ່ເພີ່ມຂຶ້ນເລື້ອຍໆ.
ເກົາຫຼີໃຕ້
ພຣະພຸດທະສາສະໜາໄດ້ໄປຮອດແຫຼມເກົາຫຼີຈາກປະເທດຈີນໃນສັດຕະວັດທີ 3. ພຣະພຸດທະສາສະໜາໃນເກົາຫຼີໃຕ້ຍັງຂ້ອນຂ້າງເຂັ້ມແຂງ, ເຖິງວ່າຈະມີການໂຈມຕີເພີ່ມຂື້ນຈາກອົງການຈັດຕັ້ງທີ່ນັບຖືສາສະໜາຄຣິສ ຫົວຮຸນແຮງ. ທົດສະວັດທີ່ຜ່ານມາ ມີວັດພຸດຈຳນວນຫຼວງຫຼາຍຖືກທຳລາຍ ຫຼື ເສຍຫາຍຈາກໄຟໄໝ້ ເຊິ່ງເກີດຈາກກຸ່ມຄົນ ດັ່ງກ່າວ. 23% ຂອງພົນລະເມືອງແມ່ນຊາວພຸດ.
ຍີ່ປຸ່ນ
ພຣະພຸດທະສາສະໜາເຂົ້າມາໃນປະເທດຍີ່ປຸ່ນຈາກເກົາຫຼີໃນສັດຕະວັດທີ 5, ແລະ ມີບົດບາດສຳຄັນໃນສັງຄົມ ແລະ ວັດທະນະທຳຂອງຍີ່ປຸ່ນ. ຕັ້ງແຕ່ສັດຕະວັດທີ 13 ເປັນຕົ້ນມາ, ໄດ້ມີປະເພນີປະໂລຫິດວິຫານທີ່ແຕ່ງງານແລ້ວ ລວມທັງບໍ່ມີຂໍ້ຫ້າມໃດໆ ໃນການດື່ມເຫຼົ້າ. ປະໂລຫິດດັ່ງກ່າວໄດ້ຄ່ອຍໆ ເຂົ້າມາແທນທີ່ສາຍພຣະພົມມະຈັນ. ໃນທາງປະຫວັດສາດ, ບາງສາຍຂອງພຣະພຸດທະສາສະໜາກໍມີແນວຄິດຮັກຊາດເປັນຢ່າງຍິ່ງ, ໂດຍເຊື່ອວ່າ ຍີ່ປຸ່ນເປັນເມືອງສະຫວັນຂອງຊາວພຸດ. ໃນສະໄໝປະຈຸບັນ, ມີລັດທິວັນໂລກາວິນາດທີ່ຍັງເອີ້ນຕົນເອງວ່າເປັນຊາວພຸດ, ເຖິງແມ່ນວ່າພວກເຂົາຈະມີສ່ວນກ່ຽວຂ້ອງພຽງໜ້ອຍດຽວກັບຄຳສັ່ງສອນຂອງພຣະພຸດທະເຈົ້າສາກະຍະມຸນີ ກໍ່ຕາມ.
ປະມານ 40% ຂອງພົນລະເມືອງລະບຸວ່າເປັນຊາວພຸດ, ແລະ ຄົນຍີ່ປຸ່ນສ່ວນຫຼາຍມີຄວາມເຊື່ອໃນພຣະພຸດທະສາສະໜາຮ່ວມກັບສາສະໜາດັ້ງເດີມຂອງຍີ່ປຸ່ນ, ເຊິ່ງແມ່ນສາສະໜາຊິນໂຕ. ການເກີດ ແລະ ການແຕ່ງງານແມ່ນຖືກສະຫຼອງຕາມຮີດຄອງຂອງສາສະໜາຊິນໂຕ, ໃນຂະນະທີ່ປະໂລຫິດຂອງສາສະໜາພຸດປະກອບພິທີສົບ.
ວັດໃນຍີ່ປຸ່ນໄດ້ຮັບການຮັກສາຢ່າງສວຍງາມສຳລັບທັງນັກທ່ອງທ່ຽວ ແລະ ຜູ້ມາຢ້ຽມຢາມ, ເຖິງແມ່ນວ່າຫຼາຍແຫ່ງຈະມີການຄ້າຂາຍກັນຫຼາຍ. ໂດຍສ່ວນໃຫຍ່, ການສຶກສາ ແລະ ການປະຕິບັດຕົວຈິງ ແມ່ນອ່ອນເພຍລົງຢ່າງຮຸນແຮງ. ໜຶ່ງໃນອົງການພຣະພຸດທະສາສະໜາທີ່ໃຫຍ່ທີ່ສຸດໃນໂລກກໍຄື ສະມາຄົມສ້າງຄຸນຄ່າ (Soka Gakkai), ແມ່ນມີຕົ້ນກຳເນີດມາຈາກຍີ່ປຸ່ນ.
ພຣະພຸດທະສາສະໜາມະຫາຍານໃນອາຊີກາງ
ທິເບດ
ພຣະພຸດທະສາສະໜາໄດ້ເຂົ້າມາໃນທິເບດເມື່ອຕົ້ນສະຕະວັດທີ 7. ຕະຫຼອດຫຼາຍສັດຕະວັດທີ່ຜ່ານມາ, ໂດຍການອຸປະຖຳຄໍ້າຊູຂອງລາດຊະວົງ ແລະ ການສະໜັບສະໜູນຂອງຂຸນນາງຊັ້ນສູງ, ພຣະພຸດທະສາສະໜາໄດ້ເຂົ້າໄປຍຶດໝັ້ນໃນຫຼາຍໆ ດ້ານຂອງຊີວິດຄົນທິເບດ.
ຫຼັງຈາກການຍຶດຄອງທິເບດໂດຍສາທາລະນະລັດປະຊາຊົນຈີນ, ພຣະພຸດທະສາສະໜາໃນທິເບດຖືກກົດຂີ່ຂູດຮີດຢ່າງຮຸນແຮງ. ມີແຕ່ 150 ແຫ່ງ ໃນຈຳນວນວັດວາອາຮາມ ແລະ ສຳນັກແມ່ຊີທັງໝົດ 6,500 ແຫ່ງ ທີ່ບໍ່ຖືກທຳລາຍ, ແລະ ພຣະສົງທີ່ມີຄວາມຮູ້ເປັນຈຳນວນຫຼວງຫຼາຍ ຄັນບໍ່ຖືກປະຫານຊີວິດ ກໍເສຍຊີວິດໃນຄ້າຍກັກຂັງ. ພາຍຫຼັງການປະຕິວັດວັດທະນະທຳ, ການບູລະນະປະຕິສັງຂອນວັດວາອາຮາມສ່ວນໃຫຍ່ເກີດຂຶ້ນຈາກຄວາມພະຍາຍາມຂອງອະດີດພຣະສົງ, ປະຊາຊົນທ້ອງຖິ່ນ ແລະ ຊາວທິເບດ ພັດຖິ່ນ, ໂດຍລັດຖະບານຈະຊ່ວຍສ້າງຄືນໃໝ່ພຽງແຕ່ສອງ ຫຼື ສາມແຫ່ງເທົ່ານັ້ນ.
ລັດຖະບານຄອມມູນິດຈີນບໍ່ເຊື່ອໃນພຣະເຈົ້າ, ແຕ່ອະນຸຍາດໃຫ້ມີຫ້າ “ສາສະໜາທີ່ຖືກຍອມຮັບ”, ໜຶ່ງໃນນັ້ນແມ່ນພຣະພຸດທະສາສະໜາ. ໃນຂະນະທີ່ພວກເຂົາອ້າງວ່າ ຈະບໍ່ແຊກແຊງເລື່ອງສາສະໜາ, ຫຼັງຈາກທີ່ອົງດາໄລລາມະ ຈື່ຈຳເດັກຊາຍທິເບດຄົນໜຶ່ງວ່າເປັນການກັບຊາດມາເກີດຂອງ ປັນເຊນລາມະ, ທ່ານ ແລະ ຄອບຄົວຂອງທ່ານກໍຫາຍຕົວໄປທັນທີ. ຫຼັງຈາກນັ້ນບໍ່ດົນ, ລັດຖະບານຈີນໄດ້ດຳເນີນການຄົ້ນຫາຂອງຕົນເອງ, ໂດຍເລືອກເອົາເດັກຊາຍລູກຊອດເຄິ່ງຈີນ, ເຄິ່ງທິເບດ. ເດັກທີ່ອົງດາໄລລາມະເລືອກແມ່ນບໍ່ປາກົດໃຫ້ເຫັນອີກເລີຍຕັ້ງແຕ່ນັ້ນມາ.
ທຸກມື້ນີ້, ວັດວາອາຮາມ ສຳນັກແມ່ຊີ ແລະ ວິຫານ ແຕ່ລະແຫ່ງ, ມີທີມງານລັດຖະບານເປັນຂອງຕົນເອງ. ຄົນເຫຼົ່ານີ້ແມ່ນຕຳຫຼວດນອກເຄື່ອງແບບຊາຍ ແລະ ຍິງ ທີ່ເປັນຜູ້ “ຊ່ວຍ” ເຮັດວຽກງານຕ່າງໆ. ໂດຍພື້ນຖານແລ້ວ ໝາຍຄວາມວ່າ ພວກເຂົາເຝົ້າເບິ່ງ ແລະ ລາຍງານກ່ຽວກັບຊຸມຊົນພຣະສົງ. ບາງເທື່ອ, ທີມງານເຫຼົ່ານີ້ອາດໃຫຍ່ສ່ຳໆ ກັບຈຳນວນປະຊາກອນພຣະສົງເອງກໍເປັນໄດ້. ນອກຈາກການແຊກແຊງຂອງລັດຖະບານແລ້ວ, ໜຶ່ງໃນບັນຫາຫຼັກທີ່ຊາວພຸດໃນທິເບດກຳລັງປະເຊີນ ກໍຄືການຂາດເຂີນອາຈານທີ່ມີຄຸນນະພາບ. ພຣະສົງ-ສາມະເນນ, ແມ່ຊີ ແລະ ພຸດທະສາສະນິກະຊົນລ້ວນແຕ່ມີຄວາມກະຕືລືລົ້ນທີ່ຈະຮຽນຮູ້ເພີ່ມເຕີມ, ແຕ່ອາຈານສ່ວນໃຫຍ່ໄດ້ຮັບການຝຶກອົບຮົມທີ່ຈຳກັດເທົ່ານັ້ນ. ໃນທົດສະວັດທີ່ຜ່ານມາ, ລັດຖະບານໄດ້ເປີດໂຕ "ມະຫາວິທະຍາໄລ" ທາງພຣະພຸດທະສາສະໜາໃກ້ກັບເມືອງລາຊາ, ເຊິ່ງເຮັດໜ້າທີ່ເປັນໂຮງຮຽນຝຶກສອນຕຸລະກຸໄວໜຸ່ມ, ບ່ອນທີ່ພວກເຂົາຮຽນພາສາທິເບດ, ຝຶກຫັດລາຍມື, ການແພດ ແລະ ການຝັງເຂັມ, ພ້ອມທັງປັດຊະຍາທາງພຣະພຸດທະສາສະໜາ. ຍຸກດິຈິຕອລໄດ້ພາໃຫ້ພຸດທະສາສະນິກະຊົນໄວໜຸ່ມຂອງທິເບດເຂົ້າໃກ້ພຣະພຸດທະສາສະໜາຫຼາຍຂຶ້ນ. ພວກເຂົາຫຼາຍຄົນກາຍເປັນສະມາຊິກຂອງກຸ່ມວີແຊັດ ແລະ ເວໂບ ທີ່ແບ່ງປັນຄຳສອນ ແລະ ເລື່ອງເລົ່າຂອງພຣະພຸດທະສາສະໜາໃຫ້ແກ່ກັນ. ການຮຽນຮູ້ເພີ່ມຕື່ມກ່ຽວກັບພຣະພຸດທະສາສະໜາໃນປະຈຸບັນເຫັນວ່າ ເປັນວິທີໜຶ່ງທີ່ສ້າງຄວາມແຂງແກ່ນທາງເອກະລັກສະເພາະຕົວຂອງຄົນຜູ້ໜຶ່ງໃຫ້ກາຍເປັນ "ຄົນທິເບດຢ່າງແທ້ຈິງ."
ເຕີກິສະຖານຕາເວັນອອກ
ວັດວາອາຮາມສ່ວນໃຫຍ່ຂອງຊາວມົງໂກນຄາລະມີກທີ່ອາໄສຢູ່ໃນເຕີກິສະຖານຕາເວັນອອກ (ຊິນຈຽງ) ໄດ້ຖືກທຳລາຍໃນລະຫວ່າງການປະຕິວັດວັດທະນະທຳ. ດຽວນີ້ໄດ້ມີການກໍ່ສ້າງຄືນໃໝ່ຫຼາຍແຫ່ງ, ແຕ່ມີບັນຫາຂາດແຄນອາຈານທີ່ໜັກໜາສາຫັດກວ່າທິເບດອີກ. ພຣະສົງໜຸ່ມທີ່ຫາກໍ່ບວດໃໝ່ເກີດຄວາມຫຍໍ້ທໍ້ຫຼາຍ ຍ້ອນຂາດສິ່ງອຳນວຍຄວາມສະດວກໃນການສຶກສາ ແລະ ຫຼາຍຄົນກໍໄດ້ລາສິກໄປ.
ມົງໂກນໃນ
ແຕ່ສະຖານະການທີ່ຮ້າຍແຮງທີ່ສຸດສຳລັບຊາວພຸດທິເບດພາຍໃຕ້ການຄວບຄຸມຂອງສາທາລະນະລັດປະຊາຊົນຈີນ, ແມ່ນຢູ່ມົງໂກນໃນ. ວັດວາອາຮາມເກືອບທັງໝົດຂອງພາກຕາເວັນຕົກຖືກທຳລາຍໃນລະຫວ່າງການປະຕິວັດວັດທະນະທຳ. ວັດວາອາຮາມໃນພາກຕາເວັນອອກ, ເຊິ່ງເມື່ອກ່ອນເຄີຍເປັນສ່ວນໜຶ່ງຂອງແມນຈູເຣຍ, ຖືກທຳລາຍໄປແລ້ວຫຼາຍຫຼັງໂດຍກອງທັບຂອງສະຕາລິນໃນຕອນທ້າຍຂອງສົງຄາມໂລກຄັ້ງທີ 2 ເວລາທີ່ລັດເຊຍຊ່ວຍປົດປ່ອຍພາກເໜືອຂອງຈີນອອກຈາກຍີ່ປຸ່ນ. ໃນຈຳນວນວັດວາອາຮາມ 700 ແຫ່ງ, ມີພຽງ 27 ແຫ່ງເທົ່ານັ້ນທີ່ຖືກປະໄວ້.
ນັບແຕ່ຊຸມປີ 1980 ເປັນຕົ້ນມາ, ໄດ້ມີຄວາມພະຍາຍາມໃນການກໍ່ຕັ້ງວິຫານຄືນ ແລະ ສ້າງວັດວາອາຮາມຄືນໃໝ່, ເຊິ່ງບໍ່ພຽງແຕ່ຄົນມົງໂກນເທົ່ານັ້ນທີ່ເຂົ້າຮ່ວມ, ແຕ່ຍັງມີຊາວຈີນຫັ້ນອີກດ້ວຍ.
ມົງໂກນ
ໃນປະເທດມົງໂກນ, ເຄີຍມີວັດວາອາຮາມຫຼາຍພັນແຫ່ງ, ເຊິ່ງວັດເຫຼົ່ານີ້ທັງໝົດມີບາງສ່ວນ ຫຼື ທັງໝົດ ທີ່ຖືກທຳລາຍໃນປີ 1937 ພາຍໃຕ້ຄຳສັ່ງຂອງສະຕາລິນ. ໃນປີ 1946, ວິຫານແຫ່ງໜຶ່ງຖືກເປີດຄືນໃນເມືອງອຸລານບາຕາເພື່ອສະແດງຄວາມເຫັນໃຈ, ແລະ ໃນຊຸມປີ 1970, ວິທະຍາໄລຝຶກອົບຮົມໄລຍະ 5 ປີ ສຳລັບພຣະສົງ ກໍໄດ້ໄຂຂືຶ້ນອີກ. ແຕ່ຫຼັກສູດຖືກຫຍໍ້ລົງຫຼາຍ ແລະ ເນັ້ນໜັກໃສ່ການສຶກສາລັດທິມາກຊ໌, ໂດຍທີ່ພຣະສົງຖືກອະນຸຍາດໃຫ້ປະກອບພິທີກຳໃຫ້ປະຊາຊົນແຕ່ໃນຈຳນວນຈຳກັດ. ນັບແຕ່ລັດທິຄອມມູນິດໄດ້ລົ້ມສະຫຼາຍລົງໃນປີ 1990, ໄດ້ມີການຟື້ນຟູພຣະພຸດທະສາສະໜາຢ່າງແຂງຂັນໂດຍການຊ່ວຍເຫຼືອຂອງຊາວທິເບດພັດຖິ່ນ. ພຣະສົງບວດໃໝ່ຫຼາຍຄົນຖືກສົ່ງໄປປະເທດອິນເດຍເພື່ອຮັບການຝຶກອົບຮົມ, ແລະ ວັດວາອາຮາມຫຼາຍກວ່າ 200 ແຫ່ງ ໄດ້ຮັບການກໍ່ສ້າງຄືນໃໝ່ໃນລະດັບພໍໃຊ້.
ໜຶ່ງໃນບັນຫາໜັກໜ່ວງທີ່ສຸດທີ່ພຣະພຸດທະສາສະໜາຕ້ອງປະເຊີນໃນມົງໂກນຫຼັງປີ 1990 ແມ່ນການມາຮອດຂອງສະມາຊິກອົງການທາງສາສະໜາຄຣິສຫົວຮຸນແຮງ ຄື ນິກາຍມໍມອນ, ນິກາຍແອັດເວນທິສຕ໌, ແລະ ນິກາຍແບັບທິສຕ໌, ເຊິ່ງມາພາຍໃຕ້ໜ້າກາກຂອງການສອນພາສາອັງກິດ. ພວກເຂົາສະເໜີເງິນ ແລະ ການຊ່ວຍເຫຼືອແກ່ລູກຫຼານຂອງປະຊາຊົນເພື່ອໃຫ້ໄດ້ໄປຮຽນຢູ່ອາເມລິກາຖ້າປະຊາຊົນເຫຼົ່ານັ້ນປ່ຽນໃຈມາເຫຼື້ອມໃສສາສະໜາຄຣິສ, ແລະ ຢາຍປື້ມນ້ອຍກ່ຽວກັບພຣະເຍຊູໃຫ້ລ້າໆ, ເຊິ່ງພິມອອກມາຢ່າງສວຍງາມໃນພາສາປາກເວົ້າຂອງມົງໂກນ. ເມື່ອຄົນໜຸ່ມຖືກດຶງໃຫ້ຖືສາສະໜາຄຣິສ ເພີ່ມຂຶ້ນເລື້ອຍໆ, ອົງການພຣະພຸດທະສາສະໜາຈຶ່ງໄດ້ເລີ່ມແຈກຢາຍຂໍ້ມູນຂ່າວສານກ່ຽວກັບພຣະພຸດທະສາສະໜາໃນພາສາປາກເວົ້າ, ໂດຍຜ່ານສື່ສິ່ງພິມ, ລາຍການໂທລະພາບ ແລະ ວິທະຍຸຕ່າງໆ.
ການດຶງເອົາຄົນເຂົ້າສາສະໜາແບບຮຸນແຮງ ດຽວນີ້ໄດ້ຖືກຫ້າມໃນມົງໂກນແລ້ວ. ໃນປີ 2010, 53% ຂອງພົນລະເມືອງນັບຖືສາສະໜາພຸດ ແລະ 2.1% ນັບຖືສາສະໜາຄຣິສ.
ຊາວທິເບດພັດຖິ່ນ
ໃນສາຍທິເບດຢູ່ເຂດອາຊີກາງ, ທີ່ເຂັ້ມແຂງທີ່ສຸດຄືຊຸມຊົນຜູ້ລີ້ໄພທິເບດທີ່ຢູ່ອ້ອມຮອບສົມເດັດອົງພຣະດາໄລລາມະ ທີ່ພັດຖິ່ນໃນປະເທດອິນເດຍນັບຕັ້ງແຕ່ການລຸກຮືຂຶ້ນຂອງປະຊາຊົນໃນປີ 1959 ເພື່ອຕໍ່ຕ້ານການຍຶດຄອງຂອງທະຫານຈີນໃນທິເບດ. ພວກເຂົາໄດ້ເລີ່ມຕັ້ງວັດວາອາຮາມທີ່ສຳຄັນຄືນໃໝ່ເກືອບທັງໝົດ ແລະ ສຳນັກແມ່ຊີຂອງທິເບດຫຼາຍແຫ່ງ, ພ້ອມທັງມີໂຄງການຝຶກອົບຮົມແບບດັ້ງເດີມຢ່າງຄົບຖ້ວນສຳລັບວິຊາການພຣະສົງ, ນັກປະຕິບັດສະມາທິຂັ້ນສູງ ແລະ ຄູບາອາຈານ. ມີສິ່ງອຳນວຍຄວາມສະດວກດ້ານການສຶກສາ, ຄົ້ນຄ້ວາ ແລະ ສິ່ງພິມ ເພື່ອເປັນການຮັກສາທຸກແງ່ມຸມຂອງແຕ່ລະນິກາຍໃນສາຍພຣະພຸດທະສາສະໜາແບບທິເບດໄວ້.
ຊາວທິເບດພັດຖິ່ນໄດ້ຊ່ວຍຟື້ນຟູພຣະພຸດທະສາສະໜາໃນພາກພື້ນພູຫິມາໄລຂອງອິນເດຍ, ເນປານ ແລະ ພູຖານ, ລວມທັງລາດັກ ແລະ ສິກຂິມ, ໂດຍສົ່ງຕໍ່ຜ່ານອາຈານ ແລະ ການຖ່າຍທອດທາງເຊື້ອສາຍ. ພຣະສົງ ແລະ ແມ່ຊີຫຼາຍຄົນທີ່ມາຈາກຂົງເຂດເຫຼົ່ານີ້ໄດ້ຮັບການສຶກສາ ແລະ ຝຶກອົບຮົມໃນວັດວາອາຮາມ ແລະ ສຳນັກແມ່ຊີຂອງຜູ້ລີ້ໄພທິເບດ.
ເນປານ
ໃນຂະນະທີ່ພົນລະເມືອງເນປານສ່ວນໃຫຍ່ແມ່ນຊາວຮິນດູ, ອິດທິພົນທາງວັດທະນະທຳອັນເຂັ້ມແຂງຂອງຊາວພຸດຍັງປະກົດໃຫ້ເຫັນຢ່າງຈະແຈ້ງໃນປະເທດເຊິ່ງເປັນບ່ອນປະສູດຂອງພຣະພຸດທະເຈົ້າ. ບັນດາຊົນເຜົ່າ ເຊັ່ນ ຊົນເຜົ່າເນວາ, ຊົນເຜົ່າກູຣຸງ ແລະ ຊົນເຜົ່າຕາມາງ ປະຕິບັດຕາມຮູບແບບດັ້ງເດີມຂອງພຣະພຸດທະສາສະໜາເນປານ. ຊາວພຸດຕົກເປັນ 9% ຂອງພົນລະເມືອງ.
ຈາກການປະສົມປະສານລະຫວ່າງສາສະໜາພຸດ ແລະ ສາສະໜາຮິນດູ, ເນປານຈຶ່ງເປັນສັງຄົມພຣະພຸດທະສາສະໜາດຽວເທົ່ານັ້ນທີ່ຮັກສາຄວາມແຕກຕ່າງທາງຊັ້ນວັນນະພາຍໃນວັດວາອາຮາມໄວ້. 500 ປີທີ່ຜ່ານມາມີການເກີດຂືຶ້ນຂອງຄູບາພຣະສົງທີ່ສົມຣົດແລ້ວ, ໂດຍມີຊັ້ນວັນນະທາງພັນທຸກຳສືບທອດມາຈຶ່ງກາຍເປັນຜູ້ຮັກສາວັດ ແລະ ຜູ້ນຳທາງພິທີກຳ.
ຣັດເຊຍ
ບູເຣຍຕີຍາ, ຕູວາ ແລະ ຄາລະມີເກຍ ຕາມປະເພນີແລ້ວເປັນສາມພາກພື້ນຂອງພຣະພຸດທະສາສະໜາແບບທິເບດໃນຣັດເຊຍ. ວັດວາອາຮາມທັງໝົດໃນພື້ນທີ່ເຫຼົ່ານີ້, ມີພຽງສາມແຫ່ງເທົ່ານັ້ນທີ່ໄດ້ຮັບຄວາມເສຍຫາຍໃນບູເຣຍຕີຍາ, ສ່ວນທີ່ເຫຼືອແມ່ນຖືກທຳລາຍຈົນໝົດໂດຍສະຕາລິນໃນທ້າຍຊຸມປີ 1930. ລະຫວ່າງຊຸມປີ 1940, ເພື່ອສະແດງຄວາມເຫັນໃຈສະຕາລິນໄດ້ເປີດວັດສອງແຫ່ງຄືນໃນບູເຣຍຕີຍາ, ພາຍໃຕ້ການເບິ່ງແຍງຢ່າງເຂັ້ມງວດຂອງໜ່ວຍສືບສວນລັບສະຫະພາບໂຊຫວຽດ (KGB); ພຣະສົງທີ່ສິກໄປແລ້ວ ໄດ້ກັບມາຮົ່ມຜ້າເຫຼືອງເປັນເຄື່ອງແບບຂອງພວກເຂົາຄືນໃນຕອນກາງເວັນເພື່ອປະຕິບັດພິທີກຳຕ່າງໆ. ຫຼັງຈາກລະບອບຄອມມູນິດໄດ້ລົ້ມສະຫຼາຍລົງ, ໄດ້ມີການຟື້ນຟູພຣະພຸດທະສາສະໜາຢ່າງໃຫຍ່ໃນໝົດທັງສາມພາກພື້ນ. ຊາວທິເບດພັດຖິ່ນໄດ້ສົ່ງອາຈານ, ແລະ ພຣະສົງໜຸ່ມທີ່ບວດໃໝ່ໄປຝຶກອົບຮົມໃນວັດວາອາຮາມຂອງທິເບດຢູ່ອິນເດຍ. ວັດວາອາຮາມຫຼາຍກວ່າ 20 ແຫ່ງ ໄດ້ຖືກສ້າງຕັ້ງຄືນໃໝ່ໃນບູເຣຍຕີຍາ, ຕູວາ ແລະ ຄາລະມີເກຍ.
ປະເທດທີ່ບໍ່ນັບຖືພຣະພຸດທະສາສະໜາ
ຄວາມຮູ້ລະອຽດກ່ຽວກັບພຣະພຸດທະສາສະໜາໄດ້ເຂົ້າສູ່ຢູໂຣບໃນສັດຕະວັດທີ 19 ເນື່ອງຈາກບັນດາປະເທດທີ່ນັບຖືພຣະພຸດທະສາສະໜາໄດ້ຕົກເປັນຫົວເມືອງຂຶ້ນຂອງຢູໂຣບ, ແລະ ໂດຍຜ່ານຜົນງານຂອງສະມາຊິກອົງການທາງສາສະໜາຄຣິສ ແລະ ນັກວິຊາການ. ປະມານເວລາດຽວກັນ, ແຮງງານອົບພະຍົບຈີນ ແລະ ຍີ່ປຸ່ນ ກໍຍັງໄດ້ສ້າງວັດຢູ່ໃນອາເມລິກາເໜືອ.
ທຸກຮູບແບບຂອງພຣະພຸດທະສາສະໜາຍັງພົບເຫັນໄດ້ໃນທົ່ວໂລກ, ແລະ ໃນປະເທດທີ່ໂດຍປະເພນີແລ້ວບໍ່ໄດ້ນັບຖືສາສະໜາພຸດ. ມີສອງກຸ່ມໃຫຍ່ທີ່ກ່ຽວຂ້ອງ ຄື ຜູ້ຍົກຍ້າຍຄົນອາຊີ ແລະ ນັກປະຕິບັດພຸດທີ່ບໍ່ແມ່ນຄົນອາຊີ. ຜູ້ຍົກຍ້າຍຄົນອາຊີ, ໂດຍສະເພາະໃນສະຫະລັດ ແລະ ອໍສເຕຣເລຍ, ແລະ ໃນລະດັບໜຶ່ງຢູ່ຢູໂຣບ, ມີວັດຫຼາຍແຫ່ງທີ່ມາຈາກສາຍຂອງພວກເຂົາເອງ. ຈຸດເນັ້ນໜັກຕົ້ນຕໍຂອງວັດເຫຼົ່ານີ້ແມ່ນເພື່ອສົ່ງເສີມການປະຕິບັດບູຊາ ແລະ ເປັນສູນກາງຊຸມຊົນ ເພື່ອໃຫ້ຄວາມຊ່ວຍເຫຼືອແກ່ຊຸມຊົນຜູ້ຍົກຍ້າຍທັງຫຼາຍໃນການຮັກສາເອກະລັກທາງວັດທະນະທຳຂອງຕົນໄວ້. ປະຈຸບັນ ມີຊາວພຸດຫຼາຍກວ່າສີ່ລ້ານຄົນໃນອາເມລິກາ, ແລະ ມີຊາວພຸດຫຼາຍກວ່າສອງລ້ານຄົນໃນຢູໂຣບ.
“ສູນປະຕິບັດທຳ” ຫຼາຍພັນແຫ່ງຂອງພຣະພຸດທະສາສະໜາທຸກສາຍດຽວນີ້ຖືກພົບເຫັນໃນຫຼາຍກວ່າ 100 ປະເທດທົ່ວໂລກ, ແລະ ຢູ່ທົ່ວທຸກທະວີບ. ສ່ວຍຫຼາຍສູນປະຕິບັດທຳແບບທິເບດ, ເຊນ ແລະ ເຖຣະວາດເຫຼົ່ານີ້, ມັກມີຄົນທີ່ບໍ່ແມ່ນຊາວອາຊີແວະວຽນມາເລື້ອຍໆ ແລະ ມັກເນັ້ນໜັກໃສ່ການຝຶກວິປັດສະນາ, ການສຶກສາ ແລະ ການປະຕິບັດພິທີກຳ. ອາຈານປະກອບມີ ທັງຊາວຕາເວັນຕົກ ແລະ ຊາວພຸດຈາກອາຊີ. ຈໍານວນສູນຫຼາຍທີ່ສຸດແມ່ນເຫັນໄດ້ໃນສະຫະລັດ, ຝຣັ່ງ ແລະ ເຢຍລະມັນ. ນັກສຶກສາທີ່ຈິງຈັງກັບການຮຽນຫຼາຍຄົນມັກໄປຢ້ຽມເຂດອາຊີ ເພື່ອຮັບການຝຶກຝົນທີ່ເລິກເຊິ່ງຂຶ້ນຕື່ມ. ນອກຈາກນັ້ນ, ຍັງມີໂຄງການສຶກສາພຣະພຸດທະສາສະໜາໃນມະຫາວິທະຍາໄລຫຼາຍແຫ່ງຢູ່ທົ່ວໂລກ ແລະ ມີການສົນທະນາ ແລະ ແລກປ່ຽນຄວາມຄິດເຫັນທີ່ເຕີບໃຫຍ່ຂຶ້ນເລື້ອຍໆ ລະຫວ່າງພຣະພຸດທະສາສະໜາກັບສາສະໜາອື່ນ, ກ່ຽວກັບເລື່ອງວິທະຍາສາດ, ຈິຕະວິທະຍາ ແລະ ການແພດ. ເຊິ່ງຄວາມສົມເດັດອົງພຣະດາໄລລາມະໄດ້ມີບົດບາດອັນສຳຄັນທີ່ສຸດໃນເລື່ອງນີ້.


c: text/html

text:
(ສພຊ) ໃນວັນທີ 6 ມັງກອນ 2022 ທີ່ຫ້ອງປະຊຸມເບີ 1 ແຂວງຄຳມ່ວນ, ທ່ານ ສຈ.ປອ ຈະເລີນ ເຍຍປາວເຮີ ຮອງປະທານສະພາແຫ່ງຊາດແຫ່ງຊາດ (ສພຊ) ທັງເປັນປະທານກໍາມາທິການກົດໝາຍພ້ອມດ້ວຍຄະນະ ໄດ້ເຄື່ອນໄຫວຢ້ຽມຢາມ ແລະ ເຮັດວຽກຢູ່ແຂວງຄໍາມ່ວນ ໂດຍການຕ້ອນຮັບຂອງ ທ່ານ ບຸນມີ ພິມມະສອນ ປະທານ ສພຂ ຄໍາມ່ວນ; ມີບັນດາທ່ານຄະນະປະຈໍາ ສພຂ, ຮອງເຈົ້າແຂວງ, ຄະນະສະມາຊິກສະພາແຫ່ງຊາດປະຈໍາເຂດຕັ້ງເລືອກຕັ້ງທີ 12 ແຂວງຄໍາມ່ວນ ແລະ ອົງການປົກຄອງແຂວງ ພ້ອມດ້ວຍບັນດາຫົວໜ້າພະແນກການທີ່ກ່ຽວຂ້ອງຂອງແຂວງເຂົ້າຮ່ວມ
ຈຸດປະສົງຂອງການເຄື່ອນໄຫວຄັ້ງນີ້ ເພື່ອຕິດຕາມກວດກາ ການປະຕິບັດກົດໝາຍແລະ ໂຄສະນາເຜີຍແຜ່ບາງກົດໝາຍຢູ່ແຂວງຄໍາມ່ວນ, ໃນກອງປະຊຸມ ທ່ານ ບຸນມີ ພິມມະສອນ ໄດ້ກ່າວຕ້ອນຮັບ ແລະລາຍງານການຈັດຕັ້ງປະຕິບັດວຽກງານຂອງ ສພຂ ໃນໄລຍະຜ່ານມາ ເປັນຕົ້ນແມ່ນຜົນສຳເລັດຂອງກອງປະຊຸມຄັ້ງປະຖົມມະລຶກຂອງ ສພຂ ຊຸດທີ II ແລະ ການຈັດຕັ້ງປະຕິບັດພາລະບົດບາດຂອງຕົນຢ່າງຕັ້ງໜ້າ ໃນການໂຄສະນາເຜີຍແຜ່ສຳເລັດກອງປະຊຸມຄັ້ງປະຖົມມະລືກຂອງ ສພຊ ຊຸດທີ IX ແລະ ສພຂ ຄໍາມ່ວນ ຊຸດທີ II ຢູ່ບັນດາເມືອງທັງ 10 ເມືອງໃນທົ່ວແຂວງ; ໄດ້ຕິດຕາມຊຸກຍູ້ອົງການປົກຄອງແຂວງ ແລະບັນດາເມືອງ ໃນການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ ທີ່ຕິດພັນກັບວາລະແຫ່ງຊາດ ແລະ ແຕ່ລະຄະນະກຳມະການ, ຄະນະເລຂາທິການໄດ້ປັບປຸງພະລະບົດບາດ, ສິດ ແລະ ປະຕິບັດໜ້າທີ່ຂອງຕົນຢ່າງສອດຄ່ອງ; ຈາກນັ້ນ, ຍັງໄດ້ຮັບຟັງການລາຍງານໂດຍສັງເຂບ ຈາກທ່ານ ປອ. ແກ້ວອຸດອນ ບຸດສິງຂອນ ຮອງເຈົ້າແຂວງຄໍາມ່ວນ ກ່ຽວກັບແຜນພັດທະນາເສດຖະກິດ-ສັງຄົມຂອງແຂວງ ແລະ ບັນດາພະແນກການທີ່ກ່ຽວຂ້ອງ ກໍໄດ້ຂຶ້ນລາຍງານ ໂດຍສະເພາະໃນຂົງເຂດວຽກງານຂອງອົງການໄອຍະການປະຊາຊົນ, ສານປະຊາຊົນ ແລະ ພະແນກຍຸຕິທໍາກ່ຽວກັບການປະຕິບັດພາລະບົດບາດຂອງຕົນ ຕາມທີ່ໄດ້ກໍານົດໄວ້ໃນລັດຖະທຳມະນູນ ແລະກົດໝາຍ ເປັນຕົ້ນແມ່ນຄວາມຮັບຜິດຊອບໃນການດຳເນີນຄະດີຕາມຂະບວນຍຸຕິທຳ ແລະ ກົນໄກການປະສານກັບຄະນະກຳມະການ ສພຂ; ກອງປະຊຸມໄດ້ມີການກອບຄໍາຄິດ-ຄໍາເຫັນແລກປ່ຽນ ເພື່ອເຮັດໃຫ້ການຈັດຕັ້ງປະຕິບັດວຽກງານໃນຕໍ່ໜ້າດີຂຶ້ນ; ຈາກນັ້ນ, ທ່ານ ອຳໄພຈິດມານົນ ຮອງປະທານກຳມະທິການກົດໝາຍ ໄດ້ຂຶ້ນໂຄສະນາເຜີຍແຜ່ກົດໝາຍ 3 ສະບັບຄື ກົດໝາຍວ່າດ້ວຍສະພາແຫ່ງຊາດ, ກົດໝາຍວ່າດ້ວຍສະພາປະຊາຊົນຂັ້ນແຂວງ, ກົດໝາຍວ່າດ້ວຍການຕິດຕາມກວດກາຂອງສະພາແຫ່ງຊາດ ແລະ ສະພາປະຊາຊົນຂັ້ນແຂວງ.
ໃນຕອນທ້າຍຂອງກອງປະຊຸມ, ທ່ານ ຈະເລີນ ເຍຍປາວເຮີ ໄດ້ມີຄໍາເຫັນໂອ້ລົມເຊິ່ງທ່ານໄດ້ສະແດງຄວາມຍ້ອງຍໍຊົມເຊີຍຕໍ່ຜົນງານການຈັດຕັ້ງປະຕິບັດວຽກງານໄລຍະຜ່ານມາ ແລະ ຕີລາຄາສູງຕໍ່ຜົນງານທີ່ແຂວງຍາດມາໄດ້, ພ້ອມດຽວກັນນັ້ນ, ທ່ານໄດ້ເນັ້ນຫລາຍບັນຫາໃຫ້ບັນການນໍາຂອງແຂວງຄໍາມ່ວນ ຈົ່ງເພີ່ມທະວີເອົາໃຈໃສ່ໂຄສະນາປຸກລະດົມ,ເສີມຂະຫຍາຍບັນດາແນວທາງນະໂຍບາຍຂອງພັກ ແລະ ແຜນພັດທະນາເສດຖະກິດ-ສັງຄົມແຫ່ງຊາດ, ຄົ້ນຄວ້າຜັນຂະຫຍາຍບັນດາແນວທາງນະໂຍບາຍພັກ-ລັດ ແລ້ວຫັນເປັນແຜນງານ, ເປັນໂຄງການອັນລະອຽດທີ່ແທດເໝາະກັບສະພາບຕົວຈິງແລະ ທ່າແຮງບົ່ນຊ້ອນຂອງແຂວງ; ພ້ອມນັ້ນ, ແຂວງຕ້ອງຖືເອົາການຫັນລົງກໍ່ສ້າງຮາກຖານທ້ອງຖິ່ນ ແລະ ເອົາໃຈໃສ່ວຽກງານການສຶກສາອົບຮົມການເມືອງ-ແນວຄິດ ໃຫ້ຖັນແຖວພະນັກງານຫລັກແຫລ່ງ, ສະມາຊິກພັກໃຫ້ກຳແໜ້ນ ແລະເຊື່ອມຊຶມແນວທາງຂອງພັກຢ່າງເລິກເຊິ່ງ, ເອົາໃຈໃສ່ວຽກງານປ້ອງກັນຊາດ-ປ້ອງກັນຄວາມສະຫງົບ ໃນການແກ້ໄຂປະກົດການຫຍໍ້ທໍ້ໃນສັງຄົມ ເປັນຕົ້ນແມ່ນການແກ້ໄຂບັນຫາຢາເສບຕິດ, ສະກັດກັ້ນການຄ້າ-ຂາຍເຖື່ອນ ແລະ ບັນຫາອື່ນໆໃຫ້ໝົດໄປ; ຄຽງຄູ່ກັນນັ້ນຈົ່ງເຊີດຊູຄວາມຮັບຜິດຊອບໃນໜ້າທີ່ການເມືອງຂອງຕົນ, ເຕົ້າໂຮມຄວາມສາມັກຄີເປັນປຶກແຜ່ນແລະ ຕັ້ງໜ້າຈັດຕັ້ງແຜນພັດທະນາເສດຖະກິດ-ສັງຄົມຂອງແຂວງ ໃຫ້ບັນລຸຕາມຄາດໝາຍ ກໍຄືວຽກງານຂອງ ສພຂ ຄໍາມ່ວນ ໃຫ້ນັບມື້ດີຂຶ້ນເທື່ອລະກ້າວ; ເພື່ອຍົກສູງພາລະບົດບາດຂອງ ສພຂ ໃຫ້ສູງຂຶ້ນກວ່າເກົ່າ.
ໃນຕອນບ່າຍຂອງວັນດຽວກັນ, ທ່ານ ຮອງປະທານ ສພຊ ພ້ອມດ້ວຍຄະນະ ຍັງໄດ້ເດີນທາງໄປຢ້ຽມຢາມ ແລະເຮັດວຽກຢູ່ທີ່ສະໂມສອນເມືອງໜອງບົກ ແຂວງຄໍາມ່ວນ ຕື່ມອີກ.
(ເອື້ອ ມະໂນສິງ).

robotstxt: allowed

filter: keep


text:
ກອງປະຊຸມສາກົນເພື່ອການພັດທະນາອຸດສາຫະກຳການປະດິດສ້າງໃໝ່ແລະ ຈະເລີນໃໝ່ຄັ້ງທີ 6 ໄດ້ໄຂຂຶ້ນຢູ່ນະຄອນຫຼວງປັກກິ່ງໃນວັນທີ 31 ມີນາຜ່ານ ມາ,ໃນກອງປະຊຸມໄດ້ເຜີຍແຜ່ບົດລາຍງານວ່າດວ້ຍຍຸດທະສາດແລະວິທີທາງ ແຫ່ງການບັນລຸການປ່ອຍກາກບອນໃຫ້ເຖິງລະດັບສູງສຸດແລະການປອດການ ປ່ອຍກາກບອນຂອງຈີນເຊິ່ງເປັນຜົນການໃຫ້ຄຳປຶກສາແລະຄົ້ນຄວ້າທີ່ສຳຄັນຂອງສະພາບັນດິດວິສະວະກຳຈີນແລະຜົນການປະດິດສ້າງໃໝ່ທີ່ສຳຄັນຂອງບັນດິດ.
ບົດລາຍງານສະບັບນີ້ຊີ້ໃຫ້ເຫັນວ່າ,ການບັນລຸການປ່ອຍກາກບອນໃຫ້ເຖິງ ລະດັບສູງສຸດແລະການປອດການປ່ອຍກາກບອນແມ່ນເສັ້ນທາງທີ່ຕ້ອງຜ່ານໃນ ການຊຸກຍູ້ເສດຖະກິດສັງຄົມຂອງປະເທດຈີນໃຫ້ພັດທະນາດ້ວຍຄຸນນະພາບສູງ,ໃນຂະນະດຽວກັນກໍ່ປະເຊີນກັບສິ່ງທ້າທາຍຫຼາຍຢ່າງ.ຜ່ານການປະພຶດທີ່ຕັ້ງໜ້າ ແລະເປັນເຈົ້າການ,ບວກກັບຄວາມພະຍາຍາມຮ່ວມກັນຂອງທົ່ວສັງຄົມ,ການປ່ອຍກາກບອນຂອງປະເທດຈີນມີຫວັງຈະບັນລຸລະດັບສູງສຸດໃນລະຫວ່າງປີ2027, ຕົວເລກສູງສຸດຈະຄວບຄຸມໄວ້ປະມານ12,2ຕື້ໂຕນ.ບົນພື້ນຖານດັ່ງກ່າວຈະຊຸກຍູ້ຮູບແບບການພັດທະນາໃຫ້ບັນລຸການຫັນປ່ຽນໂດຍພື້ນຖານແລະສາມາດບັນລຸ ການປອດການປ່ອຍກາກບອນກ່ອນປີ2060.
ບົດລາຍງານທີ່ເຜີຍແຜ່ໃນຄັ້ງນີ້ຍັງໄດ້ຊີ້ໃຫ້ເຫັນວ່າ:ການຊຸກຍູ້ການບັນລຸ ການປ່ອຍກາກບອນໃຫ້ເຖິງລະດັບສູງສຸດແລະການປອດການປ່ອຍກາກບອນ ຢ່າງມີລະບຽບຕ້ອງຍຶດໝັ້ນຍຸດທະສາດສຳຄັນ 8 ຂໍ້,ຄື:ການປະຢັດເປັນ ບູລິມະສິດ ຄວາມໝັ້ນຄົງດ້ານພະລັງງານ ການທົດແທນດ້ວຍພະລັງງານ ທີ່ບໍ່ແມ່ນຟໍຊິວ ຫັນເປັນເອເລັກໂຕຼນິກອີກ ການນຳໃຊ້ຊັບພະຍາກອນແບບໝູນ ວຽນ ການອາຍັດກາກບອນ ການຫັນເປັນດີຈີຕອນແລະການຮ່ວມມືສາກົນ.ບົນ ພື້ນຖານດັ່ງກ່າວ,ຈະຕ້ອງຜ່ານ 7 ວິທີທາງເຊັ່ນ:ການຍົກລະດັບຄຸນນະພາບແລະ ປະສິດທິຜົນການພັດທະນາເສດຖະກິດ;ສ້າງລະບົບພະລັງງານທີ່ສະອາດ ກາກບອນຕ່ຳ ປອດໄພແລະ ມີປະສິດທິພາບສູງ;ເລັ່ງລັດການສ້າງລະບົບພະລັງ ງານໄຟຟ້າແບບໃໝ່ທີ່ຖືພະລັງງານໃໝ່ເປັນຫຼັກ,ແລະອື່ນໆເພື່ອບັນລຸການປ່ອຍ ກາກບອນໃຫ້ເຖິງລະດັບສູງສຸດແລະການປອດການປ່ອຍກາກບອນ.


text:
ກະຊວງ ປກສ ລາວ-ຈີນ ສືບຕໍ່ຮ່ວມມືວຽກງານປ້ອງກັນຄວາມສະຫງົບ
ກອງປະຊຸມພົບປະຂອງຄະນະຜູ້ແທນຂັ້ນສູງສອງຝ່າຍ ລະຫວ່າງ ກະຊວງປ້ອງກັນຄວາມສະຫງົບ ແຫ່ງ ສປປ ລາວ ແລະ ກະຊວງປ້ອງກັນຄວາມສະຫງົບ ແຫ່ງ ສປ ຈີນ ໄດ້ຈັດຂຶ້ນໃນວັນທີ 14 ພຶດສະພາ 2018 ທີ່ນະຄອນຫຼວງວຽງຈັນ, ຝ່າຍລາວນໍາໂດຍ ພົຕ ສົມແກ້ວ ສີລາວົງ ລັດຖະມົນຕີກະຊວງ ປກສ ລາວ ແລະ ຝ່າຍຈີນນໍາໂດຍທ່ານ ຈ້າວ ເຄີຈື້ ລັດຖະມົນຕີກະຊວງ ປກສ ຈີນ, ພ້ອມດ້ວຍບັນດາຄະນະຜູ້ແທນຂັ້ນສູງສອງກະຊວງເຂົ້າຮ່ວມ; ເຊິ່ງໃນກອງປະຊຸມ ຄະນະຜູ້ແທນຂັ້ນສູງທັງສອງຝ່າຍເຫັນດີສືບຕໍ່ຮ່ວມມືວຽກງານປ້ອງກັນຄວາມສະຫງົບໃນຫຼາຍຂົງເຂດວຽກງານ.
ໃນກອງປະຊຸມຄັ້ງນີ້, ທັງສອງກະຊວງ ໄດຜັດປ່ຽນກັນລາຍງານສະພາບການພາຍໃນປະເທດໃຫ້ກັນຮັບຮູ້ ເພື່ອປຶກສາຫາລືແລກປ່ຽນບົດຮຽນເຊິ່ງກັນແລະກັນ ເພື່ອເປັນການສົ່ງເສີມສາຍພົວພັນຖານເພື່ອນມິດ, ການຮ່ວມມືລະຫວ່າງສອງກະຊວງ ເຫັນໄດ້ຄວາມສໍາຄັນຂອງການແລກປ່ຽນບົດຮຽນ ແລະ ການຮ່ວມມືຢ່າງໃກ້ຊິດ ເພື່ອຕ້ານກັບບັນຫາປະກົດການຫຍໍ້ທໍ້ ແລະ ຮັກສາຄວາມເປັນລະບຽບຮຽບຮ້ອຍໃນສັງຄົມ; ໂອກາດດຽວກັນ, ທັງສອງກະຊວງ ໄດ້ປຶກສາຫາລື, ຄົ້ນຄວ້າ ແລະ ຕົກລົງເປັນເອກະພາບກັນ ເພື່ອສືບຕໍ່ຮ່ວມມືກັນໃນຫຼາຍບັນຫາ ເປັນຕົ້ນແມ່ນ: ການຮ່ວມມືໃນການປົກປັກຮັກສາຄວາມສະຫງົບ ແລະ ຄວາມໝັ້ນຄົງຂອງສອງປະເທດ, ການຮ່ວມມືໃນການຕ້ານການກໍ່ການຮ້າຍ, ການຮ່ວມມືດ້ານວຽກງານຮັກສາຄວາມສະຫງົບຮຽບຮ້ອຍ ແລະ ຮັບປະກັນຄວາມປອດໄພໃຫ້ແກ່ພົນລະເມືອງຂອງສອງປະເທດ, ການຮ່ວມມືປ້ອງກັນໂຄງການທີ່ສໍາຄັນລາວ-ຈີນ, ການຮ່ວມມືດ້ານວຽກງານປົກປັກຮັກສາຊາຍແດນ ແລະ ການເຂົ້າ-ອອກຊາຍແດນ, ການຮ່ວມມືດ້ານວຽກງານປ້ອງກັນ ແລະ ປາບປາມຢາເສບຕິດ, ການຮ່ວມມືດ້ານວຽກງານຕ້ານການຄ້າມະນຸດ, ການຮ່ວມມືດ້ານວິຊາການ ແລະ ແລກປ່ຽນຄະນະຜູ້ແທນເຊິ່ງກັນແລະກັນ ແລະ ການຮ່ວມມືດ້ານອື່ນໆ.


text:
ບໍລິສັດ Yantai ETDZ Dongxing Industrial Co. , Ltd ແມ່ນຜູ້ຜະລິດແຜ່ນເຫຼັກຊີມັງທີ່ມີອາຊີບເປັນຜູ້ຄວບຄຸມໂດຍບໍລິສັດ Yantai Shougang Dongxing Group ຈຳ ກັດແລະແບ່ງປັນໂດຍພະນັກງານ.
ຕັ້ງຢູ່ຖະ ໜົນ No.20 Zhujiang, ເຂດພັດທະນາເສດຖະກິດແລະເຕັກໂນໂລຢີ Yantai, ແຂວງ Shandong, ບໍລິສັດ Yantai Shougang Dongxing Group ຈຳ ກັດ, ເຊິ່ງເປັນ ໜຶ່ງ ໃນບໍລິສັດຍ່ອຍຂອງ ສຳ ນັກງານໃຫຍ່ຂອງ Shougang, ມີເຂດ ສຳ ມະນາແລະສວນອຸດສາຫະ ກຳ ກວມເອົາເນື້ອທີ່ທັງ ໝົດ ຂອງ 600,000m2 ມີເນື້ອທີ່ກໍ່ສ້າງ 300,000m2.
ອຸປະກອນການຜະລິດຂອງພວກເຮົາ
ຜະລິດຕະພັນຂອງພວກເຮົາຮັບປະກັນຄຸນນະພາບ
ທຶນຈົດທະບຽນ
ທີມງານ
ຄວາມສາມາດປະ ຈຳ ປີ
ມູນຄ່າຜົນຜະລິດປະ ຈຳ ປີ


text:
ໂດຍປະຕິບັດຕາມມະຕິຕົກລົງຂອງ ກອງປະຊຸມຂອງສະຫະປະຊາຊາດ ຄັ້ງທີ 68 (ເດືອນທັນວາ 2013) ທີ່ກຸງໂຣມ, ປະເທດອີຕາລີ, ທີ່ໄດ້ຕົກລົງເອົາວັນທີ 5 ທັນວາ ຂອງທຸກໆປີ ເປັນວັນດິນໂລກ (World Soil Day (WSD)).
ໂດຍປະຕິບັດຕາມຂໍ້ຕົກລົງຂອງລັດຖະມົນຕີກະຊວງກະສິກຳ ແລະ ປ່າໄມ້ ສະບັບ ເລກທີ 2153/ກປ ,ລົງວັນທີ 16 ພະຈິກ 2020 ,ວ່າດ້ວຍການອະນຸມັດຈັດງານສະເຫລີມສະຫລອງວັນດິນໂລກປີ2020,ເພື່ອເປັນການຜັນຂະຫຍາຍກອງປະຊຸມຂອງສະຫະປະຊາຊາດ ຄັ້ງທີ 68 (ເດືອນທັນວາ 2013) ທີ່ກຸງໂຣມ, ປະເທດອີຕາລີ, ທີ່ໄດ້ຕົກລົງເອົາວັນທີ 5 ທັນວາ ຂອງທຸກໆປີ ເປັນວັນດິນໂລກ (World Soil Day (WSD).ໃນວັນທີ 04 ທັນວາ 2020 ກົມຄຸ້ມຄອງ ແລະ ພັດທະນາທີ່ດິນກະສິກຳ ຮ່ວມກັບ ອົງການອາຫານ ແລະ ການກະເສດ ( FAO )ໄດ້ຈັດພິທີສະເຫຼີມ ສະ ຫຼອງວັນດິນໂລກ ປະຈຳປີ 2020 ຂຶ້ນ ທີ່ ສະໂມສອນສະຖາບັນຄົ້ນຄວ້າກະສິກຳ, ປ່າໄມ້ ແລະ ພັດທະນາຊົນນະບົດ ພາຍໃຕ້ກອບຄໍາຂັວນ ຄື: “ປົກປັກຮັກສາດິນ ໃຫ້ອຸດົມສົມບູນ ເຕັມໄປດ້ວຍຊີວະນານາພັນ” ໂດຍການເປັນປະທານຮ່ວມຂອງ ທ່ານ ທອງພັດ ວົງມະນີ, ຮອງລັດຖະມົນຕີກະຊວງກະສິກຳ ແລະ ປ່າໄມ້ ແລະ ທ່ານ ນາຊາຣາຍັດ, ຜູ້ຕາງໜ້າອົງການອາຫານ ແລະ ການກະເສດ ( FAO ) ແຫ່ງສະຫະປະຊາຊາດປະຈໍາລາວ. ເຊີ່ງມີທ່ານ ຫົວໜ້າ, ຮອງຫົວໜ້າກົມ, ສະຖາບັນ, ສູນ, ນັກວິຊາການ, ຊ່ຽວຊານທັງພາຍໃນ ແລະ ຕ່າງປະເທດ, ຕ່າງໜ້າສະຖາບັນການສຶກສາເຂົ້າຮ່ວມຢ່າງພ້ອມພຽງ.
ຈຸດປະສົງສຳຄັນຂອງການສະເຫຼີມສະຫຼອງວັນດິນໂລກ
- ເພື່ອຍົກສູງຄຸນຄ່າຂອງດິນໃຫ້ຢູ່ໃນເວທີລະດັບໂລກ ແລະ ເພື່ອເຜີຍແຜ່ອອກສູ່ວົງກ້ວາງກ່ຽວກັບຊັບພະຍາກອນດິນທີ່ເປັນອົງປະກອບສຳຄັນໃນການບັນລຸຄວາມໝັ້ນຄົງທາງດ້ານສະບຽງອາຫານ ແລະ ລຶບລ້າງໄພອຶດຫິວໃນອານາຄົດ
ໃນພິທີໄດ້ຮັບຟັງການລາຍງານຫຍໍ້ກ່ຽວກັບວຽກງານຂອງກົມຄຸ້ມຄອງ ແລະ ພັດທະນາທີ່ດິນກະສິກໍາໃນໄລຍະຜ່ານມາ, ການນຳສະເໜີກ່ຽວກັບສີ່ງທີ່ມີຊີວິດໃນດິນ ແລະ ຄວາມອຸດົມສົມບູນຂອງດິນ, ທາງເລືອກໃນການບູລະນະດິນ,ການປັບປຸງດິນກົດເຂັ້ມ ແລະ ການປັບປຸງດິນເຄັມເພື່ອການຜະລິດກະສິກຳ, ການທົດສອບຜົນກະທົບຂອງສານປັບປຸງດິນອິນຊີສຳລັບຊາວກະສິກອນຜູ້ປູກຜັກ ຫຼັງຈາກນັ້ນ ຄະນະປະທານ ແລະ ແຂກຜູ້ເຂົ້າຮ່ວມທັງໝົດກໍ່ໄດ້ໃຫ້ກຽດຕັດແຖບຜ້າ ແລະ ຢ້ຽມຊົມບູດວາງສະແດງຜົນງານຂອງກົມ ແລະ ຂະ ແໜງຄູ້ມຄອງ ແລະ ທີ່ດິນກະສິກຳແຕ່ລະແຂວງທີ່ໄດ້ເຂົ້າຮ່ວມວາງສະແດງ ໃນພິທີດັ່ງກ່າວ.
There is no gallery selected or the gallery was deleted.
ຂ່າວໂດຍ: ວິຊາການຂໍ້ມູນຂ່າວສານທີ່ດິນກະສິກໍາ.
ກວດແກ້ໂດຍ: ທ່ານ ສົມເພັດ ແພງບຸບຜາ, ຮອງຫົວໜ້າພະແນກແຜນການ ແລະ ການຮ່ວມມື


text:
ໃນຕອນເຊົ້າວັນທີ 27 ພຶດສະພາ, ເຂົ້າຮ່ວມ ແລະກ່າວຄຳເຫັນທີ່ພິທີ ປຸກລະດົມການບໍລິຈາກສະຫນັບສະຫນູນການປ້ອງກັນ ສະກັດກັ້ນໂລກລະບາດໂຄວິດ - 19, ທ່ານປະທານປະເທດ ຫວຽດນາມ ຫງວຽນຊວນຟຸກ ໄດ້ ຮຽກຮ້ອງໃຫ້ທຸກວິສາຫະກິດ, ອົງການຈັດຕັ້ງ, ຜູ້ໃຈບຸນໃຈກຸສົນ ຈົ່ງມີການກະທຳ ແລະ ມີຄວາມຮັບຜິດຊອບເພື່ອປະເທດຊາດ ເພື່ອປະຊາຊົນ. ຮຽກຮ້ອງປະຊາຊົນທຸກຊັ້ນວັນນະ ບັນດາວິສາຫະກິດໃນທຸກພາກສ່ວນເສດຖະກິດ, ອົງການຈັດຕັ້ງ ແລະປະຊາຊົນໃນທົ່ວປະເທດ, ຊາວຫວຽດນາມ ອາໄສຢູ່ ຕ່າງປະເທດ, ບັນດາສາສະຫນາ ເພື່ອນມິດ ແລະ ປະຊາຊົນບັນດາປະເທດ ອີງຕາມເງື່ອນໄຂ ແລະ ຄວາມສາມາດຂອງຕົນ, ເຂົ້າຮ່ວມການປະກອບສ່ວນ ບໍລິຈາກສະຫນັບສະຫນູນນັບທັງດ້ານວັດຖຸ ແລະ ຈິດໃຈ ເພື່ອພ້ອມກັບທົ່ວພັກ, ທົ່ວປວງຊົນ ແລະ ທົ່ວກອງທັບ ຍູ້ໂລກລະບາດໃຫ້ຖອຍໄປ.
ໃນເຫດການທີ່ກ່ຽວຂ້ອງ, ທີ່ການເຮັດວຽກກັບກະຊວງວິທະຍາສາດ ແລະ ເຕັກໂນໂລຢີ ຕອນເຊົ້າວັນທີ 27 ພຶດສະພາ, ຢູ່ຮ່າໂນ້ຍ, ທ່ານນາຍົກລັດຖະມົນຕີ ຫວຽດນາມ ຟ້າມມິງຈິ໊ງ ໄດ້ເນັ້ນໜັກເຖິງທີ່ຕັ້ງ, ບົດບາດ, ຄວາມສຳຄັນຂອງຂະແໜງວິທະຍາສາດ ແລະ ເຕັກໂນໂລຢີ, ໂດຍສະເພາະແມ່ນໃນສະພາບການປັດຈຸບັນ, ທ່ານນາຍົກລັດຖະມົນຕີ ຟ້າມມິງຈິ໊ງ ຊີ້ແຈ້ງວ່າ, ປະເທດໃດຢາກພັດທະນາຢ່າງກະໂດດຂັ້ນ ກໍຕ້ອງມີຂະແໜງວິທະຍາສາດ ແລະ ເຕັກໂນໂລຢີ ສວມບົດບາດນຳພາ ແລະ ມີຄວາມກ້າວໜ້າຢ່າງກະໂດດຂັ້ນ.
ທ່ານນາຍົກລັດຖະມົນຕີ ເນັ້ນໜັກວ່າ ຕ້ອງພັດທະນາຕະຫຼາດວິທະຍາສາດເຕັກໂນໂລຢີຢ່າງແທ້ຈິງ ເພື່ອຊຸກຍູ້ການຜະລິດ, ດຳເນີນທຸລະກິດ, ປ່ຽນແປງໃໝ່ປະດິດຄິດສ້າງ. ພິເສດ, ໃນວຽກງານການຄົ້ນຄວ້າການຜະລິດວັກຊິນ. ທ່ານນາຍົກລັດຖະມົນຕີ ຟ້າມມິງຈິ໊ງ ສະເໜີ ໃຫ້ກະຊວງ ຕ້ອງຮຽງບ່າຮຽງໄຫຼ່ພ້ອມກັບບັນດານັກວິທະຍາສາດ, ບັນດາຮາກຖານຄົ້ນຄວ້າ, ວິສາຫະກິດ ເພື່ອຊຸກຍູ້, ເສີມຂະຫຍາຍຄຸນນະທາດ, ພູມປັນຍາຂອງຊາວ ຫວຽດນາມ ໃນໜ້າທີ່ທີ່ມີຄວາມສຳຄັນ ແລະ ຮີບດ່ວນນີ້; ຍູ້ແຮງການຮ່ວມມືສາກົນຢ່າງເລິກເຊິ່ງກວ້າງຂວາງ ເພື່ອຮັບໃຊ້ 3 ຂອດບຸກທະລຸຍຸດທະສາດໃນຂົງເຂດ ການປ່ຽນແປງຂອງດິນຟ້າອາກາດ ແລະ ການປ້ອງກັນ, ສະກັດກັ້ນໂລກລະບາດໂຄວິດ - 19, ປະກອບສ່ວນໝູນໃຊ້ເຂົ້າໃນການພັດທະນາອຸດສາຫະກຳປ້ອງກັນຊາດ, ປ້ອງກັນຄວາມສະຫງົບ.
ໄຊພອນ


text:
ເຈົ້າຄອງນະຄອນເມືອງ Dingxi, ແຂວງ Gansu ທ່ານ Dai Chao ໄດ້ມາຢ້ຽມຢາມບໍລິສັດຂອງພວກເຮົາເພື່ອປຶກສາຫາລືແລະຊຸກຍູ້ໂຄງການຮ່ວມມືຜະລິດຕະພັນຕົກແຕ່ງຝາຜະລິດຕະພັນອາລູມີນຽມ.
ໃນວັນທີ 1ທ ເດືອນກັນຍາປີ 2020, ທ່ານ Dai Chao, ຮອງເລຂາພັກເມືອງ, ເຈົ້າເມືອງເມືອງ Foshan, ໄດ້ລົງກວດກາກຸ່ມບໍລິສັດ Guangdong Jianhan ແລະໄດ້ມີການສົນທະນາກັບທ່ານ Zhou Jianxi, ປະທານກຸ່ມບໍລິສັດ Jianhan, ເພື່ອປຶກສາຫາລືກ່ຽວກັບໂຄງການຮ່ວມມືກ່ຽວກັບອຸປະກອນຕົກແຕ່ງຝາຜະລິດຕະພັນອາລູມີນຽມ, ແລະແລກປ່ຽນ ທັດສະນະແລະບັນລຸຄວາມເປັນເອກະສັນກັນກ່ຽວກັບບັນຫາສະເພາະໃນການສົ່ງເສີມໂຄງການ.
ທ່ານ Dai Chao ໄດ້ໄປຢ້ຽມຢາມຮ້ານວາງສະແດງອາລູມີນຽມຂອງກຸ່ມບໍລິສັດ Jianhan ແລະໂຮງງານຜະລິດເຄື່ອງປະດັບຕົກແຕ່ງແລະວາງສະແດງຜະລິດຕະພັນອື່ນໆ, ແລະມີຄວາມເຂົ້າໃຈລະອຽດກ່ຽວກັບປະຫວັດການພັດທະນາຂອງວິສາຫະກິດ, ພາກສ່ວນທຸລະກິດ, ການ ດຳ ເນີນທຸລະກິດ, ຮູບແບບພາກພື້ນແລະທິດທາງແລະເປົ້າ ໝາຍ ຂອງການຫັນປ່ຽນແລະຍົກລະດັບໃນອະນາຄົດ. ທ່ານກ່າວວ່າ, ກຸ່ມບໍລິສັດ Jianhan, ເປັນວິສາຫະກິດສ່ວນຕົວເຊື່ອມໂຍງການຄົ້ນຄວ້າແລະການພັດທະນາ, ການອອກແບບ, ການຜະລິດ, ການປຸງແຕ່ງແລະການຂາຍວັດສະດຸຕົກແຕ່ງອາລູມີນຽມ, ມີຊື່ສຽງສູງໃນອຸດສະຫະ ກຳ. ຜະລິດຕະພັນແມ່ນມີລັກສະນະໂດຍການໂຫຼດເບົາ, ບໍ່ມີມົນລະພິດ, ຄ່າໃຊ້ຈ່າຍຕ່ ຳ ແລະຄວາມປອດໄພສູງ, ແລະຄວາມຄາດຫວັງຂອງຕະຫຼາດກໍ່ດີຫຼາຍ. ເມືອງ Dingxi ແມ່ນເມືອງທີ່ ສຳ ຄັນຂອງ“ ໜຶ່ງ ສາຍແອວແລະ ໜຶ່ງ ເສັ້ນທາງ”, ເຊິ່ງມີຂໍ້ໄດ້ປຽບທີ່ ສຳ ຄັນໃນວັດຖຸດິບ, ການຂົນສົ່ງ, ແຮງງານ, ຕະຫຼາດ, ເວທີ, ສະພາບແວດລ້ອມແລະດ້ານອື່ນໆ. ການຮ່ວມມືກັບ Dingxi ແນ່ນອນວ່າຈະເປີດການເດີນທາງ ໃໝ່ ຂອງການຫັນເປັນວິສາຫະກິດແລະການຍົກລະດັບການພັດທະນາ. ພວກເຮົາຂໍເຊີນຊວນກຸ່ມ Jianhan ດ້ວຍຄວາມຈິງໃຈມາລົງທືນແລະພັດທະນາຢູ່ Dingxi, ແລະດ້ວຍແນວຄວາມຄິດ, ເຕັກໂນໂລຢີແລະການຄຸ້ມຄອງຍີ່ຫໍ້ ໃໝ່, ພວກເຮົາຈະສົ່ງເສີມການຍົກລະດັບວິສາຫະກິດແລະພະຍາຍາມສ້າງ Dingxi Jianhan ໃຫ້ກາຍເປັນເຕັກໂນໂລຢີຊັ້ນສູງທີ່ມີອິດທິພົນຂອງຈີນ.
ເຈົ້າຄອງນະຄອນ Dai Chao ໄດ້ມີການພົບປະກັບປະທານກຸ່ມບໍລິສັດ Jianhan
ທ່ານ Jianxi Zhou ກ່າວວ່າກຸ່ມບໍລິສັດ Jianhan ໄດ້ວາງແຜນທີ່ຈະພັດທະນາຕະຫຼາດທາງທິດຕາເວັນຕົກສຽງ ເໜືອ ເປັນເວລາດົນນານ, ແລະຮູບແບບຂອງມັນແມ່ນຈະແຈ້ງແລ້ວ. Dingxi ມີຊັບພະຍາກອນທີ່ດີ, ຄວາມຄາດຫວັງຂອງຕະຫຼາດຢ່າງກວ້າງຂວາງແລະສະພາບແວດລ້ອມທຸລະກິດທີ່ດີເລີດ. ບັນດາວິສາຫະກິດມີຄວາມເຊື່ອ ໝັ້ນ ແລະມີຄວາມເຊື່ອ ໝັ້ນ ໃນການກໍ່ສ້າງວິສາຫະກິດຕົວແບບຂອງກຸ່ມ Jianhan ຢູ່ Dingxi ສຳ ລັບການປະຕິຮູບ ກຳ ແພງແລະການຫັນປ່ຽນແລະຍົກລະດັບ.
ຜູ້ ນຳ ຫ້ອງການການເງິນເມືອງແລະຄະນະ ກຳ ມະການບໍລິຫານເຂດພັດທະນາເສດຖະກິດດິງຊີໄດ້ເຂົ້າຮ່ວມກິດຈະ ກຳ ຂ້າງເທິງ.
ເວລາໄປສະນີ: Mar-30-2021


text:
ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ຕອນແລງວັນທີ 25 ມັງກອນນີ້,ທ່ານສີຈິ້ນຜິງ ປະທານປະເທດຈີນໄດ້ຕ້ອນ ຮັບທ່ານໂທມັສ ບັກສ ປະທານຄະນະກຳມະການໂອລິມປິກສາກົນຢູ່ຫໍຮັບແຂກເມືອງຕ້ຽວຢູຖາຍນະຄອນຫຼວງປັກກິ່ງ.
ທ່ານປະທານສີຈິ້ນຜິງຊີ້ອອກວ່າ,ຫຼັງຈາກໄດ້ກະກຽມມາເປັນເວລາ 6 ປີປາຍ, ວຽກງານກະກຽມທຸກຢ່າງສຳລັບງານກິລາໂອລິມປິກລະດູໜາວປັກກິ່ງໄດ້ກຽມພ້ອມຮຽບຮ້ອຍແລ້ວ,ແລະຈະຈັດຂຶ້ນຕາມເວລາກຳນົດຢ່າງໂລ່ງລ່ຽນ.ພວກເຮົາຈະປະຕິບັດຕາມຄຳໝັ້ນສັນຍາ,ເພື່ອສະແດງໃຫ້ໂລກເຫັນວ່າງານມະຫະກຳກິລາໂອລິມປິກຄັ້ງນີ້ຈັດຂຶ້ນແບບກະທັດຮັດ ປອດໄພແລະໂດດເດັ່ນ.ນີ້ແມ່ນຄັ້ງທຳອິດທີ່ໄດ້ ຈັດງານມະຫະກຳ ກິລາຄົບຊຸດລະດັບໂລກຕາມເວລາກຳນົດນັບແຕ່ເກີດມີການ ແຜ່ລະບາດຂອງພະຍາດໂຄວິດ-19ເປັນຕົ້ນມາເຊິ່ງເປັນຜົນສຳເລັດໃນການປະຕິບັດຕົວຈິງຕາມຄຳຂວັນ ໃໝ່ຂອງໂອລິມປິກທີ່ວ່າ "ໄວກວ່າ ສູງກວ່າ ແຂງແຮງກວ່າແລະສາມັກຄີກັນຫຼາຍກວ່າ".
ທ່ານສີຈິ້ນຜິງຊີ້ອອກວ່າ,ປະເທດຈີນຈັດງານກິລາໂອລິມປິກລະດູໜາວປັກກິ່ງບໍ່ ພຽງແຕ່ໄດ້ຮັບການສະໜັບສະໜູນຈາກປະຊາຊົນຈີນເທົ່ານັ້ນ,ຍັງໄດ້ຮັບການສະໜັບສະໜູນຈາກປະຊາຄົມໂລກອີກດ້ວຍ.ພວກເຮົາຖືເອົາແນວຄວາມຄິດນັກກິລາ ເປັນໃຈກາງ, ພະຍາຍາມຢ່າງສຸກຂີດເພື່ອຮັບປະກັນດ້ານໂຄງລ່າງສະຖານທີ່ ແຂ່ງຂັນໃຫ້ດີ,ເຮັດວຽກການບໍລິການຄົບວົງຈອນໃຫ້ດີ.ພວກເຮົາມີຄວາມໝັ້ນໃຈ ຢ່າງເຕັມສ່ວນທີ່ຈະຮັບປະກັນສຸຂະພາບແລະຄວາມປອດໄພຂອງຜູ້ເຂົ້າຮ່ວມການແຂ່ງຂັນແລະພະນັກງານທີ່ກ່ຽວຂ້ອງກໍ່ຄືປະຊາຊົນຈີນໃຫ້ດີ.ຝ່າຍຈີນຈະປະກອບ ສ່ວນອັນໃໝແລະຫຼາຍກວ່າເກົ່າໃຫ້ກັບຂະບວນການໂອລິມປິກແລະການຊຸກຍູ້ ການສ້າງປະຊາຄົມຮ່ວມຊາຕາກຳຂອງມວນມະນຸດ.ຂ້າພະເຈົ້າຄອງຄອຍຮ່ວມ ກັນກັບທ່ານເພື່ອເປັນສັກຂີພິຍານສຳຄັນໃນພິທີໄຂງານກິລາໂອລິມປິກລະດູໜາວປັກກິ່ງ.
ທ່ານໂທມັສ ບັກສກ່າວວ່າ,ໂດຍມີພາກສ່ວນກ່ຽວຂ້ອງຂອງຝ່າຍຈີນແລະ ປະຊາຊົນຈີນພະຍາຍາມຮ່ວມກັນ,ວຽກງານກະກຽມທຸກຢ່າງສຳລັບງງານກິລາ ໂອລິມປິກລະດູໜາວປັກກິ່ງໄດ້ດຳເນີນໄປຢ່າງໂດດເດັ່ນແລະໂລ່ງລ່ຽນ.ປະເທດ ຈີນໄດ້ບັນລຸເປົ້າໝາຍທີ່ເຮັດໃຫ້ປະຊາຊົນຫຼາຍກວ່າ 300 ລ້ານຄົນເຂົ້າຮ່ວມ ກິລາຫິມະແລະນ້ຳກ້ອມ,ນີ້ແມ່ນຜົນສຳເລັດອັນຍິ່ງໃຫຍ່ທີ່ບໍ່ເຄີຍມາກ່ອນເຊິ່ງຈະ ກາຍເປັນການປະກອບສ່ວນອັນຍິ່ງໃຫຍ່ສຳຄັນຂອງງານກິລາໂອລິມປິກລະດູ ໜາວຄັ້ງນີ້ຕໍ່ກັບປະຊາຊົນຈີນແລະຂະບວນການໂອລິມປິກສາກົນ,ຈາກນີ້ກໍ່ຈະ ເປີດຍຸກໃໝ່ຂອງກິລາຫິມະແລະນ້ຳກ້ອມໃຫ້ກັບທົ່ວໂລກ.ເທື່ອນີ້ມີບາງປະເທດໄດ້ສົ່ງຄະນະນັກກິລາເຂົ້າຮ່ວມງານກິລາໂອລິມປິກລະດູໜາວເປັນຄັ້ງທຳອິດເຊິ່ງໄດ້ສະແດງໃຫ້ເຫັນຢ່າງເຕັມສ່ວນວ່າ:ງານກິລາໂອລິມປິກລະດູໜາວປັກກິ່ງໄດ້ຮັບ ການສະໜັບສະໜູນຢ່າງກວ້າງຂວາງຈາກປະຊາຄົມໂລກ,ໃນຂະນະດຽວກັນປະ ຊາຄົມໂລກກໍ່ຄັດຄ້ານຢ່າງກວ້າງຂວາງຕໍ່ກັບການຫັນກິລາເປັນບັນຫາການເມືອງ. ງານກິລາໂອລິມປິກລະດູໜາວປັກກິ່ງຈະກາຍເປັນຂອງຂວັນປີໃໝ່ປີຂານທີ່ດີທີ່ ສຸດທີ່ໂລກມອບໃຫ້ແກ່ປະຊາຊົນຈີນ!ຂໍອວຍພອນໃຫ້ໂລກຈົ່ງສາມັກຄກັນຫຼາຍ ກວ່າເກົ່າ!


text:
ຂ່າວສານ
ຜູ້ນຳລັດ, ລັດຖະບານຫວຽດນາມຕ້ອນຮັບຮອງປະທານສະພາແຫ່ງຊາດ ລາວ ແສງນວນ ໄຊຍະລາດ
ທ່ານປະທານປະເທດ ເຈິ່ນດ້າຍກວາງ ຕ້ອນຮັບຮອງປະທານສະພາແຫ່ງຊາດ ລາວ ແສງນວນ ໄຊຍະລາດ
ທ່ານປະທານປະເທດ ຫວຽດນາມ ເຈິ່ນດ້າຍກວາງ ໄດ້ມີຄວາມປິຕິຊົມຊື່ນເມື່ອເຫັນວ່າ ສະພາແຫ່ງຊາດ 2 ປະເທດ ນັບມື້ນັບຜູກພັນກັນຢ່າງສະໜິດແໜ້ນ, ເພີ່ມທະວີການຮ່ວມມື, ແລກປ່ຽນຂໍ້ມູນຂ່າວສານ, ບົດຮຽນ, ວິຊາສະເພາະ, ວິຊາການໃນຂົງເຂດນິຕິບັນຍັດ, ຕິດຕາມກວດກາ ແລະ ຕັດສິນບັນດາບັນຫາໃຫຍ່ຂອງປະເທດຊາດຢ່າງບໍ່ຢຸດຢັ້ງ. ແນໃສ່ ສືບຕໍ່ປະກອບສ່ວນນຳການພົວພັນຮ່ວມມືຮອບດ້ານລະຫວ່າງ 2 ປະເທດເຂົ້າສູ່ລວງເລິກ, ນອກຈາກເລື່ອງເພີ່ມທະວີການຮ່ວມມືລະຫວ່າງ 2 ສະພາແຫ່ງຊາດ, ເປັນຕົ້ນແມ່ນໃນການສ້າງລະບອບລະບຽບການ, ລະບົບກົດໝາຍ ແລະ ການຕິດຕາມກວດກາ ຜັນຂະຫຍາຍການປະຕິບັດກົດໝາຍແລ້ວ, ທ່ານປະທານປະເທດ ເຈິ່ນດ້າຍກວາງ ຍັງສະເໜີໃຫ້: 2 ຝ່າຍຄວນສຸມໃສ່ເພີ່ມທະວີການຕິດຕາມກວດກາ ແລະ ສ້າງເງື່ອນໄຂໃຫ້ບັນດາໂຄງການຮ່ວມມືລະຫວ່າງ 2 ປະເທດ, ຮັບໃຊ້ໃຫ້ແກ່ພາລະກິດພັດທະນາເສດຖະກິດ - ສັງຄົມຂອງແຕ່ລະປະເທດ.
ສ່ວນທ່ານຮອງປະທານສະພາແຫ່ງຊາດ ລາວ ແສງນວນ ໄຊຍະລາດ ໄດ້ລາຍງານກ່ຽວກັບບາງໝາກຜົນພົ້ນເດັ່ນໃນການເຈລະຈາກັບທ່ານນາງຮອງປະທານຜູ້ປະຈຳການສະພາແຫ່ງຊາດ ຫວຽດນາມ ຕ່ອງທິຟ໊ອງ. ທ່ານຮອງປະທານສະພາແຫ່ງຊາດ ລາວ ແສງນວນ ໄຊຍະລາດ ໃຫ້ຮູ້ວ່າ: 2 ຝ່າຍໄດ້ແລກປ່ຽນບົດຮຽນກ່ຽວກັບວຽກງານຕິດຕາມກວດກາຂອງສະພາແຫ່ງຊາດ; ເຫັນດີເປັນເອກະພາບກ່ຽວກັບແຜນການຕິດຕາມກວດກາ, ກວດກາບັນຫາຊາວອົບພະຍົບແບບເສລີ, ການສົມລົດຜິດກົດໝາຍຢູ່ບັນດາທ້ອງຖິ່ນໃກ້ກັບຊາຍແດນລະຫວ່າງ 2 ປະເທດ.
ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ໃຫ້ການຕ້ອນຮັບທ່ານຮອງປະທານສະພາແຫ່ງຊາດ ລາວ ແສງນວນ ໄຊຍະລາດ
ແລະກໍ່ໃນຕອນບ່າຍວັນທີ 18 ກໍລະກົດ, ທີ່ສຳນັກງານລັດຖະບານ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ໃຫ້ການຕ້ອນຮັບທ່ານຮອງປະທານສະພາແຫ່ງຊາດ ລາວ ແສງນວນ ໄຊຍະລາດ. ທີ່ການຕ້ອນຮັບ, ທ່ານນາຍົກລັດຖະມົນຕີ ຫງວຽນຊວນຟຸກ ຖືວ່າ: ເລື່ອງຮັກສາບັນດາການຢ້ຽມຢາມ ແລະ ພົບປະຂັ້ນສູງເປັນປະຈຳ ແມ່ນມີຄວາມໝາຍສຳຄັນທີ່ສຸດ, ແກ້ໄຂບັນດາຄວາມຫຍຸ້ງຍາກ, ສິ່ງທີ່ຄ້າງຄາຢ່າງທັນການ; ເພີ່ມທະວີການພົວພັນແບບພິເສດລະຫວ່າງ 2 ປະເທດ. ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຊົມເຊີຍຜົນງານຂອງພັກປະຊາຊົນປະຕິວັດ ລາວ, ການບໍລິຫານຂອງລັດຖະບານ ແລະ ການຕິດຕາມກວດກາຢ່າງມີປະສິດທິຜົນຂອງສະພາແຫ່ງຊາດ ລາວ.
(ແຫຼ່ງຄັດຈາກ VOV)


text:
ຂ່າວສານ
ລັດຖະບານຫວຽດນາມ ຍາມໃດກໍຖືເປັນສຳຄັນຄຳເຫັນປະກອບ ຂອງບັນດາຊ່ຽວຊານໃນການບໍລິຫານເສດຖະກິດມະຫາພາກ
ທ່ານຮອງນາຍົກລັດຖະມົນຕີ ເວືອງດີງເຫວ້ ຕ້ອນຮັບສາດສະດາຈານ Andreas Hauskrecht
ຂອງໂຮງຮຽນທຸລະກິດ Kelley, ມະຫາວິທະຍາໄລ Indiana (ອາເມລິກາ). (ພາບ: chinhphu.vn)
ທ່ານ ຮອງນາຍົກລັດຖະມົນຕີ ເວືອງດິງເຫ້ວ ໃຫ້ຮູ້ວ່າ ທ່ານນາຍົກລັດຖະມົນຫວຽດນາມ ຫງວຽນຊວນຟຸກ ປາດຖະໜາຢາກຮັບຟັງຄໍາຄິດເຫັນຈາກ ໜ່ວຍທີ່ປຶກສາດ້ານເສດຖະກິດຂອງທ່ານນາຍົກລັດຖະມົນຕີ, ບັນດາຊ່ຽວຊານສັງກັດກຸ່ມຂໍ້ລິເລີ່ມຫວຽດນາມ, ບັນດານັກວິທະຍາສາດ, ຜູ້ຊ່ຽວຊານຕ້ອງສືບຕໍ່ສ້າງ, ເພີ່ມເຕີມນະໂຍບາຍເສດຖະກິດມະຫາພາກຂອງຫວຽດນາມໃຫ້ສົມບູບນແບບ. ສະນັ້ນ, ທ່ານ ຮອງນາຍົກລັດຖະມົນຕີປາດຖະໜາວ່າ ທ່ານສາດສະດາຈານ Andreas Hauskrecht ມີການຕີລາຄາຢ່າງພາວະວິໄສ ກ່ຽວກັບສະພາບການດ້ານເສດຖະກິດມະຫາພາກ ແລະ ພື້ນຖານເສດຖະກິດລວມຂອງຫວຽດນາມ, ຈາກນັ້ນ ຍົກອອກຄໍາແນະນຳກ່ຽວກັບນະໂຍບາຍການເງິນເງິນຕາ, ນະໂຍບາຍມະຫາພາກຂອງຫວຽດນາມໃນໄລຍະຈະມາເຖິງ.
ນອກຈາກນັ້ນ, ທ່ານ ຮອງນາຍົກລັດຖະມົນຕີ ເວືອງດິງເຫ້ວ ຍັງສະເໜີ ທ່ານສາດສະດາຈານ ຈົ່ງສືບຕໍ່ໃຫ້ການຮ່ວມມື, ໜູນຊ່ວຍບັນດາອົງການ, ສຳນັກງານຂອງລັດຖະບານຫວຽດນາມ, ພິເສດແມ່ນ ແບ່ງປັນຂໍ້ມູນຂ່າວສານ, ບົດຮຽນ ກ່ຽວກັບລະບົບຄຸ້ມຄອງການເງິນຂອງອາເມລິກາ, ເຊື່ອມຕໍ່ກັບບັນດາອົງການຈັດຕັ້ງ, ຜູ້ຊ່ຽວຊານຄ້ົນຄວ້າ, ທີ່ໃຫ້ຄຳປຶກສາດ້ານນະໂຍບາຍແຖວໜ້າຂອງໂລກ ແລະ ອາເມລິກາກັບບັນດາອົງການ, ສຳນັກງານຄົ້ນຄວ້າຂອງຫວຽດນາມ.
(ແຫຼ່ງຄັດຈາກ VOV)


text:
ຂ່າວສານ
ຫວຽດນາມສະເໜີໃຫ້ຈີນມີຄວາມຮັບຜິດຊອບຕໍ່ການຮັກສາສັນຕິພາບ,ສະຖຽນລະພາບຢູ່ທະເລຕາເວັນອອກ
(ໂຄສົກກະຊວງການຕ່າງປະເທດຫວຽດນາມ ທ່ານນາງ ເລທິທູຮັ່ງ)
ໂຄສົກກະຊວງການຕ່າງປະເທດຫວຽດນາມ ທ່ານນາງ ເລທິທູຮັ່ງ ຢືນຢັນວ່າ, ຫວຽດນາມ ມີພະຍານຫຼັກຖານປະຫວັດສາດ ແລະ ນິຕິທຳຢ່າງພຽງພໍ ເພື່ອຢັ້ງຢືນອະທິປະໄຕຂອງຫວຽດນາມ ສຳລັບ 2 ໝູ່ເກາະຮ່ວາງຊາ ແລະ ເຈື່ອງຊາ ແມ່ນສອດຄ່ອງກັບກົດໝາຍສາກົນ. ຫວຽດນາມ ມີຄວາມວິຕົກກັງວົນທີ່ສຸດ ຕໍ່ບັນດາຂໍ້ມູນຂ່າວສານດັ່ງກ່າວ ແລະ ຢືນຢັນວ່າ, ທຸກການເຄື່ອນໄຫວດ້ານການທະຫານ, ລວມທັງການຕິດຕັ້ງລູກສອນໄຟຢູ່ໝູ່ເກາະເຈື່ອງຊາ ຂອງຫວຽດນາມ ແມ່ນການລະເມີດອະທິປະໄຕຂອງຫວຽດນາມ ສຳລັບໝູ່ເກາະຮ່ວາງຊາ ຢ່າງຮ້າຍແຮງ, ໄປຝືນກັບຂໍ້ຕົກລົງກ່ຽວກັບບັນດາຫຼັກການພື້ນຖານຊີ້ນຳແກ້ໄຂບັນດາບັນຫາຢູ່ທະເລລະຫວ່າງຫວຽດນາມ ແລະ ຈີນ, ລະເມີດຖະແຫຼງການວ່າດ້ວຍການປະພຶດຂອງບັນດາຝ່າຍຢູ່ທະເລຕາເວັນອອກ ລະຫວ່າງອາຊຽນ ແລະ ຈີນ (DOC), ເຮັດໃຫ້ຄວາມເຄັ່ງຕຶງເພີ່ມຂຶ້ນ, ກໍ່ຄວາມຂາດສະຖຽນລະພາບໃນພາກພື້ນ ແລະ ບໍ່ມີຜົນປະໂຫຍດໃຫ້ແກ່ຄວາມມານະພະຍາຍາມຂອງບັນດາປະເທດໃນການເຈລະຈາກົດແຫ່ງການປະພຶດຢູ່ທະເລຕາເວັນອອກ (COC) ໃນປະຈຸບັນ.
ຫວຽດນາມ ສະເໝີໃຫ້ຈີນ ດ້ວຍຖານະເປັນປະເທດໃຫຍ່ຢູ່ພາກພື້ນ ແລະ ໂລກ, ສະແດງໃຫ້ເຫັນຄວາມຮັບຜິດຊອບໃນການຮັກສາສັນຕິພາບ, ສະຖຽນລະພາບຢູ່ທະເລຕາເວັນອອກ, ບໍ່ດຳເນີນການເຄື່ອນໄຫວທາງດ້ານການທະຫານ, ຖອນບັນດາອາວຸດດ້ານການທະຫານທີ່ຜັນຂະຫຍາຍຜິດກົດໝາຍຢູ່ບັນດາໂຄງສ້າງພູມສາດຂຶ້ນກັບອຳນາດອະທິປະໄຕຂອງຫວຽດນາມ, ເຄົາລົບຂໍ້ຕົກລົງກ່ຽວກັບບັນດາຫຼັກການພື້ນຖານຊີ້ນຳການແກ້ໄຂບັນດາບັນຫາຢູ່ທະເລລະຫວ່າງຫວຽດນາມ ແລະ ຈີນ ແລະ ຖະແຫຼງການວ່າດ້ວຍການປະພຶດຂອງບັນດາຝ່າຍຢູ່ທະເລຕາເວັນອອກ ລະຫວ່າງອາຊຽນ ແລະ ຈີນ ຢ່າງເຂັ້ມງວດ.
(ແຫຼ່ງຄັດຈາກ VOV)


text:
ຂ່າວສານ
ໄຂບັນດາກອງປະຊຸມສຸດຍອດ ອາຊຽນ ຄັ້ງທີ 38 – 39 ແລະ ບັນດາກອງປະຊຸມຂັ້ນສູງ ກັບຄູ່ຮ່ວມມື
ຄາດວ່າ, ບັນດາກອງປະຊຸມຄັ້ງນີ້ ລວມມີຫຼາຍເຫດການສຳຄັນຄື: ກອງປະຊຸມສຸດຍອດຄັ້ງທີ 38 – 39, ກອງປະຊຸມຂັ້ນສູງ ອາຊຽນ - ສ.ເກົາຫຼີ ຄັ້ງທີ 22, ອາຊຽນ - ຈີນ ຄັ້ງທີ 24, ອາຊຽນ - ອາເມລິກາ ຄັ້ງທີ 9, ອາຊຽນ - ຍີ່ປຸ່ນ ຄັ້ງທີ 24… ບັນດາເນື້ອໃນຈຸດສຸມທີ່ໄດ້ເອົາມາປຶກສາຫາລື ແມ່ນສ້າງປະຊາຄົມ ອາຊຽນ, ຄວບຄຸມໂລກລະລາດໂຄວິດ - 19 ໄປຄຽງຄູ່ກັບການຊຸກຍູ້ການຟື້ນຟູແບບຍືນຍົງ, ປັບປຸງ ແລະ ເສີມຂະຫຍາຍບົດບາດເປັນໃຈກາງຂອງ ອາຊຽນ ໃນການພົວພັນກັບບັນດາຄູ່ຮ່ວມມື, ການປະພຶດຂອງ ອາຊຽນ ຕໍ່ໜ້າບັນດາສິ່ງທ້າທາຍຄວາມໝັ້ນຄົງໃນພາກພື້ນ… ບັນດາກອງປະຊຸມຄາດຄະເນວ່າ ຈະປະກາດ, ຮັບຮອງເອົາ ແລະ ຢັ້ງຢືນ ເອກະສານ 101 ສະບັບ ລວມມີບັນດາການຖະແຫຼງ, ຍຸດທະສາດ, ຂອບການຮ່ວມມື… ໃນຫຼາຍຂົງເຂດ ຢູ່ທັງ 3 ເສົາຄ້ຳໃນການຮ່ວມມື ຂອງ ອາຊຽນ ເຊິ່ງແມ່ນ ການເມືອງ - ຄວາມໝັ້ນຄົງ, ເສດຖະກິດ, ວັດທະນະທຳ - ສັງຄົມ. ບັນດາກອງປະຊຸມຈະສິ້ນສຸດລົງ ດ້ວຍພິທີອັດ ແລະ ພິທີມອບການດຳລົງຕຳແໜ່ງປະທານ ອາຊຽນ ຈາກບຣູໄນ ໃຫ້ ກຳປູເຈຍ.ທ່ານນາຍົກລັດຖະມົນຕີ ຫວຽດນາມ ຟ້າມມິງຈິງ ຈະນຳໜ້າຄະນະຜູ້ແທນ ຫວຽດນາມ ເຂົ້າຮ່ວມ 14 ໃນຈຳນວນ 17 ການເຄື່ອນໄຫວຂອງ ບັນດາກອງປະຊຸມສຸດຍອດຄັ້ງນີ້.
(ແຫຼ່ງຄັດຈາກ VOV)


text:
ກອງປະຊຸມສະຫລຸບຕິລາຄາການຈັດຕັ້ງປະຕິບັດວຽກງານ ຂອງ ຄະນະເລຂາທິການ ສະພາປະຊາຊົນແຂວງ (ສພຂ) ອັດຕະປື ປະຈໍາປີ 2021, ໄດ້ຈັດຂື້ນ ໃນວັນທີ 18 ກຸມພາ ຜ່ານມານີ້. ທີ່ຫ້ອງປະຊຸມ ສພຂ, ໂດຍການເປັນປະທານຂອງທ່ານ ນາງ ແສງອາລຸນ ວົງສາທິການ ເລຂາທິການ ສພຂ, ໃຫ້ກຽດເຂົ້າຮ່ວມຂອງທ່ານ ນາງ ມີນາພອນ ໄຊສົມພູ ຮອງເລຂາພັກແຂວງ, ປະທານ ສພຂ, ມີບັນດາທ່ານ ຄະນະປະຈຳ, ຄະນະກຳມະການ, ຄະນະເລຂາທິການ, ສະມາຊິກສະພາປະຊາຊົນແຂວງ (ສສຂ), ຫົວໜ້າ-ຮອງຂະແໜງ ແລະ ພະນັກງານ-ວີຊາການ ພາຍໃນ ສພຂ ເຂົ້າຮ່ວມ.
ກອງປະຊຸມ ທ່ານ ແສງປະດິດ ສຸດນາມສຸລີນ ຄະນະເລຂາທິການ ໄດ້ຂື້ນຜ່ານບົດລາຍງານ ການເຄື່ອນໄຫວຈັດຕັ້ງປະຕິບັດວຽກງານ ປະຈໍາປີ 2021 ແລະ ທິດທາງແຜນການປະຈໍາປີ 2022 ຂອງຄະນະເລຂາທິການ ສພຂ, ເຊິ່ງໄດ້ຍົກໃຫ້ເຫັນຜົນງານດ້ານດີທີ່ພົ້ນເດັ່ນເປັນຕົ້ນ: ຖືເອົາວຽກງານການເມືອງ-ແນວຄິດ ເປັນວຽກສໍາຄັນ ແລະ ເອົາໃຈໃສ່ໃນສຶກສາອົບຮົມ ໃຫ້ແກ່ຖັນແຖວພະນັກງານ-ລັດຖະກອນ ຢ່າງປົກກະຕິຕໍ່ເນື່ອງດ້ວຍຫຼາຍຮູບການ ເຊັ່ນ: ຜ່ານກອງປະຊຸມປະຈໍາເດືອນ ຂອງຄະນະເລຂາທິການ, ກອງປະຊຸມບັນດາອົງການຈັດຕັ້ງມະຫາຊົນ, ປາຖະກະຖາວັນສໍາຄັນຕ່າງໆ ຂອງພັກ-ຂອງຊາດ, ເປັນເຈົ້າການຈັດຕັ້ງປະຕິບັດພາລະບົດບາດ, ສິດ ແລະ ໜ້າທີ່ຂອງຕົນໃນການເປັນເສນາທິການໃຫ້ສະພາປະຊາຊົນແຂວງ, ຄະນະປະຈໍາສະພາປະຊາຊົນແຂວງ ແລະ ຄະນະສະມາຊິກສະພາແຫ່ງຊາດປະຈໍາເຂດເລືອກຕັ້ງ ໃນການຄົ້ນຄ້ວາ-ສັງລວມເນື້ອໃນ; ຄຸ້ມຄອງວຽກງານບໍລິຫານ-ການເງີນ, ວຽກງານຈັດຕັ້ງ-ກວດກາ, ວຽກງານຂໍ້ມູນຂ່າວສານ ແລະ ວຽກງານອື່ນໆຕາມການມອບໝາຍຂອງຄະນະປະຈໍາ ສພຂ. ຈາກນັ້ນ, ກອງປະຊຸມຍັງໄດ້ຮັບຟັງບົດສະຫລຸບຕີລາຄາການກະກຽມ ແລະ ດຳເນີນກອງປະຊຸມສະໄໝສາມັນເທື່ອທີ 2 ຂອງສະພາປະຊາຊົນແຂວງ ຊຸດທີ II. ພ້ອມກັນນັ້ນ, ຜູ້ເຂົ້າຮ່ວມກອງປະຊຸມກໍ່ໄດ້ ແລກປ່ຽກປະກອບຄຳຄິດຄໍາເຫັນ ດ້ານຂໍ້ຄົງຄ້າງ ເພື່ອທີ່ຈະຕ້ອງໄດ້ແກ້ໄຂໃນຕໍ່ໜ້າ.
ຕອນທ້າຍ ທ່ານ ນາງ ມີນາພອນ ໄຊສົມພູ ໄດ້ມີຄຳເຫັນໂອ້ລົມວ່າ: ກ່ອນອື່ນສະແດງຄວາມຍ້ອງຍໍຊົມເຊີຍ ຄະນະເລຂາທິການ ທີ່ໄດ້ເອົາໃຈໃສ່ປະຕິບັດໜ້າທີ່ວຽກງານ ຕາມພາລະບົດບາດ ແລະ ສິດ, ໜ້າທີ່ຕາມທີ່ກຳນົດໄວ້ໃນກົດໝາຍ, ຊື່ງສາມາດຍາດໄດ້ຜົນສຳເລັດໃນຫຼາຍໆດ້ານ, ຄຽງຄູ່ກັບຜົນສໍາເລັດຍັງຈະຕ້ອງໄດ້ເອົາໃຈໃສ່ສືບຕໍ່ເພີ່ມທະວີ ວຽກງານບໍາລຸງຍົກລະດັບສ້າງ ແລະ ສຶກສາອົບຮົມນໍາພາການເມືອງ-ແນວຄິດ ໃຫ້ແກ່ສະມາ ຊິກພັກ, ພະນັກງານ-ລັດຖະກອນ ຂອງສະພາປະຊາຊົນແຂວງໃຫ້ຕໍ່ເນື່ອງ, ທົ່ວເຖິງ ແລະ ທັນການ; ປັບປຸງກົງຈັກການຈັດຕັ້ງ, ແບບແຜນວິທີເຮັດວຽກ, ມີການຕິດຕາມກວດກາ, ມີການປະເມີນຜົນ ງານຍ້ອງຍໍ້ ແລະ ເຮັດເປັນປົກກະຕິ, ເພື່ອສ້າງແຮງຈູງໃຈ ແລະ ຕີຖອຍແນວຄິດທໍ້ຖອຍ ໃນຖັນແຖວພະນັກ ງານ-ລັດຖະກອນ. ສາມາດຮັບປະກັນໃຫ້ ການປະຕິບັດວຽກງານທຸກດ້ານດໍາເນີນໄປຢ່າງຖືກຕ້ອງ, ໂປ່ງໃສ ແລະ ມີຜົນສໍາເລັດເປັນຢ່າງດີ; ສົ່ງເສີມຄວາມເປັນເຈົ້າການ ແລະ ມີຫົວຄິດປະດິດສ້າງຂອງສະມາຊິກພັກ, ພະນັກງານ-ລັດຖະ ກອນ, ເພື່ອປະກອບສ່ວນອັນສໍາຄັນ ໃນການເຕົ້າໂຮມຄວາມສາມັກຄີ, ເປັນເຈົ້າການເຂົ້າຮ່ວມທຸກກິດຈະກໍາ ແລະ ຂະບວນການຕ່າງໆຂອງສະພະປະຊາຊົນແຂວງ, ຄະນະສະມາຊິກສະພາແຫ່ງຊາດ ປະຈຳເຂດເລືອກຕັ້ງທີ 17 ໃນແຕ່ລະໄລຍະ; ປັບປຸງ ແລະ ຍົກລະດັບການເປັນເສນາທິການ ຂອງຄະນະເລຂາທິການສະພາປະຊາຊົນແຂວງ ຕາມພາລະບົດບາດ, ສິດ ແລະ ໜ້າທີ່ ທີ່ກົດໝາຍໄດ້ກຳນົດໄວ້. ພ້ອມທັງຮັບປະກັນຄຸນນະພາບ ຂອງສະມາຊິກພັກ ແລະ ຍົກສູງຄວາມສາມາດຂອງພະນັກງານ-ລັດຖະກອນ ໃນການປະຕິບັດພາລະບົດບາດ ເປັນເສນາທິການທີ່ດີ, ການປະສານງານທີ່ດີ, ບໍລິການຮັບໃຊ້ໃຫ້ດີ, ໃຫ້ເກັ່ງ ແລະ ມີວິໄນ; ພ້ອມທັງຫັນເປັນຊ່ຽວຊານ ແລະ ທັນສະໄໝ, ວ່ອງໄວຂື້ນເທື່ອລະກ້າວ.
(ພາບ-ຂ່າວ: ວິນັດ ສພຂ)


text:
(ສພຊ) ວັນທີ 15 ກຸມພາ 2022 ທີ່ສະພາແຫ່ງຊາດ, ທ່ານ ປອ. ສຸລາພອນ ອິນທະວົງ ສະມາຊິກສະພາແຫ່ງຊາດ ປະຈຳເຂດເລືອກຕັ້ງທີ 13 ແຂວງສະຫວັນນະເຂດ ແລະ ທ່ານ ຄໍາຕັນ ທາດາວົງ ຫົວໜ້າກົມເສດຖະກິດຜະລິດ, ກຳມາທິການເສດຖະກິດ ເຕັກໂນໂລຊີ ແລະ ສິ່ງແວດລ້ອມ ຂອງສະພາແຫ່ງຊາດລາວ ພ້ອມດ້ວຍວິຊາການທີ່ກ່ຽວຂ້ອງ ໄດ້ເຂົ້າຮ່ວມກອງປະຊຸມລາຍງານກ່ຽວກັບສິ່ງທ້າທາຍທີ່ເພີ່ມຂຶ້ນ ໃນການຮັບມືກັບອາດຊະຍາກຳທາງປະມົງໃນອາຊຽນ (ຮູບແບບທາງໄກ) ໂດຍການເປັນປະທານຂອງທ່ານ ປອ. ກິດຕິເສດຖາບິນດິດ ຈຽມ ແຢບ ຮອງປະທານສະພາແຫ່ງຊາດ ຜູ້ທີ 1 ຂອງສະພາແຫ່ງຊາດ ແຫ່ງ ລາຊະອານາຈັກກໍາປູເຈຍ ໂດຍມີສະມາຊິກສະພາແຫ່ງຊາດ ຈາກບັນດາລັດຖະສະພາສະມາຊິກສະມັດຊາລັດຖະສະພາລະຫວ່າງຊາດອາຊຽນ (AIPA), ລັດຖະສະພາສັງເກດການຂອງ AIPA, ກອງເລຂາ AIPAແລະ ກອງເລຂາມູນລະນິທິອານຸລັກສາກົນ (ICCF) ເຂົ້າຮ່ວມ.
ກອງປະຊຸມໄດ້ຮັບຟັງການນຳສະເໜີກ່ຽວກັບສິດທິມະນຸດ ແລະ ແຮງງານ ໃນຂະແໜງການອຸດສາຫະກຳການປະມົງ, ຄວາມແຕກຕ່າງຂອງການໃຊ້ຄຳສັບທີ່ກ່ຽວຂ້ອງກັບອາດຊະຍາກຳການປະມົງ ຈາກນັກຊ່ຽວຊານທີ່ກ່ຽວຂ້ອງ. ນອກຈາກນັ້ນ, ຄະນະຜູ້ແທນທີ່ເຂົ້າຮ່ວມກອງປະຊຸມຍັງໄດ້ປຶກສາຫາລືກັນກ່ຽວກັບສິ່ງທ້າທາຍທີ່ເກີດຈາກອາດຊະຍາກຳການປະມົງທີ່ເພີ່ມຂຶ້ນແລະ ໄດ້ມີການແລກປ່ຽນບົດຮຽນ, ປະສົບການ ໃນການຮັບມືກັບບັນຫາດັ່ງກ່າວ ໂດຍສະເພາະແມ່ນພາລະບົດບາດຂອງສະມາຊິກລັດຖະສະພາ ໃນການກຳນົດນິຕິກຳ, ການຊຸກຍູ້ສົ່ງເສີມພາກສ່ວນທີ່ກ່ຽວຂ້ອງ ໃນການແກ້ໄຂບັນຫາ ແລະ ສິ່ງທ້າທາຍເຫຼົ່ານັ້ນ.
ໃນການເຂົ້າຮ່ວມກອງປະຊຸມ, ທ່ານ ປອ. ສຸລາພອນ ອິນທະວົງ ໄດ້ມີຄຳເຫັນຕໍ່ກອງປະຊຸມ ໂດຍໄດ້ຍົກໃຫ້ເຫັນນະໂຍບາຍພາຍໃນ, ການຮ່ວມມືກັບພາກພື້ນ ແລະ ສາກົນ, ສະພາບບັນຫາສິ່ງທ້າທາຍ ແລະ ມາດຕະການທີ່ສຳຄັນ ຂອງ ສປປລາວ ໃນການຮັບມືກັບບັນຫາດັ່ງກ່າວ ແລະ ໃນນາມຄະນະຜູ້ແທນຂອງສະພາແຫ່ງຊາດລາວ ພ້ອມໃຫ້ການຮ່ວມມື ແລະ ສະໜັບສະໜູນການຕໍ່ຕ້ານການກະທຳທີ່ຜິດຕໍ່ລະບຽບກົດໝາຍ ໃນວຽກງານການປະມົງອາຊຽນ.


text:
(ສພຊ) ໃນວັນທີ 9 ກຸມພາຜ່ານມາ, ທີ່ທ່າລາດ ເມືອງແກ້ວອຸດົມ ແຂວງວຽງຈັນ; ກົມເລຂານຸການ ຄະນະ ເລຂາທິການສະພາແຫ່ງຊາດ ໄດ້ເປີດກອງປະຊຸມສຳມະນາສ້າງຄວາມເຂັ້ມແຂງໃຫ້ພະນັກງານພາຍໃນກົມເລຂານຸ ການ ໂດຍການເປັນປະທານຂອງທ່ານ ສຸລະສັກ ສຸວັນນະວົງ ຮອງຫົວໜ້າກົມເລຂານຸການ, ເຂົ້າຮ່ວມມີທ່ານ ສິງຄຳ ວົງພະຈັນ ຮອງເລຂາທິການສະພາແຫ່ງຊາດ, ຜູ້ຊີ້ນໍາກົມເລຂານຸການ; ວິທະຍາກອນທີ່ຖືກເຊີນ, ຄະນະຮັບຜິດຊອບ ວຽກງານບໍລິຫານ-ບໍລິການ, ບັນດາເລຂານຸການຄະນະປະຈຳສະພາແຫ່ງຊາດ ແລະ ພະນັກງານ-ວິຊາການທີ່ກ່ຽວຂ້ອງ.
ຈຸດປະສົງກອງປະຊຸມໃນຄັ້ງນີ້ ເພື່ອບຳລຸງຍົກລະດັບຄວາມອາດສາມາດໃຫ້ແກ່ພະນັກງານ-ລັດຖະກອນ ແລະ ຍົກລະດັບໃຫ້ວຽກງານຄົ້ນຄວ້າ-ສັງລວມ ການສະໝອງຂໍ້ມູນໃຫ້ແກ່ຂັ້ນເທິງ ມີປະສິດທິພາບດີຂຶ້ນເລື້ອຍໆ ແລະ ສ້າງຄວາມເປັນເອກະພາບໃນວຽກງານຄົ້ນຄວ້າ-ສັງລວມ ໂດຍສະເພາະການຂຽນເອກະສານຕ່າງໆໃຫ້ມີຄຸນ ນະພາບ; ເພື່ອຮັບຟັງ ແລະ ແລກປ່ຽນຄຳຄິດຄຳເຫັນ ແລະ ສະເໜີວິທີການແກ້ໄຂບັນຫາຕ່າງໆໃນການປະຕິບັດ ໜ້າທີ່ວຽກງານຕົວຈິງ ລວມທັງດ້ານດີ ແລະ ຂໍ້ຄົງຄ້າງໃນການຈັດຕັ້ງປະຕິບັດວຽກງານໄລຍະຜ່ານມາ.
ເນື້ອໃນທີ່ນຳມາເຝິກອົບຮົມຄັ້ງນີ້ ປະກອບມີ: ບົດຮຽນການຮ່າງບົດຄໍາເຫັນໂອ້ລົມ ແລະ ບົດສັງລວມຄໍາເຫັນໃຫ້ ປະທານກອງປະຊຸມ; ບົດຮຽນກ່ຽວກັບການຂຽນບົດບັນທຶກກອງປະຊຸມ ແລະ ບົດປາໄສຕ່າງໆ; ການຮ່າງບົດບັນທຶກກອງປະຊຸມ; ບົດຮຽນໃນການຈັດກອງປະຊຸມໃນຮູບແບບທາງໄກ; ການຮ່າງ ບົດສະຫລຸບຕ່າງໆ ເປັນຕົ້ນ: ບົດສະຫຼຸບການເຄື່ອນໄຫວວຽກງານ ປະຈໍາເດືອນ, ປະຈໍາປີ ຂອງຄະນະປະຈໍາສະພາແຫ່ງຊາດ, ຄະນະເລຂາທິການສະພາແຫ່ງຊາດ; ຂັ້ນຕອນການກະກຽມກອງປະຊຸມຄະນະປະຈໍາສະພາແຫ່ງຊາດ ແລະ ການຈໍລະຈອນເອກະສານຂອງກົມເລຂານຸການ; ຂັ້ນຕອນການກະກຽມກອງປະຊຸມສະພາແຫ່ງຊາດ; ເຜີຍແຜ່ຂໍ້ຕົກລົງວ່າດ້ວຍການຈັດຕັ້ງ ແລະ ການເຄື່ອນໄຫວຂອງກົມເລຂານຸການ.
ທ່ານ ສຸລະສັກ ສຸວັນນະວົງ ປະທານກອງປະຊຸມ ໄດ້ກ່າວເປີດວ່າ: ບັນດາເອກະສານທີ່ນຳມາສະເໜີໃນຄັ້ງນີ້ ແມ່ນມີຄວາມສຳຄັນຫລາຍ ເພາະພົວພັນໂດຍກົງເຖິງການປະຕິບັດພາລະບົດ ບາດຂອງກົມເລຂານຸການສະພາແຫ່ງຊາດ ໃນການຍົກສູງປະສິດທິພາບ ແລະ ປະສິດທິຜົນຂອງການເປັນເສນາທິການໃຫ້ແກ່ວຽກງານສະພາແຫ່ງຊາດ ເພື່ອເຮັດໃຫ້ວຽກງານຂອງສະພາແຫ່ງຊາດ ໄດ້ຮັບການຈັດຕັ້ງຜັນຂະຫຍາຍຢ່າງມີໝາກຜົນ, ຮັບປະກັນຄວາມສອດຄ່ອງ ແລະ ຄວາມເປັນເອກະພາບໃນການປະຕິບັດພາລະບົດບາດຂອງຕົນຕາມກົດໝາຍ. ດັ່ງນັ້ນ, ໃນຖານະປະທານກອງປະຊຸມ, ຂໍຮຽກຮ້ອງມາຍັງບັນດາທ່ານ ທີ່ເຂົ້າຮ່ວມກອງປະຊຸມສໍາມະນາຄັ້ງນີ້ ຈົ່ງໄດ້ສຸມທຸກສະຕິປັນຍາຄວາມຮູ້ ແລະ ປະສົບການເຂົ້າໃນການຄົ້ນຄວ້າ ປະກອບຄຳຄິດຄຳເຫັນຢ່າງສ້າງສັນ, ພ້ອມກັນປຶກສາຫາລື ແລະ ສະເໜີບັນຫາທີ່ມີເຫດມີຜົນ ແລະ ສາມາດນໍາໄປຈັດຕັ້ງປະຕິບັດໄດ້ຢ່າງມີປະສິດທິຜົນ.
(ພາບ ແລະ ຂ່າວ: ນາງ ນິດຕາ ຄຸນປາກດີ)


text:
ຮັກສາສິ່ງ ໃໝ່ໆ ໃນ Jackson County.
ກົດທີ່ນີ້ເພື່ອເບິ່ງງານບຸນ & ເຫດການຂອງພວກເຮົາ.
ເບິ່ງເຫດການພິເສດທັງ ໝົດ ໂດຍເລືອກວັນທີໃນປະຕິທິນຫຼືໂດຍການກົດແຖບສີແດງເພື່ອເບິ່ງລາຍຊື່ເຕັມ.
ໄຟອັນຕລາຍເລີ່ມຕົ້ນ
ເຂດ County Jackson, IN
ມີການເກັບກໍາຂະຫນາດໃຫຍ່ຂອງພື້ນທີ່ພັກຜ່ອນກາງແຈ້ງແລະກິດຈະກໍາທີ່ເປັນມິດກັບຄອບຄົວ, ນັກທ່ອງທ່ຽວສາມາດຊອກຫາກິດຈະກໍາຕ່າງໆໂດຍການຕິດຕໍ່ພວກເຮົາທີ່ສູນນັກທ່ອງທ່ຽວເຂດ Jackson. ເຮັດໃຫ້ມັນເປັນການເດີນທາງທີ່ງ່າຍໃນທິດທາງໃດກໍ່ຕາມ, ພວກເຮົາແມ່ນຫນຶ່ງຊົ່ວໂມງທາງທິດໃຕ້ຂອງ Indianapolis, ຫນຶ່ງຊົ່ວໂມງທາງເຫນືອຂອງ Louisville, KY, ຫນຶ່ງຊົ່ວໂມງຈາກ Cincinnati, OH, ແລະໂດດຂ້າມຈາກ Bloomington ແລະ Nashville, Indiana. ພຽງແຕ່ເອົາທາງອອກ 50 ອອກຈາກ Interstate 65 ແລະມາເບິ່ງພວກເຮົາ. ການຈັດກິດຈະກຳ ແລະ ເທດສະການທີ່ເປັນມິດກັບຄອບຄົວຫຼາກຫຼາຍຂອງພວກເຮົາ, ເຮັດໃຫ້ມັນເປັນໄປໄດ້ສໍາລັບທ່ານທີ່ຈະສ້າງຊ່ວງເວລາທີ່ບໍ່ລືມໄດ້. ພວກເຮົາຊຸກຍູ້ໃຫ້ທ່ານເຮັດໃຫ້ພວກເຮົາໄປເຖິງຂໍ້ມູນທັງໝົດທີ່ເຈົ້າອາດຈະຕ້ອງການວາງແຜນການຜະຈົນໄພຄັ້ງຕໍ່ໄປຂອງທ່ານໄປທີ່ Jackson County, Indiana. ກົດບ່ອນນີ້ ສຳ ລັບ ຄຳ ແນະ ນຳ ນ້ອຍໆຕໍ່ເຂດ Jackson County!
ບັນດາຕົວເມືອງນ້ອຍໆຂອງພວກເຮົາ
Freetown
Platted ໃນປີ 1850, ຊຸມຊົນຂະຫນາດນ້ອຍນີ້ມີຄວາມພາກພູມໃຈໃນມໍລະດົກຂອງມັນ. ນັ່ງຢູ່ເທິງຖະຫນົນຂອງລັດ 58 ແລະ 135, ທ່ານສາມາດຍ່າງໄປຈາກພິພິທະພັນ Freetown-Pershing, ເຮືອນຂອງສົມກຽດຫຼາຍອັນລວມທັງຫນຶ່ງໃນ 7 Jackson County bison, ໄປຮ້ານຂາຍກະແລັມຫຼື Sgt. Rick's American Cafe ແລະ BBQ. ສຳຫຼວດຊົນນະບົດທີ່ສວຍງາມໄປ ໂຮງງານຜະລິດເກືອກາລີ ແລະໄດ້ຮັບລົດຊາດຂອງເຫຼົ້າທີ່ໄດ້ຮັບລາງວັນຂອງພວກເຂົາໃນຂະນະທີ່ຮັບຊົມທິວທັດທີ່ສວຍງາມ.
ເມືອງ Brownstown
ຊຸມຊົນນີ້ສະເຫຼີມສະຫຼອງວ່າມັນແມ່ນບ່ອນນັ່ງຂອງຄາວຕີ້ແລະເປັນບ້ານທີ່ມີປະຫວັດສາດທີ່ອຸດົມສົມບູນໂດຍສານຂອງຄາວຕີ້ເປັນຜູ້ທີ່ມີຄວາມ ໝາຍ ສຳ ຄັນຕໍ່ສະຖານທີ່ປະຫວັດສາດທັງ ໝົດ ໃນທົ່ວຊຸມຊົນແລະເຂດອ້ອມແອ້ມ. ຊຸມຊົນມີຄວາມສຸກໃນການເປັນບ້ານທີ່ໄດ້ຮັບລາງວັນ ງານຕະຫຼາດນັດ Jackson County. Brownstown ນັ່ງຢູ່ເທິງ US50, ເຊິ່ງເປັນທາງດ່ວນຊາຍຝັ່ງຫາຝັ່ງທະເລແລະເປັນເສັ້ນທາງຕົ້ນຕໍສໍາລັບການຂົນສົ່ງທາງຕາເວັນອອກແລະຕາເວັນຕົກ. ໃນຂະນະທີ່ນັ່ງຢູ່ໃນເນີນພູທີ່ສວຍງາມຂອງປ່າໄມ້ຂອງລັດ Jackson-Washington ແລະປ່າໄມ້ແຫ່ງຊາດ Hoosier, ມັນແມ່ນພຽງແຕ່ 10 ນາທີຈາກ I-65.
ເມືອງ Crothersville
ພຽງແຕ່ໂດດໄວຈາກ I-65 ແລະ 31 ຂອງສະຫະລັດ, Crothersville ແມ່ນເຮືອນຂອງ Tigers ທີ່ມີຄວາມພູມໃຈແລະປະຈໍາປີຂອງພວກເຂົາ ງານບຸນສີແດງ, ສີຂາວແລະສີຟ້າ. ງານບຸນສະເຫຼີມສະຫຼອງການຮັກຊາດແລະທຸງຊາດອາເມລິກາ. ມັນໄດ້ເກີດຂຶ້ນຄັ້ງທໍາອິດໃນປີ 1976 ໃນເວລາທີ່ສະຫະລັດອາເມລິກາສະເຫຼີມສະຫຼອງ bicentennial ຂອງຕົນ. Hamacher Hall ມີບົດບາດຢູ່ໃນຫົວໃຈຂອງຊຸມຊົນທີ່ຈະເລີນຮຸ່ງເຮືອງນີ້. ກິດຈະກໍາຊຸມຊົນຈໍານວນຫຼາຍແລະໂຮງລະຄອນຄ່ໍາເປັນບາງຄັ້ງຄາວສາມາດມີຄວາມສຸກໃນສະຖານທີ່ປະຫວັດສາດນີ້. Peppered ກັບຮ້ານອາຫານແລະຮ້ານຄ້າ, ນີ້ແມ່ນຄູ່ຮ່ວມງານພາກໃຕ້ຂອງພວກເຮົາໃນການຕ້ອນຮັບ Jackson County.
Seymour
Seymour ສາມາດເຂົ້າເຖິງໄດ້ງ່າຍທີ່ Exit 50 ໃນ I-65, US 50, US 31 ແລະ Indiana 11. Meedy W. Shields ແລະພັນລະຍາຂອງລາວ Eliza P. Shields ໄດ້ລົງທະບຽນທີ່ດິນຂອງເມືອງ Seymour ໃນວັນທີ 27 ເມສາ 1852. Seymour ເຕີບໃຫຍ່ຢ່າງໄວວາ ການເພີ່ມເສັ້ນທາງລົດໄຟ Ohio ແລະ Mississippi ໃນປີ 1854 ແລະບໍ່ດົນກໍ່ກາຍເປັນເມືອງໃຫຍ່ທີ່ສຸດໃນ Jackson County. Seymour ສະ ເໜີ ອຸດສາຫະ ກຳ, ການຄ້າ, ບ່ອນພັກ, ການຮັບປະທານອາຫານແລະງານລ້ຽງແລະງານລ້ຽງທີ່ດີ, ລວມທັງຮ້ານ Seymour Oktoberfest, ເຊິ່ງສະແດງຄວາມເຄົາລົບຕໍ່ກັບມໍລະດົກເຍຍລະມັນຂອງ Jackson County. ຜູ້ສະ ໜັບ ສະ ໜູນ Rock'n Roll Hall of Fame John Mellencamp ເກີດຢູ່ Seymour, ແລະນັກທ່ອງທ່ຽວສາມາດ ສຳ ຫຼວດຈຸດທ່ອງທ່ຽວຫຼາຍບ່ອນໃນທົ່ວຊຸມຊົນ. Seymour ຍັງເປັນບ່ອນລັກຂະໂມຍລົດໄຟຂະບວນ ທຳ ອິດຂອງໂລກໂດຍກຸ່ມ Reno Gang ທີ່ມີຊື່ສຽງໃນທ້ອງຖິ່ນ. ເບິ່ງວີດີໂອຂອງເລື່ອງໂດຍການຄລິກທີ່ນີ້. ຕົວເມືອງໃຫຍ່ມີໂອກາດຫຼາກຫຼາຍແຕ່ບໍ່ສູນເສຍຄວາມຮູ້ສຶກຕົວເມືອງນ້ອຍນັ້ນ.
ເມໂດຣາ
Medora ຕັ້ງຢູ່ໃນແຂບຕາເວັນຕົກສຽງໃຕ້ຂອງ Jackson County ແລະສະຫນອງທັດສະນະທີ່ຫນ້າຕື່ນຕາຕື່ນໃຈແລະຄວາມຮູ້ສຶກຂອງເມືອງນ້ອຍໆນັ້ນ. ຢຸດໂດຍຂົວທີ່ຍາວທີ່ສຸດສາມສົ້ນໃນສະຫະລັດ, ຕັ້ງຢູ່ Indiana 235 ຫຼືເບິ່ງຕົ້ນໄມ້ Medora Brick Plant ປະຫວັດສາດ. ໝູ່ເກາະ Medora Covered Bridge ຈັດງານລ້ຽງອາຫານຄ່ຳປະຈຳປີຢູ່ເທິງຂົວ, ເຊິ່ງເປັນປະສົບການການຮັບປະທານອາຫານທີ່ເປັນເອກະລັກຢູ່ເທິງຂົວ ນອກຈາກການປະມູນທີ່ງຽບສະຫງົບ ແລະ ຄວາມບັນເທີງ. ກົດທີ່ນີ້ເພື່ອອ່ານກ່ຽວກັບຄ່ໍາ. Medora ແມ່ນ epitome ຂອງ ການ ຕ້ອນ ຮັບ ແລະ ວ່າ ແມ່ນ ປາ ກົດ ຂື້ນ ໃນ ໄລ ຍະ ງານບຸນ Medora ໄປງານບຸນສີບົວ ໃນເດືອນຕຸລາຫລື ງານບຸນ Medora Christmas ໃນເດືອນທັນວາ. Medora ສາມາດເຂົ້າເຖິງໄດ້ຈາກ US 50 ຫຼື Indiana 235.
ວາໂລເນຍ
ເມືອງ Vallonia ແມ່ນບ່ອນຕັ້ງຖິ່ນຖານແຫ່ງ ທຳ ອິດໃນເຂດ Jackson County ແລະແມ່ນແຕ່ຢູ່ໃນສະຖານທີ່ທີ່ ກຳ ລັງຈະເປັນເມືອງຫລວງແຫ່ງ ທຳ ອິດຂອງລັດ. Vallonia ຕັ້ງຢູ່ນອກບ່ອນນັ່ງຂອງຄາວຕີ້ແລະສາມາດເຂົ້າເຖິງໄດ້ຈາກ Indiana 135. Fort Vallonia ແມ່ນການເຕືອນປະຫວັດສາດຂອງ Vallonia ໃນຕົ້ນປີ 1800 ແລະມີຊີວິດຢູ່ໃນເດືອນຕຸລາໃນລະຫວ່າງ ງານບຸນ Fort Vallonia Days. ບັນດາເນີນພູແລະຕູບແມ່ນສັງເກດຈາກ Vallonia ແລະຕະຫລາດກະສິ ກຳ ຈຳ ນວນ ໜຶ່ງ ແລະບ່ອນຂາຍຜະລິດຕະພັນສາມາດພົບເຫັນທົ່ວບໍລິເວນນັ້ນ, ເຊິ່ງເປັນທີ່ຮູ້ຈັກກັນດີ ສຳ ລັບເຂົ້າ ໜົມ ປັງແລະ ໝາກ ໂມທີ່ແຊບ.
ສຳ ຫຼວດປະຫວັດຂອງເມືອງ Jackson County
ສະຖານທີ່ທ່ອງທ່ຽວທາງປະຫວັດສາດ
ໜຶ່ງ ໃນສະຖານທີ່ດຶງດູດທີ່ໃຫຍ່ທີ່ສຸດຂອງພວກເຮົາມາເປັນເວລາ 60 ປີແມ່ນເສັ້ນທາງດ່ວນ Brownstown, ຕັ້ງຢູ່ທີ່ Jackson County Fairgrounds. ການແຂ່ງຂັນໄດ້ຈັດຂື້ນ XNUMX ເດືອນຂອງປີຕາມເສັ້ນທາງຂີ້ຝຸ່ນ, ແລະພວກເຮົາສະ ເໜີ ໃຫ້ມີຫ້ອງຮຽນທີ່ແຕກຕ່າງກັນ. ນັກທ່ອງທ່ຽວຍັງສາມາດຄົ້ນຫາປະຫວັດສາດຂອງ Jackson County ຢູ່ຫໍພິພິທະພັນໃດ ໜຶ່ງ ຂອງພວກເຮົາ, ລວມທັງຫໍພິພິທະພັນ Freeman Field Army Airfield Museum ແລະຫໍພິພິທະພັນ Fort Vallonia. buffs ປະຫວັດສາດສາມາດເຂົ້າໄປໃນບົດບາດທີ່ Jackson County ໄດ້ສະແດງຢູ່ໃນລົດໄຟໃຕ້ດິນ, ເຊິ່ງຊ່ວຍໃຫ້ພວກຂ້າທາດພົ້ນຈາກອິດສະລະພາບ. ນອກນັ້ນຍັງມີເສັ້ນທາງປະຫວັດສາດຫລາຍເສັ້ນ, ຂົວປົກຫຸ້ມ, ແລະຕຽງອ້ອມຮອບເພື່ອໃຫ້ນັກທ່ອງທ່ຽວມີຄວາມສຸກ.
ຜູ້ຮັກສິລະປະມີຄວາມສຸກ
ການສະແດງສິລະປະທ້ອງຖິ່ນ
ຜູ້ຮັກສິລະປະຈະເພີດເພີນກັບການໄປຢ້ຽມຢາມການເກັບມ້ຽນສິລະປະທີ່ຫຼາກຫຼາຍຂອງ Jackson County. ສູນພາກໃຕ້ຂອງ Indiana for the Arts, Swope Art Collection, ແລະກອງທຶນ Brownstown ສຳ ລັບສິລະປະທັງ ໝົດ ໄດ້ປະກອບສ່ວນເຂົ້າໃນວັດທະນະ ທຳ ຂອງພື້ນທີ່. ນັກທ່ອງທ່ຽວຍັງສາມາດເຂົ້າຮ່ວມການສະແດງຢູ່ໂຮງລະຄອນຂອງຊຸມຊົນຂອງພວກເຮົາແລະເດີນທາງໄປຕາມເສັ້ນທາງສິລະປະເພື່ອເບິ່ງສິລະປິນທ້ອງຖິ່ນຫລາຍຂຶ້ນ.
ການພັກຜ່ອນກາງແຈ້ງທີ່ດີທີ່ສຸດ
ສະຖານທີ່ພັກຜ່ອນກາງແຈ້ງ
ສຳ ລັບຄວາມກະຕືລືລົ້ນພາຍນອກຂອງພວກເຮົາ, Jackson County ສະ ເໜີ ທາງເລືອກໃນການພັກຜ່ອນຢ່ອນໃຈ ຈຳ ນວນ ໜຶ່ງ. ບ່ອນຫລົບໄພສັດປ່າແຫ່ງຊາດ Muscatatuck ໃຫ້ໂອກາດໃນການລ່າສັດ, ຫາປາແລະເບິ່ງນົກ. ບໍ່ວ່າມັນຈະຢູ່ໃນປ່າໃນລັດ Jackson-Washington, ເຂດ Starve Hollow State Recreation ຫຼືປ່າໄມ້ແຫ່ງຊາດ Hoosier ທ່ານສາມາດເລືອກບ່ອນຕັ້ງແຄມບ່ອນທີ່ ເໝາະ ສົມ ສຳ ລັບການຜະຈົນໄພຈາກເຮືອນຂອງທ່ານ. ການຂີ່ລົດຖີບ, ຂີ່ລົດຖີບແລະຂີ່ມ້າແມ່ນວິທີທີ່ໄດ້ຮັບຄວາມນິຍົມໃນການທ່ຽວຊົມພື້ນທີ່ທີ່ບໍ່ໄດ້ປະສົບການເຫຼົ່ານີ້, ຍ້ອນວ່າພວກມັນມີເນື້ອທີ່ຫຼາຍຮ້ອຍພັນເຮັກຕາ. ສຳ ລັບນັກທ່ອງທ່ຽວທີ່ມັກກິລາ, ພວກເຮົາຍັງສະ ເໜີ ການຕີກgolfອບທີ່ດີເລີດ.


text:
ກອງປະຊຸມສອງຝ່າຍລະຫວ່າງລາວ-ຫວຽດ ແລະ ລາວກຳປູເຈຍວ່າດ້ວຍການຮ່ວມມື ເພື່ອຄວບຄຸມຢາເສບຕິດຄັ້ງທີ່ 17
ໃນວັນທີ່ 6 ທັນວານີ້ ຢູ່ທີ່ໂຮງແຮມຄຣາວພາສາ ນະຄອນຫຼວງວຽງຈັນ ໄດ້ຈັດກອງປະຊຸມສອງຝ່າຍ ລາວ-ຫວຽດນາມ ແລະ ລາວ-ກຳປູເຈຍ ວ່າດ້ວຍການຮ່ວມມືເພື່ອຄວບຄຸມຢາເສບຕິດ ຄັ້ງທີ່ 17 ໂດຍການເປັນປະ ທານຮ່ວມ ຂອງ ພົຕ ປອ ສົມຫວັງ ທຳມະສິດ ຮອງລັດຖະມົນຕີ,ຫົວໜ້າຄະນະຊີ້ນຳວຽກງານກວດກາ ແລະ ຄວບຄຸມຢາເສບຕິດກະຊວງປ້ອງກັນຄວາມສະຫງົບ,ພົທ ເລກຸຍເຫວຶອງ ຮອງລັດຖະມົນຕີ ກະຊວງຕຳຫຼວດ ຫວຽດນາມ ແລະ ພົອ ຈູນໂຊນັນ ຮອງຄະນະກຳມະການແຫ່ງຊາດເພື່ອຕໍ່ຕ້ານຢາເສບຕິດແຫ່ງລາສະອານາຈັກກຳປູເຈຍ ພ້ອມດ້ວຍຄະນະຜູ້ແທນແຕ່ລະປະເທດເຂົ້າຮ່ວມ.
ໃນກອງປະຊຸມຄະນະຜູ້ແທນແຕ່ລະປະເທດ ໄດ້ຕີລາຄາການຮ່ວມມືໃນການສະກັດກັ້ນ ແລະ ຕ້ານຢາເສບຕິດໃນໄລຍະຜ່ານມາ ພ້ອມທັງລາຍງານສະພາບບັນຫາຢາເສບຕິດຂອງແຕ່ລະປະເທດໃຫ້ກັນຊາບ ແລະ ໄດ້ປືກສາຫາລືແລກປ່ຽນຄຳຄິດເຫັນນຳກັນຢ່າງກົງໄປກົງມາໃນແຕ່ລະດ້ານເປັນຕົ້ນດ້ານວຽກງານແລກປ່ຽນຂໍ້ມູນຂ່າວສານ,ຫ້ອງການປະສານງານຄວບຄຸມຢາເສບຕິດຕາມຊາຍແດນ,ການຮ່ວມມືດ້ານການກວດກາ ແລະ ຄວບຄຸມຢາເສບຕິດ,ການຮ່ວມມືດ້ານການບຳບັດປີ່ນປົວ ແລະ ພື້ນຟູສຸກຂະພາບຜູ້ຕິດຢາເສບຕິດ ແລະ ການຮ່ວມມືການປະຕິບັດໂຄງການແມ່ນ້ຳຂອງປອດໄພ.ເພື່ອເຮັດໃຫ້ບັນຫາຢາເສບຕິດຂອງແຕ່ລະປະເທດຫຼຸດໜັອຍຖອຍລົງເທື່ອລະກ້າວ.
ໂອກາດດັງວກັນ ພົຕ ປອ ສົມປອງ ທຳມະສິດ ຮອງລັດຖະມົນຕີ,ຫົວໜ້າຄະນະຊີ້ນຳວຽກງານກວດກາ ແລະ ຄວບຄຸມຢາເສບຕິດ ກະຊວງ ປກສ ຍັງໄດ້ມີຄຳເຫັນກ່ຽວກັບຄວາມຮັບຜິດຊອບຂອງ ສປປ ລາວ ໃນການຈັດຕັ້ງປະຕິບັດແຜນແມ່ບົດແຫ່ງຊາດ ເພື່ອຄວບຄຸມແລະສະກັດກັ້ນຕ້ານຢາເສບຕິດ ການປະຕິບັດກົດໝາຍ,ການປະຕິບັດມະຕິຄຳສັ່ງ,ການຊີ້ນຳ,ການມ້າງບັນດາຄະດີ,ການຈັບກຸ່ມຜູ້ຄ້າຂາຍຢາເສບຕິດລາຍໃຫ່ຍຕະຫຼອດເຖີງບັນດາສີ່ງທ້າທາຍຕ່າງໆກ່ຽວກັບບັນຫາຢາເສບຕິດ


text:
ກົມໃຫ່ຍການເມືອງ ປກສ ຈັດຕັ້ງປະຖະກະຖາມູນເຊື້ອ 2 ວັນປະຫວັດສາດ
ກົມໃຫ່ຍການເມືອງ ປ້ອງກັນຄວາມສະຫງົບ ໄດ້ຈັດຕັ້ງປາຖະກະຖາ ມູນເຊື້ອວັນຊາດທີ 2 ທັນວາ ຄົບຮອບ 44 ປີ ແລະ ເອກກະລາດວັນຄ້າຍວັນເກີດ ປະທານໄກສອນ ພົມວິຫານ ຜູ້ນຳທີແສນເຄົາລົບຮັກ ຂອງປະຊາຊົນລາວ ຄົບຮອບ 99 ປີ ໃນວັນທີ 29 ພະຈິກ 2019 ນີ້ ເປັນກຽດເຂົ້າຮ່ວມປາຖະກະຖາໂດຍ ພົຈວ ຄຳກິງ ຜຸຍຫຼ້າມະນີວົງ ຄະນະປະຈຳພັກກົມໃຫ່ຍ ຮອງຫົວໜ້າກົມໃຫ່ຍການເມືອງ ປກສ ມີຄະນະບັນຊາ ແລະ ພະນັກງານຫຼັກແຫຼ່ງກົມກອງ ອ້ອມຂ້າງກົມໃຫ່ຍການເມືອງ ປກສ ເຂົ້າຮ່ວມຮັບຟັງ.
ພົຈວ ຄຳກິງ ຜຸຍຫຼ້າມະນີວົງ ໄດ້ເລົ່າຄືນປະຫວັດຊີວິດ, ຜົນງານການເຄື່ອນໄຫວ ປະຕິວັດຊາດ ປະຊາທິປະໄຕ ແລະ ຄຸນສົມບັດສີນທຳປະຕິວັດ ຂອງປະທານໄກສອນພົມວິຫານ ເຊີ່ງ ທ່ານເກີດເມືອວັນທີ 13 ທັນວາ 1920 ທີແຂວງ ສະຫວັນນະເຂດ ຕໍ່ມາກໍ່ໄດ້ກ້າວເຂົ້າສູ່ຊິວິດຂອງນັກປະຕິວັດ ທີ່ມີນ້ຳໃຈຮັກຊາດອັນດູດດືມ, ມີຄວາມກ້າຫານ, ມີນ້ຳໃຈເສຍສະຫຼະ ທີສູງສົງ ແລະ ອົດທົນ ຜ່ານຜ່າຄວາມຍຸງຢາກ ເພື່ອນຳພານັກຮົບປະຕິວັດ ແລະ ປະຊາຊົນລາວຕໍ່ສູ້ກູ້ຊາດ ຕ້ານການຮຸກຮານຂອງຈັກກະພັດລ່າເມືອງຂື້ນ ຜ່ານຫຼາຍບັ້ນຮົບທີ່ດຸເດືອດຂຽວຂາດ ຈົນສາມາດປົດປ່ອບປະເທດຊາດຢ່າງສົມບູນ ແລະ ສະຖາປະນາ ເປັນ ສປປ ລາວ ໃນວັນທີ 2 ທັນວາ 1975 ຈາກນັ້ນປະທານ ໄກສອນພົມວິຫານ ຍັງໄດ້ສຶບຕໍ່ອຸທິດເຫື່ອແຮງ, ສະຕິປັນຍາເຂົ້າໃນການນຳພາ ປະຊາຊົນລາວດຳເນີນພາລະກິດ ປົກປັກຮັກສາ ແລະ ສ້າງສາພັດທະນາປະເທດຊາດ ບົນເສັ້ນທາງກ້າວສູ່ຈຸດໝາຍສັງຄົມນິຍົມ ພ້ອມດຽວກັນນີ້ ທ່ານ ຮອງຫົວໜ້າ ກົມໃຫ່ຍການເມືອງ ປກສ ຍັງໄດ້ຫວນຄືນປະຫວັດສາດມູນເຊື້ອ, ການກຳເນີດ, ຜົນງານ, ຄວາມເສຍສະຫຼະໃໝ່ ແລະ ລູກແຫຼ່ງຕີນມືຂອງພວກເຂົາ, ຕະຫຼອດຮອດຜົນງານການປະກອບສ່ວນເຂົ້າໃນການດຳເນີນ ພາລະກິດປົກປັກຮັກສາ ແລະ ສ້າງສາພັດທະນາປະເທດຊາດ ຂອງບັນດາຜູ້ນຳ, ການປະຕິວັດ, ນັກຮົບປະຕິວັດ ແລະ ປະຊາຊົນບັນດາເຜົ່າ ເນື່ອງໃນໂອກາດຂ່ຳນັບຮັບຕ້ອນ ຊົມເຊີຍ ແລະ ສະເຫຼີມສະຫຼອງ ວັນຊາດທີ 2 ທັນວາ ຄົບຮອບ 44 ປີ
ການຈັດຕັ້ງປາຖະກະຖາຄັ້ງນີ້ ແນ່ໃສ່ເຮັດໃຫ້ຄະນະບັນຊາ ແລະ ພະນັກງານຫຼັກແຫຼ່ງ ກົມກອງອ້ອມຂ້າງກົມໃຫ່ຍການເມືອງ ປກສ ຮັບຮູ້ເຂົ້າໃຈ ແລະ ຮຽນຮູ້ກ່ຽວກັບຄຸນສົມບັດສີນທຳປະຕິວັດ, ຄຸນງາມຄວາມດີ, ນ້ຳໃຈຮັກຊາດ ແລະ ຮູ້ບຸນຄຸນຕໍ່ຄວາມເສຍສະຫຼະ ອັນສູງສົງຂອງບັນດາຜູ້ນຳການປະຕິວັດ ນັກຮົບປະຕິວັດ ແລະ ປະຊາຊົນລາວບັນດາເຜົ່າ ພ້ອມທັງໝູນໃຊ້ເຂົ້າໃນການດຳລົງຊີວິດ ແລະ ໜ້າທີ່ວຽກງານຕົວຈິງໃຫ້ເກີດດອກອອກຜົນ.


text:
ໄຂຂຶ້ນຢ່າງເປັນທາງການ ກອງປະຊຸມຜູ້ບໍລິຫານການສຶກສາ ແລະ ກິລາ ປະຈຳປີ 2021
ກອງປະຊຸມຜູ້ບໍລິຫານການສຶກສາ ແລະ ກິລາ ປະຈຳປີ 2021 ໄດ້ໄຂຂຶ້ນຢ່າງເປັນທາງການ ໃນຕອນເຊົ້າວັນທີ 10 ມີນາ 2022 ທີ່ຫ້ອງປະຊຸມກະຊວງສຶກສາທິການ ແລະ ກິລາ (ຕຶກໄອຊີທີ) ນະຄອນຫຼວງວຽງຈັນ, ໂດຍພາຍໃຕ້ການເປັນປະທານຂອງທ່ານ ຮສ.ປອ ພຸດ ສິມມາລາວົງ ກຳມະການສູງກາງພັກ, ເລຂາພັກ, ລັດຖະມົນຕີ ກະຊວງສຶກສາທິການ ແລະ ກິລາ,ມີທ່ານ ນາງ ມະນີວັນ ເຢຍປາວເຮີ ຮອງປະທານກຳມາທິການວັດທະນະທຳ-ສັງຄົມ ສະພາແຫ່ງຊາດ ພ້ອມດ້ວຍບັນດາຮອງລັດຖະມົນຕີ ສສກ, ຫົວໜ້າກົມ, ຮັກສາການກົມ, ຕາງໜ້າຫ້ອງວ່າການສຳນັກງານນາຍົກລັດຖະມົນຕີ ແລະ ກະຊວງ ຕະຫຼອດຮອດຜູ້ບໍລິຫານການສຶກສາ ແລະ ກິລາ ທີ່ຢູ່ຂັ້ນສູນກາງ ແລະ ທ້ອງຖິ່ນໃນຂອບເຂດທົ່ວປະເທດ ທີ່ເຂົ້າຮ່ວມແບບເຊິ່ງໜ້າ ແລະ ຜ່ານລະບົບທາງໄກ.
ການຈັດກອງປະຊຸມຄັ້ງນີ້, ແມ່ນເພື່ອເປັນການທົບທວນຄືນການຈັດຕັ້ງປະຕິບັດແຜນພັດທະນາການສຶກສາ ແລະ ກິລາ ປີ 2021 ໃນທ່າມກາງທົ່ວຂະແໜງການສຶກສາ ແລະ ກິລາທົ່ວປະເທດ ພວມຜັນຂະຫຍາຍວາລະແຫ່ງຊາດ ວ່າດ້ວຍການແກ້ໄຂບັນຫາຫຍຸ້ງຍາກດ້ານເສດຖະກິດ-ການເງິນ ແລະ ແກ້ໄຂບັນຫາຢາເສບຕິດໃນສະພາບແວດລ້ອມທີ່ມີການແຜ່ລະບາດຂອງພະຍາດໂຄວິດ-19 ແລະ ປະກອບສ່ວນຢ່າງຕັ້ງໜ້າເຂົ້າໃນການສ້າງການຫັນປ່ຽນໃໝ່ຢ່າງແຂງແຮງ, ເລິກເຊິ່ງ ແລະ ຮອບດ້ານໃນວຽກງານການສຶກສາ, ວິທະຍາສາດ ແລະ ກິລາໃຫ້ປະສົບຜົນສຳເລັດຢ່າງຈົບງາມ.
ໃນກອງປະຊຸມ, ທ່ານ ປອ ບຸນປັນ ໄຊມຸນຕຣີ ຫົວໜ້າແຜນການ ສສກ ໄດ້ລາຍງານຫຍໍ້ກ່ຽວກັບຜົນການຈັດຕັ້ງປະຕິບັດແຜນພັດທະນາການສຶກສາ ແລະ ກິລາ ປະຈຳປີ 2021 ແລະ ແຜນວຽກຈຸດສຸມປີ 2022 ຂອງຂະແໜງການຍອຍ ເປັນຕົ້ນແມ່ນ ຂະແໜງການສຶກສາກ່ອນໄວຮຽນ, ຂະແໜງການຍ່ອຍປະຖົມສຶກສາ, ຂະແໜງການຍ່ອຍມັດທະຍົມຕອນຕົ້ນ, ຂະແໜງການຍ່ອຍມັດທະຍົມສຶກສາຕອນປາຍ, ຂະແໜງການຍ່ອຍການສຶກສານອກໂຮງຮຽນ, ຂະແໜງການຍ່ອຍການສຶກສາຄູ, ຂະແໜງການຍ່ອຍອາຊີວະສຶກສາ ແລະ ອົບຮົມວິຊາຊີບ, ຂະແໜງການຍ່ອຍການສຶກສາຊັ້ນສູງ, ວຽກງານກິດຈະການນັກສຶກສາ, ຂະແໜງການຍ່ອຍກິລາ-ກາຍະກໍາ (ກິລາມວນຊົນ, ພະລະ ແລະ ສິລະປະສຶກສາ), ວຽກງານກິລາລະດັບສູງ, ຂະແໜງການຍ່ອຍບໍລິຫານ-ຄຸ້ມຄອງ ແລະ ຂະແໜງການຍ່ອຍວິທະຍາສາດ, ຊຶ່ງທຸກຂະແໜງການລ້ວນແລ້ວມີຜົນສໍາເລັດທີ່ພົ້ນເດັ່ນ, ຄຽງຄູ່ກັບຜົນສຳເລັດດັ່ງກ່າວນັ້ນ, ກໍຍັງມີບັນຫາ ແລະ ສິ່ງທ້າທາຍທີ່ແຕ່ລະຂະແໜງການຈະຕ້ອງໄດ້ສຸມໃສ່ຈັດຕັ້ງປະຕິບັດ ເພື່ອແກ້ໄຂໃຫ້ບັນລຸຜົນສຳເລັດຕາມລະດັບຄາດໝາຍທີ່ວາງໄວ້. ນອກຈາກນີ້, ຍັງໄດ້ມີການວາງແຜນວຽກຈຸດສຸມ ປະຈໍາປີ 2022 ອີກດ້ວຍ.
ສຳລັບກອງປະຊຸມຜູ້ບໍລິຫານການສຶກສາ ແລະ ກິລາ ປະຈຳປີ 2021 ແມ່ນຈະໄດ້ດໍາເນີນໄປເປັນເວລາ 2 ວັນ ລະຫວ່າງວັນທີ 10-11 ມີນາ 2022, ຊຶ່ງໃນກອງປະຊຸມ ນອກຈາກໄດ້ຮັບຟັງການລາຍງານຫຍໍ້ຂອງການຈັດຕັ້ງປະຕິິບັດແຜນພັດທະນາການສຶກສາ ແລະ ກິລາ ປະຈຳປີ 2021, ທິດທາງແຜນການປີ 2022 ແລ້ວ, ຍັງໄດ້ມີການລາຍງານຜົນການຈັດຕັ້ງປະຕິບັດມະຕິກອງປະຊຸມ ປະຈຳປີ 2021, ແນວທາງການປັບປຸງຄຸນນະພາບຂອງວຽກງານກິລາ ເພື່ອເຂົ້າແຂ່ງຂັນ, ລາຍງານການບັນຈຸ ຈັດສັນຄູ ແລະ ບັນຫາຄູອາສາສະໝັກ ປີ 2021, ການແກ້ໄຂຜົນກະທົບຂອງພະຍາດໂຄວິດ-19 ຕໍ່ຂະແໜງການສຶກສາ ແລະ ກິລາ, ການຈັດສັນງົບປະມານທີ່ຕິດພັນກັບນະໂຍບາຍປະຢັດຂອງລັດຖະບານ, ເຜີຍແຜ່ບົດລາຍງານກອງປະຊຸມໂຕະມົນລະດັບສູງຄັ້ງທີ 13, ແນວທາງໃນການປັບປຸງວຽກງານວິທະຍາສາດໃນອະນາຄົດ ແລະ ແຜນການສະເຫຼີມສະຫຼອງປີສາມັກຄີມິດຕະພາບ ລາວ-ຫວຽດນາມ ປີ 2022.
ໂດຍ ສົງການ ພັນແພງດີ


text:
ໃນວັນທີ 27 ຕຸລາ 2021 ກະຊວງແຜນການ ແລະ ການລົງທຶນ ໄດ້ຈັດພິທີປະກາດ ການຈັດຕັ້ງຂອງກະຊວງແຜນການ ແລະ ການລົງທຶນ ຂຶ້ນ ໂດຍການເຂົ້າຮ່ວມເປັນປະທານຂອງສະຫາຍ ສອນໄຊ ສີພັນດອນ ຮອງນາຍົກລັດຖະມົນຕີ, ລັດຖະມົນຕີ ກະຊວງແຜນການ ແລະ ການລົງທຶນ, ພ້ອມມີສະຫາຍ ດວງຕາ ຈຸມພາວັນ ຫົວໜ້າກົມຄຸ້ມຄອງພະນັກງານ, ກຳມະການພັກໃນຄະນະຈັດຕັ້ງ; ມີຫົວຫນ້າກົມ, ຮອງກົມ ແລະ ພະນັກງານທຸກຄົນທີ່ເຂົ້າຮ່ວມໃນພິທີ.
ໃນພິທີ ໄດ້ປະກາດແຕ່ງຕັ້ງ ສະຫາຍ ມະໂນທອງ ວົງໄຊ ເປັນຮອງລັດຖະມົນຕີ ກະຊວງ ກະຊວງແຜນການ ແລະ ການລົງທຶນ (ຜທ); ແຕ່ງຕັ້ງ ສະຫາຍ ວຽງສະຫວັນ ວິໄລພອນ ເປັນຮອງປະທານຄະນະກໍາມະການຮ່ວມມືລາວ-ຫວຽດນາມ ແລະ ແຕ່ງຕັ້ງສະຫາຍ ໄຊຊະນະ ສິດພອນ ເປັນຮອງປະທານຄະນະກໍາມະການຮ່ວມມືລາວ-ຈີນ.
ໃນພິທີສະຫາຍ ສອນໄຊ ສີພັນດອນ ຮອງນາຍົກລັດຖະມົນຕີ, ລັດຖະມົນຕີ ກະຊວງແຜນການ ແລະ ການລົງທຶນ ໄດ້ໂອ້ລົມຕໍ່ພິທີ ບາງຕອນວ່າ: ການປັບປຸງກົງຈັກການຈັດຕັ້ງ ຖືເປັນເລື່ອງປົກກະຕິຂອງພັກ-ລັດ ເຮົາ ເຊິ່ງຈະຕ້ອງໄດ້ມີການປັບປຸງ ໄປຕາມສະພາບຄວາມຮຽກຮ້ອງຕ້ອງການຂອງໜ້າທີ່ວຽກງານຕົວຈິງໃນແຕ່ລະໄລຍະ ແລະ ທັງເປັນການປຸກລະດົມໃຫ້ຖັນແຖວພະນັກງານໄດ້ສືບຕໍ່ ຕັ້ງໜ້າເຝິກຝົນຫລໍ່ຫລອມຕົນເອງ ທາງດ້ານການເມືອງ, ແນວຄິດ, ການຈັດຕັ້ງ, ຄຸນສົມບັດສິນທໍາປະຕິວັດ, ແບບແຜນດໍາລົງຊີວິດ, ແບບແຜນວິທີ່ນໍາພາປະຕິບັດວຽກງານ, ເອົາໃຈໃສ່ຍົກລະດັບຄວາມຮູ້ໃຫ້ມີລະດັບອັນແນ່ນອນ ເພື່ອໃຫ້ມີຄວາມສາມາດປະຕິບັດໜ້າທີ່ວິຊາສະເພາະ ແລະ ມີຄວາມຮັບຜິດຊອບສູງຕໍ່ໜ້າທີ່ການເມືອງ ທີ່ການຈັດຕັ້ງມອບໝາຍໃຫ້ນັບມື້ນັບສູງຂຶ້ນ ແລະ ໄດ້ຮັບຄວາມເຊື່ອໝັ້ນ ຈາກຂັ້ນເທິງສູງຍິ່ງຂຶ້ນ. ສະນັ້ນ ສໍາລັບຜູ້ທີ່ບໍ່ທັນໄດ້ຮັບການແຕ່ງຕັ້ງໃນເທື່ອນີ້ ກໍຢ່າຟ້າວໜ້ອຍໝົກຕົກໃຈເທື່ອ, ໃຫ້ສືບຕໍ່ສ້າງຜົນງານ ແລະ ປັບປຸງຕົນເອງຂຶ້ນໄປເລື້ອຍໆ.
ໃນໂອກາດເຂົ້າຮ່ວມພິທີປະກາດການຈັດຕັ້ງ ໃນຄັ້ງນີ້, ເປັນໄລຍະເວລາ ທີ່ທົ່ວພັກ-ທົ່ວລັດ ແລະ ທົ່ວປວງຊົນລາວທັງຊາດ ພວມຈັດຕັ້ງຜັນຂະຫຍາຍມະຕິກອງປະຊຸມໃຫຍ່ຄັ້ງທີ XI ຂອງພັກ, ມະຕິກອງປະຊຸມໃຫຍ່ຄັ້ງທີ IV ຂອງອົງຄະນະພັກກະຊວງ ຜທ, ແຜນພັດທະນາເສດຖະກິດ-ສັງຄົມແຫ່ງຊາດ 5 ປີ ຄັ້ງທີ IX ແລະ ແຜນງົບປະມານແຫ່ງລັດ 5 ປີ (2021-2025) ແລະ ວາລະແຫ່ງຊາດ 2 ສະບັບ, ໂດຍສະເພາະແມ່ນວາລະແຫ່ງຊາດດ້ານການແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນ, ເຊິ່ງມີກໍານົດເວລາປະຕິບັດຮອດປີ 2023 ເຊິ່ງໄດ້ເລັ່ງທວງໃຫ້ພວກເຮົາຕ້ອງໄດ້ທຸ້ມເທເສຍສະຫຼະ ແລະ ຄວາມຮັບຜິດຊອບຂອງຕົນໃຫ້ສູງຍິ່ງຂຶ້ນ.


text:
Beyene Gessesse ໄດ້ເຂົ້າຮ່ວມກັບ McKnight ໃນເດືອນພະຈິກ 2021 ເປັນເຈົ້າຫນ້າທີ່ໂຄງການສໍາລັບໂຄງການສາກົນ. ລາວເຮັດວຽກຢູ່ໃນຈຸດຕັດຂອງການແກ້ໄຂທາງດ້ານນິເວດວິທະຍາ - ປະກອບສ່ວນເຂົ້າໃນໂຄງການຄົ້ນຄ້ວາ ແລະ ການລົງທຶນທົ່ວໂລກທີ່ສ້າງທາງເລືອກທີ່ສະເໝີພາບ ແລະ ຍືນຍົງສໍາລັບຊາວກະສິກອນຂະຫນາດນ້ອຍ ແລະລະບົບອາຫານ.
Beyene ເອົາປະສົບການຫຼາຍກວ່າ 10 ປີທີ່ສຸມໃສ່ລະບົບອາຫານທ້ອງຖິ່ນ, ນິເວດວິທະຍາ, ແລະການຫຼຸດຜ່ອນຄວາມທຸກຍາກ. ລາວມີປະສົບການຢ່າງກວ້າງຂວາງໃນການລິເລີ່ມການພັດທະນາຊົນນະບົດແລະຄວາມປອດໄພດ້ານສະບຽງອາຫານ, ເຮັດວຽກຮ່ວມກັບຊາວກະສິກອນ, ນັກຄົ້ນຄວ້າ, ຜູ້ປະຕິບັດການພັດທະນາ, ແລະຜູ້ສະຫນອງທຶນ. ຈຸດເດັ່ນອັນໜຶ່ງຂອງອາຊີບຂອງລາວແມ່ນເປັນຜູ້ເບິ່ງແຍງໂຄງການ ແລະ ຊ່ຽວຊານຂອງໂຄງການພັດທະນາແນວພັນເມັດພັນແບບປະສົມປະສານໃນປະເທດເອທິໂອເປຍ, ເຊິ່ງມີເປົ້າໝາຍເພື່ອເພີ່ມສະມັດຕະພາບກະສິກຳແບບຍືນຍົງໂດຍການປັບປຸງການນຳໃຊ້ແນວພັນທີ່ມີຄຸນນະພາບຂອງຊາວກະສິກອນຂະໜາດນ້ອຍ.
ໃນຂະນະທີ່ອາໄສຢູ່ໃນ Addis Ababa, Ethiopia, Beyene ໄດ້ຮ່ວມກໍ່ຕັ້ງແລະນໍາພາ Praxis Consulting, ດໍາເນີນໂຄງການໃນການວິເຄາະທຸລະກິດແລະການຄົ້ນຄວ້າ, ການຄຸ້ມຄອງການປ່ຽນແປງແລະການປະເມີນຜົນ. ລາວໄດ້ຮັບ MSc ໃນການສຶກສາການພັດທະນາສາກົນຈາກມະຫາວິທະຍາໄລ Wageningen & ການຄົ້ນຄວ້າໃນປະເທດເນເທີແລນ, ແລະປະລິນຍາຕີດ້ານການຄຸ້ມຄອງຈາກມະຫາວິທະຍາໄລ Mekelle ໃນ Tigray, Ethiopia, ບ່ອນທີ່ທ່ານຍັງໄດ້ເປັນອາຈານສອນ. Beyene ເປັນແຟນກິລາບານເຕະ ແລະ ເປັນນັກທຳມະຊາດ, ແລະ ລາວມັກຍ່າງຫຼິ້ນໃນປ່າ ແລະ ໄປທ່ຽວຊົມແມ່ນ້ຳ ແລະ ແຫຼ່ງນ້ຳອື່ນໆ ໃກ້ກັບເມືອງ Plymouth, Minnesota ຂອງລາວ.


text:
Cypriot ໂນອອນໄລນ໌ແລະຊອບແວການພັດທະນາ TVBET ໄດ້ປະກາດການເຊັນຂໍ້ຕົກລົງວ່າແມ່ນການເບິ່ງທັງສອງຂອງຕົນໃນທີ່ສຸດດໍາລົງຊີວິດ-ພໍ່ຄ້າຫົວໄດ້ທີ່ມີຢູ່ເພື່ອຜູ້ນໂດຍຜ່ານທາງໂປໂລຍ iGaming ໂດເມນທີ່ Fuksiarz.ປະເພດ.ໄດ້ທູ້-ກງານໃຫຍ່ບໍລິສັດການນໍາໃຊ້ເປັນທາງການວັນອັງຂ່າວການປ່ອຍຈັດພີມມາໂດຍເກມແລະສື່ມກິດຈະກໍາອະທິບາຍ Fuksiarz.pl ເປັນເວັບໄຊທີ່ເປັນ'ທີ່ຮູ້ຈັກດີ'ໃນໂປຂໍຂອບໃຈກັບການອໍານວຍການສະເຫນີຂອງ'ດໍາລົງຊີວິດ sportsbetting'.ແຕ່ການພັດທະນາກ່າວວ່າ inking ຂອງຜົນປະໂຫຍດເຊິ່ງ'ພັນທະມິດຈຸບັນຈະມີສ່ວນຮ່ໂດເມນໃນປະຈຸບັນການສະເຫນີຂະຫຍາຍຕການລວມເອົາການຂອງຕົນເອງ PokerBet ແລະ ໒໑bet ດໍາລົງຊີວິດ-ພໍ່ອ.ເພີ່ມຂຶ້ນຂອງອິດທິພົນ:ສ້າງຕັ້ງຂຶ້ນໃນປີ ໒໐໑໖,TVBET ເປີດເຜີຍວ່າມັນແລ້ວສະເຫນີລະດັບຂອງຕົນຂອງຊີວິດ-ພໍ່ຄ້າບັນເທີງບາງສ່ວນຂອງດາວຂອງທາງເທີງອອນໄລນ໌ຄາສິໂນເວທີບໍລິການລວມທັງຊອບຂອງການຫຼິ້ນເກມ,SoftGamings ແລະ GrooveGaming ຈໍາກັດ.ມັນຍັງ divulged ວ່າການເຫຼົ່ານີ້ທຸລະກິດກັບທຸລະກິດພົວພັນໄດ້ນໍາເອົາຕົນສ້າງສັນຂອງຂັບລົດຂອງໂຊກ,Keno,JokerBet ແລະການຂື້ນເກມມັກຈະມີສາມລະດັບແກັດ iGaming ຈິດໃຈທົ່ວໂລກ.ພື້ນຄຸ້ນເຄີຍ:ເປ Korpusenko ໃຫ້ບໍລິການຫົວຫນ້າບໍລິຫານສໍາລັບ TVBET ແລະທ່ານໄດ້ນໍາໃຊ້ການປ່ອຍຂ່າວທີ່ເປີດເຜີຍວ່າການໃຫມ່ພັນທະມິດກັບ Fuksiarz.pl 'ແມ່ນອີກບາດກ້າວໄປສູ່ການຂະຫຍາຍເຂດແດນພວກເຮົາ'ແລະຈະປະໂຫຍດຈາກຄວາມຈິງທີ່ວ່າ'ຄອບງໍາສ່ວນໃຫຍ່ຂອງຕົນຂອງບໍລິສັດພະນັກງານແມ່ນໂປໂລ.ພຣະອົຍິ່ງໄປກວ່ານັ້ນປະກາດວ່າຫຼາຍທີ່ສຸດຂອງການດໍາລົງຊີວິດ-ພໍ່ຄ້າປະຕິບັດສໍາລັບການ PokerBet ແລະ ໒໑bet ດິດສ້າງແມ່ນອອກອາກາດຈາກບໍລິສັດທີ່ທັນສະໄຫມໃນເຂດທີ່ດີຈະສາມາດສົ່ງຜົນໃນຮືເປັນ'ເຖິງແມ່ນວ່າຫຼາຍພັກການຜະລິດຕະພັນ.' ອ່ານຖະແຫຼງຈາກ Korpusenko..."ທີ່ໂປໂລ iGaming ຕະຫຼາດແມ່ນຄຸ້ນເຄີຍກັບພວກເຮົາທີ່ພວກເຮົາມີແລ້ວຈໍານວນຫຼາຍການຮ່ວມມືໃນພາກພື້ນ.ພວກເຮົາເຊື່ອວ່າການຮ່ວມມືກັບ Fuksiarz.pl ຈະໄດ້ຮັບຜະລິດຕະພັນແລະຫມາກໄມ້ສໍາລັບທັງສອງຝ່າຍແລະຊ່ວຍພວກເຮົາເພື່ອຈະບັນລຸເປົ້າຫມາຍ." ທີ່ຄື:TVBET ອະທິບາຍວ່າຕົນມີຊີວິດ-ພໍ່ PokerBet ຫົວຂໍ້ແມ່ນອີງໃສ່ການດີທີ່ຮູ້ຈັກກົດລະບຽບຂອງຄ້າ poker ແລະສະຫນອງການຜູ້ນໂອກາດທີ່ຈະສະຖານທີ່ເບື້ອງຕົ້ນ,ທາງສ່ວນ-flop,flop,ແລະເຮັດໃຫ້ນ້ໍາເດີມພັນໃນທົ່ວຫ້າຮອບ.ມັນປະກາດວ່າຕົນ ໒໑bet ມຄິດສ້າງສັນແມ່ນຄ້າຍຄືກັນກັບກະບອງແລະການເຊື້ອເຊີນຜູ້ນການທີ່ຈະໄປຫົວກັບຫົວເປັນພວກເຂົາເຈົ້າພະຍາຍາມເພື່ອ amass ມືຂອງບັດລັກສະນະເປັນມູນຄ່າໃບຫນ້າຂອງ ໒໑ ລຽພູໂນໂມຊັ່ນລະຫັດບໍ່ມີເງິນຝາກ. ເພີ່ມຊັກຊວນ:ສໍາລັບລາສ່ວນຫນຶ່ງແລະ Radoslaw Baran,ຫົວຫນ້າປະຕິບັດງານສໍາລັບ Fuksiarz.pl,ຢ່າງຈິງກັບການເປັນ'ຫຼາຍ'ກ່ຽວກັບການເປັນສາມາດທີ່ຈະຄວາມຫຼາກເວັບໄຊຂອງຫຼັກຊັບຜ່ານທາງນອກຈາກນັ້ນໄດ້ PokerBet ແລະ ໒໑bet ຫົວຂໍ້.ລາວນອກປະກາດວ່າການເຫຼົ່ານີ້ດໍາລົງຊີວິດພໍ່ຄ້າຊື່'ແມ່ນຮັບຮູ້ດີໃນອຸດສາຫະກໍາ'ກັບເຂົາເຈົ້າລວມແນ່ນອນເພື່ອຊ່ວຍໂດເມນໄດ້ໃນການດຶງດູດນ້ໍາຂອງຜູ້ນໃຫມ່ ລຽພູໂນໂມຊັ່ນລະຫັດທີ່ມີຢູ່ແລ້ວຂອງລູກຄ້າ. Baran ນຖະແຫຼງການອ່ານ..."TVBET ຖືກຮັບຮູ້ສໍາລັບການສະຫນອງຄຸນນະພາບສູງຊີວິດການໄຫເນື້ອໃນທີ່ໄດ້ພິສູດໃຫ້ເປັນທີ່ນິຍົມຫຼາຍທີ່ມີ players diferencia entre ອງ y poker. Fuksiarz.pl ສຸມໃສ່ການໃຫ້ຜູ້ໃຊ້ທີ່ມີເປັນໄປໄດ້ທີ່ດີສະເຫນີແລະການເພີ່ມ TVBET ຂອງຜະລິດຕະພັນເພື່ອເວທີນີ້ຈະວາມຫຼາກຫຼາຍຫຼັກຊັບແລະການປັບປຸງປະສົບການຜູ້ໃຊ້." diferencia entre ມື y ພະນັນ.
ລຽພູໂນໂມຊັ່ນລະຫັດບໍ່ມີເງິນຝາກ
diferencia entre ມື y ພະນັນ


text:
ຕ້ອງການທະນາຍຄວາມພະລັງງານບໍ?
ຖາມກ່ຽວກັບການຊ່ວຍເຫຼືອດ້ານກົດ ໝາຍ
ກົດ ໝາຍ ຂອງພວກເຮົາແມ່ນເປັນພິເສດໃນກົດ ໝາຍ DUTCH
Clear
ສ່ວນບຸກຄົນແລະສາມາດເຂົ້າເຖິງໄດ້ງ່າຍ.
ຄວາມສົນໃຈຂອງເຈົ້າທໍາອິດ.
ເຂົ້າເຖິງໄດ້ງ່າຍ
Law & More ມີໃຫ້ແຕ່ວັນຈັນເຖິງວັນສຸກ
ເວລາ 08:00 ເຖິງ 22:00 ແລະໃນທ້າຍອາທິດເວລາ 09:00 ເຖິງ 17:00
ການສື່ສານທີ່ດີແລະວ່ອງໄວ
ທະນາຍຄວາມຂອງພວກເຮົາຮັບຟັງຄະດີຂອງທ່ານແລະຂຶ້ນສານ
ໂດຍມີແຜນປະຕິບັດງານທີ່ ເໝາະ ສົມ
ວິທີການສ່ວນຕົວ
ວິທີການເຮັດວຽກຂອງພວກເຮົາຮັບປະກັນວ່າ 100% ຂອງລູກຄ້າຂອງພວກເຮົາ
ແນະນໍາໃຫ້ພວກເຮົາແລະວ່າພວກເຮົາໄດ້ຮັບການຈັດອັນດັບໂດຍສະເລ່ຍກັບ 9.4
ກົດ ໝາຍ ວ່າດ້ວຍພະລັງງານ
ໃນຫຼັກການ, ກົດ ໝາຍ ພະລັງງານແມ່ນມີຄວາມ ສຳ ຄັນເມື່ອພະລັງງານຖືກຊື້, ສະ ໜອງ ຫຼືຜະລິດ. ຜູ້ສະ ໜອງ ພະລັງງານກໍ່ຄືບໍລິສັດແລະສ່ວນບຸກຄົນດັ່ງນັ້ນຈຶ່ງມີບົດບາດໃນເລື່ອງນີ້. Law & Moreທະນາຍຄວາມຂອງພວກເຮົາຕິດຕາມເບິ່ງການພັດທະນາທັງ ໝົດ ຂອງກົດ ໝາຍ ພະລັງງານ, ລວມທັງການພັດທະນາ ໃໝ່ ໃນຂົງເຂດການຜະລິດພະລັງງານທີ່ຍືນຍົງ.
Quick Menu
ຜູ້ຊ່ຽວຊານຂອງພວກເຮົາມີແນວທາງທີ່ກ້ວາງຂວາງ, ຍ້ອນວ່າພວກເຂົາສຸມໃສ່ພະລັງງານທຸກຮູບແບບ. ດັ່ງນັ້ນ, ນ້ ຳ ມັນ, ແກ gas ສ ທຳ ມະຊາດ, ໄຟຟ້າ, ຊີວະມວນແລະພະລັງງານລົມແລະພະລັງງານແສງຕາເວັນ. ຍ້ອນແນວທາງທີ່ກວ້າງຂວາງນີ້, ລູກຄ້າຂອງພວກເຮົາແມ່ນຜູ້ສະ ໜອງ ແລະຜູ້ຜະລິດພ້ອມທັງຜູ້ບໍລິໂພກ, ນັກລົງທຶນແລະຜູ້ສະ ໜອງ ວັດສະດຸແລະການບໍລິການ. ສຸດທ້າຍ, ພວກເຮົາຍັງເຮັດວຽກໃນຂົງເຂດການສະ ໜອງ ເຄື່ອງອຸປະໂພກຕ່າງໆໃຫ້ກັບສະຖານທີ່ອຸດສາຫະ ກຳ, ເຊິ່ງກວມເອົາຜະລິດຕະພັນເຊັ່ນ: ອາຍນ້ ຳ ແລະນ້ ຳ ທີ່ໃຊ້ແລ້ວ. ສະນັ້ນ, ທ່ານຕ້ອງການຜູ້ຊ່ຽວຊານດ້ານກົດ ໝາຍ ພະລັງງານບໍ? Law & More ສະເຫນີໃຫ້ທ່ານບໍລິການດັ່ງຕໍ່ໄປນີ້ຈາກທັງສອງ Eindhoven ແລະ Amsterdam:
- ແຕ້ມເຖິງສັນຍາຄວາມຮ້ອນແລະພະລັງງານ;
- ສະເໜີໃຫ້ຄຳແນະນຳກ່ຽວກັບການຊື້-ຂາຍພະລັງງານ;
- ໃຫ້ຄໍາແນະນໍາກ່ຽວກັບການປະຕິບັດຕາມກົດຫມາຍພະລັງງານແລະສັນຍາພະລັງງານ;
- ໃຫ້ຄໍາແນະນໍາກ່ຽວກັບການສ້າງນະໂຍບາຍພະລັງງານແບບຍືນຍົງ;
- ຮ່າງແຜນການປະສິດທິພາບພະລັງງານ;
- ການຍື່ນຂໍໃບອະນຸຍາດແລະການຍົກເວັ້ນ;
- ໃຫ້ຄໍາແນະນໍາກ່ຽວກັບການຊື້ຂາຍການປ່ອຍອາຍພິດແລະການຊື້ຂາຍໃບຢັ້ງຢືນ.
ຄວາມຊ່ຽວຊານຂອງພວກເຮົາໃນກົດ ໝາຍ ພະລັງງານ
ພະລັງງານແສງຕາເວັນ
ພວກເຮົາສຸມໃສ່ກົດຫມາຍພະລັງງານທີ່ສຸມໃສ່ພະລັງງານລົມແລະແສງຕາເວັນ.
ທັງສອງກົດໝາຍຂອງໂຮນລັງ ແລະ ເອີຣົບ ນຳໃຊ້ກັບກົດໝາຍສິ່ງແວດລ້ອມ. ໃຫ້ພວກເຮົາແຈ້ງແລະໃຫ້ຄໍາແນະນໍາ.
ທ່ານ ກຳ ລັງຊອກຫາຜູ້ຊ່ຽວຊານດ້ານການຄ້າການປ່ອຍອາຍພິດບໍ? ພວກເຮົາຍິນດີທີ່ຈະຊ່ວຍທ່ານຕື່ມອີກ!
ຜູ້ຜະລິດພະລັງງານ
ທະນາຍຄວາມຂອງບໍລິສັດຂອງພວກເຮົາສາມາດປະເມີນຂໍ້ຕົກລົງແລະໃຫ້ຄໍາແນະນໍາກ່ຽວກັບພວກມັນ.
“ຂ້ອຍຢາກມີທະນາຍຄວາມ
ຜູ້ທີ່ກຽມພ້ອມສະ ເໝີ ສຳ ລັບຂ້ອຍ,
ແມ່ນແຕ່ໃນອາທິດ ໜ້າ”
ກົດ ໝາຍ ພະລັງງານ ໃໝ່
ກົດ ໝາຍ ພະລັງງານມີບົດບາດ ສຳ ຄັນໃນສັງຄົມປັດຈຸບັນ, ຍ້ອນວ່າພວກເຮົາບໍ່ສາມາດເຮັດໄດ້ໂດຍບໍ່ມີໄຟຟ້າ, ແສງສະຫວ່າງແລະຄວາມຮ້ອນ. ພະລັງງານສ່ວນໃຫຍ່ຍັງຜະລິດຈາກເຊື້ອໄຟຟອດຊິວເຊັ່ນ: ນ້ ຳ ມັນແລະອາຍແກັດ, ແຕ່ວ່າເຊື້ອໄຟເຫຼົ່ານີ້ກໍ່ບໍ່ດີຕໍ່ສິ່ງແວດລ້ອມແລະນອກຈາກນັ້ນ, ມັນຍັງ ໝົດ ໄປ. ເພື່ອຮັບປະກັນວ່າພວກເຮົາບໍ່ ໝົດ ກຳ ລັງແລະເພື່ອປັບປຸງສະພາບແວດລ້ອມ, ປະຈຸບັນພວກເຮົາຈະ ນຳ ໃຊ້ແຫຼ່ງພະລັງງານທາງເລືອກອື່ນເຊັ່ນ: ນ້ ຳ, ລົມ, ແສງແດດແລະຊີວະພາບ. ແຫລ່ງພະລັງງານເຫລົ່ານີ້ແມ່ນອະນາຄົດ, ເພາະວ່າມັນບໍ່ເປັນອັນຕະລາຍຕໍ່ສິ່ງແວດລ້ອມແລະມັນກໍ່ເປັນສິ່ງທີ່ຂາດບໍ່ໄດ້.
ທະນາຍຄວາມພະລັງງານຂອງພວກເຮົາພ້ອມທີ່ຈະຊ່ວຍທ່ານ:
ເພື່ອຮັບປະກັນວ່ານະໂຍບາຍດ້ານພະລັງງານແລະສະພາບອາກາດໃນອະນາຄົດຈະຖືກປະຕິບັດຕາມ, ປະເທດເນເທີແລນໄດ້ສະຫລຸບສັນຍາພະລັງງານເພື່ອການເຕີບໂຕແບບຍືນຍົງ. ຈຸດປະສົງຂອງຂໍ້ຕົກລົງນີ້ແມ່ນເພື່ອໃຫ້ປະເທດເນເທີແລນ ດຳ ເນີນການກ່ຽວກັບພະລັງງານທີ່ຍືນຍົງທັງ ໝົດ ພາຍໃນປີ 2050. ສັນຍາພະລັງງານມີຈຸດປະສົງຕ່າງໆ ສຳ ລັບບໍລິສັດທີ່ຮຽກຮ້ອງໃຫ້ພວກເຂົາປະຢັດພະລັງງານ. ນອກຈາກນັ້ນ, ລັດຖະບານໂຮນລັງໄດ້ມີຂໍ້ຕົກລົງໄລຍະຍາວກັບຫຼາຍຂະ ແໜງ ການເພື່ອຕິດຕາມການປັບປຸງປະສິດທິພາບພະລັງງານ. ບັນດາບໍລິສັດທີ່ເປັນສ່ວນ ໜຶ່ງ ຂອງຂໍ້ຕົກລົງເຫຼົ່ານີ້ຈະມີຂໍ້ໄດ້ປຽບຫຼາຍຢ່າງ: ພວກເຂົາຈະໄດ້ຮັບຜົນປະໂຫຍດຈາກການປະຫຍັດຕົ້ນທຶນ, ການປະດິດສ້າງຫຼາຍຂັ້ນຕອນແລະຮູບພາບທີ່ຍືນຍົງ. ແຕ່ມັນຍັງມີພັນທະຫລາຍຢ່າງທີ່ກ່ຽວຂ້ອງກັບຂໍ້ຕົກລົງຫລາຍປີ. ຂໍ້ຕົກລົງເຫຼົ່ານີ້ມີຄວາມສັບສົນແລະກົດລະບຽບ ຈຳ ນວນຫຼວງຫຼາຍຖືກແຕ້ມຂຶ້ນ. ບໍລິສັດຂອງທ່ານໄດ້ຮັບຜົນກະທົບຈາກກົດລະບຽບ ໃໝ່ ບໍ? ການສະ ໜັບ ສະ ໜູນ ດ້ານກົດ ໝາຍ ທີ່ຖືກຕ້ອງແມ່ນ ສຳ ຄັນ, ເພື່ອໃຫ້ທ່ານຮູ້ບ່ອນທີ່ທ່ານຢືນ. ກະລຸນາຕິດຕໍ່ Law & More ແລະພວກເຮົາຈະຍິນດີທີ່ຈະຊ່ວຍທ່ານ.
ກົດ ໝາຍ ໃນຂົງເຂດຜູ້ສະ ໜອງ ພະລັງງານ
ທ່ານຕ້ອງຈັດການກັບການຊື້ຫລືຂາຍພະລັງງານບໍ? ຈາກນັ້ນທ່ານກໍ່ຮູ້ວ່າທ່ານສາມາດຊື້ໄຟຟ້າໄດ້ທັງທາງຮ້ານແລະຜ່ານຕະຫລາດຫລັກຊັບ. ຍ້ອນວ່າດ້ວຍວິທີການທີ່ເກີນປະສິດຕິຜົນ, ຝ່າຍ ໜຶ່ງ ສາມາດລົ້ມລະລາຍໄດ້, ການສະ ໜັບ ສະ ໜູນ ດ້ານກົດ ໝາຍ ແມ່ນມີຄວາມ ສຳ ຄັນຫຼາຍ. ມັນຍັງມີຄວາມ ສຳ ຄັນທີ່ຈະຕ້ອງມີຂໍ້ຕົກລົງທີ່ຈະແຈ້ງເພື່ອໃຫ້ອີກຝ່າຍ ໜຶ່ງ ປະຕິບັດພັນທະຂອງຕົນແລະຜູ້ສະ ໜອງ ບໍ່ໄດ້ຮັບຄວາມເສີຍຫາຍໃດໆ. Law & More ໃຫ້ການສະ ໜັບ ສະ ໜູນ ໃນກິດຈະ ກຳ ເຫຼົ່ານີ້ເພື່ອວ່າທ່ານຈະບໍ່ປະເຊີນກັບຄວາມແປກໃຈໃດໆ.
ໃນຫລາຍໆກໍລະນີ, ການສະ ໜອງ ໄຟຟ້າແລະອາຍແກັສເກີດຂື້ນຜ່ານເຄືອຂ່າຍໄຟຟ້າຫລືອາຍແກັສ. ບຸກຄົນຫລືບໍລິສັດທີ່ສະ ໜອງ ພະລັງງານໃຫ້ແກ່ຜູ້ຊົມໃຊ້ອື່ນໆແມ່ນມີພັນທະໃນການແຕ່ງຕັ້ງຜູ້ປະກອບການເຄືອຂ່າຍ. ເຖິງຢ່າງໃດກໍ່ຕາມ, ມີຂໍ້ຍົກເວັ້ນຕໍ່ກົດລະບຽບນີ້: ຖ້າຕົວຢ່າງທ່ານໃຊ້ລະບົບການແຈກຈ່າຍທີ່ປິດຫລືສາຍໂດຍກົງ, ພັນທະໃນການແຕ່ງຕັ້ງຜູ້ໃຫ້ບໍລິການເຄືອຂ່າຍບໍ່ຖືກ ນຳ ໃຊ້. ລະບົບການແຈກຈ່າຍປິດແມ່ນເຄືອຂ່າຍທຸລະກິດທີ່ມີຂອບເຂດທາງພູມສາດແລະສາມາດມີລູກຄ້າ ຈຳ ນວນ ໜຶ່ງ ເທົ່ານັ້ນ. ຜູ້ເປັນເຈົ້າຂອງລະບົບການແຈກຈ່າຍປິດສາມາດສະ ໝັກ ຂໍການຍົກເວັ້ນຈາກພັນທະໃນການ ກຳ ນົດຜູ້ໃຫ້ບໍລິການເຄືອຂ່າຍ. ມີສາຍກົງໂດຍກົງເມື່ອສາຍໄຟຟ້າຫລືທໍ່ສົ່ງແກ gas ສເຊື່ອມຕໍ່ຜູ້ຜະລິດພະລັງງານໂດຍກົງກັບຜູ້ໃຊ້ພະລັງງານ. ສາຍໂດຍກົງບໍ່ແມ່ນສ່ວນ ໜຶ່ງ ຂອງເຄືອຂ່າຍ, ສະນັ້ນບໍ່ມີພັນທະໃນການແຕ່ງຕັ້ງຜູ້ໃຫ້ບໍລິການເຄືອຂ່າຍໃນກໍລະນີນີ້.
ຖ້າທ່ານເປັນສ່ວນ ໜຶ່ງ ຂອງຜູ້ສະ ໜອງ ພະລັງງານ, ມັນເປັນສິ່ງ ສຳ ຄັນ ສຳ ລັບທ່ານທີ່ຈະຕ້ອງ ກຳ ນົດວ່າມີລະບົບການແຈກຈ່າຍທີ່ປິດຫລືສາຍກົງ. ນີ້ແມ່ນຍ້ອນວ່າສິດແລະພັນທະທີ່ແຕກຕ່າງກັນມີບົດບາດໃນການສະ ໜອງ ທັງສອງຮູບແບບ. ເຖິງຢ່າງໃດກໍ່ຕາມ, ມີອີກດ້ານ ໜຶ່ງ ທີ່ທ່ານຕ້ອງ ຄຳ ນຶງເຖິງ. ຍົກຕົວຢ່າງ, ຜູ້ສະ ໜອງ ພະລັງງານອາດຈະຕ້ອງການໃບອະນຸຍາດເພື່ອສະ ໜອງ ແກ gas ສແລະໄຟຟ້າໃຫ້ຜູ້ບໍລິໂພກຂະ ໜາດ ນ້ອຍ. ນອກຈາກນັ້ນ, ຜູ້ສະ ໜອງ ພະລັງງານຍັງຕ້ອງໄດ້ ຄຳ ນຶງເຖິງລະບຽບການຕ່າງໆຈາກກົດ ໝາຍ ວ່າດ້ວຍຄວາມຮ້ອນເຊິ່ງສົ່ງຜົນກະທົບຕໍ່ການສະຫລຸບຂອງສັນຍາຄວາມຮ້ອນ.
ທ່ານມີ ຄຳ ຖາມຫຼືຄວາມບໍ່ແນ່ນອນກ່ຽວກັບກົດ ໝາຍ ພະລັງງານ ສຳ ລັບຜູ້ສະ ໜອງ ພະລັງງານບໍ? ຫຼັງຈາກນັ້ນ, ໃຫ້ໂທຫາໃນຜູ້ຊ່ຽວຊານຂອງ Law & More. ພວກເຮົາໃຫ້ການສະ ໜັບ ສະ ໜູນ ທາງກົດ ໝາຍ ແກ່ບັນດາບໍລິສັດແລະຜູ້ບໍລິໂພກທີ່ກ່ຽວຂ້ອງກັບອາຍແກັສແລະໄຟຟ້າ. ບໍ່ວ່າທ່ານ ກຳ ລັງສະ ໝັກ ຂໍໃບອະນຸຍາດ, ແຕ້ມສັນຍາພະລັງງານຫລືເຂົ້າຮ່ວມງານວາງສະແດງການຄ້າພະລັງງານ, ຜູ້ຊ່ຽວຊານຂອງພວກເຮົາແມ່ນຢູ່ທີ່ການບໍລິການຂອງທ່ານ.
ການຊື້ຂາຍການປ່ອຍອາຍພິດແລະການຊື້ຂາຍໃບຢັ້ງຢືນ
ໃນຖານະເປັນບໍລິສັດ, ທ່ານຕ້ອງຈັດການກັບການຊື້ຂາຍການປ່ອຍອາຍພິດຫລືການຊື້ຂາຍໃບຢັ້ງຢືນບໍ? ທ່ານຕ້ອງຄິດໄລ່ ຈຳ ນວນ CO2 ທີ່ທ່ານປ່ອຍອອກມາໃນແຕ່ລະປີ, ເພື່ອໃຫ້ທ່ານໄດ້ຮັບ ຈຳ ນວນສິດທິໃນການປ່ອຍອາຍພິດ. ຖ້າມັນເປັນກໍລະນີທີ່ທ່ານປ່ອຍອອກມາຫຼາຍ, ເພາະວ່າການຊື້ຜະລິດຕະພັນຂອງທ່ານໄດ້ຖືກເພີ່ມຂື້ນ, ທ່ານຈະຕ້ອງການສິດທິພິເສດໃນການປ່ອຍອາຍພິດ. ຖ້າທ່ານຕ້ອງການພະລັງງານໄຟຟ້າຫຼາຍ, ທ່ານສາມາດເຂົ້າຮ່ວມການຄ້າໃບຢັ້ງຢືນ. ໃນທັງສອງກໍລະນີ, Law & Moreທະນາຍຄວາມຈະມາ ນຳ ສະ ເໜີ ທ່ານ. ຜູ້ຊ່ຽວຊານຂອງພວກເຮົາສຸມໃສ່ການຊື້ຂາຍການປ່ອຍອາຍພິດແລະການຊື້ຂາຍໃບຢັ້ງຢືນແລະຮູ້ວິທີທີ່ຈະຊ່ວຍທ່ານໄດ້ຖ້າທ່ານປະສົບບັນຫາກັບສິ່ງນີ້. ສະນັ້ນ, ທ່ານມີ ຄຳ ຖາມຫຍັງກ່ຽວກັບສິດທິໃນການປ່ອຍອາຍພິດເຮືອນແກ້ວ? ທ່ານຕ້ອງການສະ ໝັກ ຂໍອະນຸຍາດການປ່ອຍອາຍພິດບໍ? ຫຼືທ່ານຕ້ອງການ ຄຳ ແນະ ນຳ ກ່ຽວກັບການຊື້ຂາຍການປ່ອຍອາຍພິດຫລືການຊື້ຂາຍໃບຢັ້ງຢືນ? ກະລຸນາຕິດຕໍ່ທະນາຍຄວາມທີ່ Law & More.
ເຈົ້າຢາກຮູ້ວ່າແມ່ນຫຍັງ Law & More ສາມາດເຮັດໄດ້ສໍາລັບທ່ານເປັນບໍລິສັດກົດຫມາຍໃນ Eindhoven ແລະ Amsterdam?
ຫຼັງຈາກນັ້ນຕິດຕໍ່ຫາພວກເຮົາທາງໂທລະສັບ +31 40 369 06 80 ຫຼືສົ່ງອີເມວຫາ:
ທ້າວ. Tom Meevis, ຜູ້ສະ ໜັບ ສະ ໜູນ ທີ່ Law & More - [email protected]
ທ້າວ. Maxim Hodak, ຜູ້ສະ ໜັບ ສະ ໜູນ ທີ່ & More - [email protected]


text:
ກອງປະຊຸມຄັ້ງທີ 22 ຂອງໜ່ວຍງານອາຊຽນກ່ຽວກັບການຄວບຄຸມ ການຕົກຄ້າງສູງສຸດຂອງຢາປາບສັດຕູພືດ
ໃນວັນທີ 22 ມັງກອນນີ້, ທີ່ໂຮງແຮມລາວພຣາຊາ, ກົມປູກຝັງ, ກະຊວງ ກະສິກໍາ ແລະ ປ່າໄມ້ ໄດ້ຈັດກອງປະຊຸມຄັ້ງທີ 22 ຂອງໜ່ວຍງານຊ່ຽວຊານດ້ານການເຊື່ອມໂຍງການຄວບຄຸມການຕົກຄ້າງສູງສຸດຂອງຢາປາບສັດຕູພືດອາຊຽນຂື້ນ, ໂດຍການເຂົ້າຮ່ວມຂອງທ່ານ ວິໄລສຸກ ເຄນນະວົງ ຫົວໜ້າກົມປູກຝັງ ແລະ ທ່ານ ດຣ ຫງ່ານ ໄຈກ໋ອງ ປະທານຄະນະຊ່ຽວຊານສາພິດຕົກຄ້າງອາຊຽນພ້ອມດ້ວຍພະນັກງານວິຊາການ ຈາກບັນດາສະມາຊິກອາຊຽນເຂົ້າຮ່ວມ50 ກວ່າທ່ານ. ຈຸດປະສົງຂອງກອງປະຊຸມໃນຄັ້ງນີ້ແມ່ນເພື່ອທົບທວນຄືນການຈັດຕັ້ງປະຕິບັດວຽກງານຂອງໜ່ວຍງານດັ່ງກ່າວ ໃນປີ 2017 ທີ່ຜ່ານມາໂດຍສະເພາະການຈັດຕັ້ງປະຕິບັດຜົນຂອງກອງປະຊຸມຄັ້ງທີ 21 ທີ່ໄດ້ຈັດຂື້ນທີ່ປະເທດມາເລເຊຍ ແລະ ນອກຈາກນັ້ນກອງປະຊຸມຄັ້ງທີ 22 ນີ້, ບັນດາຊ່ຽວຊານຈາກບັນດາປະເທດສະມາຊິກຍັງໄດ້ປຶກສາຫາລືການຄວບຄຸມການຕົກຄ້າງສູງສຸດຂອງຢາປາບສັດຕູພືດໂດຍເປົ້າໝາຍແມ່ນໃນພືດ ແລະ ຜະລິດຕະພັນພືດທີ່ມີການຄ້າຂາຍຮ່ວມກັນໃນອາຊຽນເປັນຕົ້ນແມ່ນໝາກເພັດ, ໝາກເຂືອ, ໝາກມັງກອນ, ມັງຄຸດ, ລໍາໄຍ, ໝາກຫຸ່ງ ແລະ ອື່ນໆ. ກອງປະຊຸມຄັ້ງນີ້ມີຄວາມສໍາຄັນຫຼາຍເນື່ອງຈາກເປັນການຈັດຕັ້ງປະຕິບັດຂອງວຽກງານດ້ານຄວາມປອດໄພຂອງອາຫານອາຊຽນໃຫ້ປາກົດຜົນເປັນຈິງເທື່ອລະກ້າວ.
ຂຽນໂດຍ: ທ. ອາລົງກອນ ສຸວັນນະສຸກ
ກວດແກ້ໂດຍ: ທ່ານ ເຂັມພອນ ທິພົມມະຈັນ


text:
ໃນວັນທີ 19 ພຶດສະພາ 2022 ນີ້, ສະຫາຍ ແສງເພັດ ຮຸ່ງບຸນຍວງ ເອກອັກຄະລັດຖະທູດ ວິສາມັນຜູ້ມີອຳນາດເຕັມ ແຫ່ງ ສປປ ລາວ ປະຈຳ ສສ ຫວຽດນາມ ພ້ອມດ້ວຍທີ່ປຶກສາທູດຝ່າຍປ້ອງກັນຊາດ ແລະ ພະນັກງານສະຖານທູດຈຳນວນໜຶ່ງ ໄດ້ເດີນທາງໄປເຂົ້າຮ່ວມພີທີວາງພວງມະລາ, ໄຕ້ທູບທຽນຢູ່ສູສານນັກຮົບເສຍສະຫລະຫວຽດນາມ-ລາວ ທີ່ເມືອງແອັງເຊີນ ແຂວງເຫງະອານ ເພື່ອເປັນການ ສະແດງຄວາມຮູ້ບຸນຄຸນອັນເລິກເຊິ່ງ ຕໍ່ນັກຮົບທີ່ເສຍສະຫລະຊີວິດ ເພື່ອພາລະກິດປະຕິວັດຂອງປະຊາຊົນລາວ ແລະ ຫວຽດນາມ.
ພິເສດ, ເນື່ອງໃນໂອກາດການສະເຫລີມສະຫລອງ ວັນຄ້າຍວັນເກີດປະທານໂຮ່ຈີມິນ ຄົບຮອບ 132 ປີ (19/5/1890-19/5/2022), ສະຫາຍເອກອັກຄະລັດຖະທູດ ຍັງໄດ້ໄປເຂົ້າຮ່ວມພິທີວາງພວງມະລາ ແລະ ໄຕ້ທູບທຽນຢູ່ສະຖານທີ່ທາງປະຫວັດສາດພິເສດແຫ່ງຊາດກີມລຽນ, ນາມດ່ານ ບ້ານເກີດຂອງປະທານໂຮ່ຈີມິນ ເຊິ່ງເປັນຜູ້ທີ່ຮ່ວມກັບ ປະທານ ໄກສອນ ພົມວິຫານ, ປະທານ ສຸພານຸວົງ ທີ່ແສນເຄົາລົບຮັກ ກໍ່ສ້າງສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງ ສອງຊາດລາວ-ຫວຽດນາມ ກາຍເປັນສາຍພົວພັນທີ່ຊື່ສັດບໍລິສຸດຜຸດຜ່ອງ, ໃສແຈ້ງ ແລະ ມີໜຶ່ງດຽວໃນໂລກ.
ໂອກາດນີ້, ສະຫາຍ ແສງເພັດ ຮຸ່ງບຸນຍວງ ພ້ອມດ້ວຍຄະນະ ຍັງໄດ້ໄປເຂົ້າຮ່ວມພິທີປິດງານເທສະການບ້ານດອກບົວ ພາຍໃຕ້ຫົວຂໍ້ “ເຫງະອານ-ບ້ານດອກບົວ ບ່ອນເກີດຂອງປະທານ ໂຮ່ຈີມິນ ນະຄອນໂຮ່ຈີມິນ-ນະຄອນຊື່ແຫ່ງທອງຄຳ” ທີ່ຈັດຂຶ້ນຢູ່ສະໜາມຫລວງ, ແຂວງເຫງະອານ.
ຈາກນັ້ນ, ໃນວັນທີ 20 ພຶດສະພາ 2022, ສະຫາຍ ແສງເພັດ ຮຸ່ງບຸນຍວງ ພ້ອມຄະນະ ກໍໄດ້ສືບຕໍ່ເຂົ້າຮ່ວມສຳມະນາວິທະຍາ ສາດ “50 ປີ ແຫ່ງໄຊຊະນະບັ້ນຮົບປ້ອງກັນທົ່ງໄຫຫີນ-ຊຽງຂວາງ ແລະ ບົດຮຽນປະສົບການ” ຈັດໂດຍສະຖາບັນຄົ້ນຄວ້າປະຫວັດສາດກະຊວງປ້ອງກັນປະເທດຫວຽດນາມ ຮ່ວມກັບອົງຄະນະພັກ-ອຳນາດການປົກຄອງແຂວງເຫງະອານ ໂດຍມີ ສະຫາຍ ພົນໂທ ເລ ຮຸຍ ວິງ ກຳມະການສູນກາງພັກ, ກຳມະການທະຫານສູນກາງ, ຮອງລັດຖະມົນຕີກະຊວງປ້ອງກັນປະເທດ, ສະຫາຍ ຖາຍ ແທງ ກຸ້ຍ ກຳມະການສູນກາງພັກ, ເລຂາພັກແຂວງ, ປະທານສະພາປະຊາຊົນແຂວງເຫງະອານ, ສະຫາຍ ຈິງ ວັນ ກວຽດ ກຳມະການສູນກາງພັກ, ກຳມະການທະຫານສູນກາງ, ຮອງຫົວໜ້າກົມໃຫຍ່ການເມືອງ ກອງທັບປະຊາຊົນຫວຽດນາມ, ບັນ ດາກົມກອງທີ່ຂຶ້ນກັບກະຊວງປ້ອງກັນປະເທດຫວຽດນາມ ແລະ ອະດີດທະຫານອາສາສະໝັກຫວຽດນາມ ທີ່ເຄີຍປະຕິບັດໜ້າທີ່ ຢູ່ ສປປ ລາວ, ມີຄະນະຜູ້ແທນຈາກແຂວງຊຽງຂວາງ ນຳໂດຍ ສະຫາຍ ໂມບີ ຫາດົງຢາວ ຮອງເລຂາພັກແຂວງຊຽງຂວາງ ແລະ ພາກສ່ວນທີ່ກ່ຽວຂ້ອງຂອງສອງປະເທດເຂົ້າຮ່ວມ.
ການຈັດສຳມະນາວິທະຍາສາດຄັ້ງນີ້, ເປັນການລະນຶກເຖິງປະຫວັດສາດຄວາມເປັນມາຂອງບັ້ນຮົບປ້ອງກັນທົ່ງໄຫຫີນ-ຊຽງຂວາງ ແຕ່ວັນທີ 21/5-15/11/1972 ເຊິ່ງບັ້ນຮົບດັ່ງກ່າວ ເປັນຂີດໝາຍສຳຄັນທາງດ້ານປະຫວັດສາດ, ເປັນການປະສານສົມທົບດ້ານແນວທາງ, ຍຸດທະສາດການສູ້ຮົບ ແລະ ຮ່ວມສຳພັນສູ້ຮົບຢ່າງມີໄຊ ລະຫວ່າງກອງທັບປົດປ່ອຍປະຊາຊົນລາວ (ໃນເມື່ອກ່ອນ) ແລະ ທະຫານອາສາສະໝັກຫວຽດ ນາມທີ່ໄດ້ຄຽງບ່າຄຽງໄຫລ່ ສູ້ຮົບຕ້ານພວກຈັກກະພັດ, ເປັນການສະແດງໃຫ້ເຫັນເຖິງນໍ້າໃຈເພື່ອນມິດສະຫາຍຖານອ້າຍນ້ອງ ແລະ ທັງເປັນການເພີ່ມພູນຄູນສ້າງສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງສອງພັກ, ສອງລັດ, ສອງກອງທັບ ແລະ ປະຊາຊົນສອງຊາດ ລາວ-ຫວຽດນາມ, ຫວຽດນາມ-ລາວ.
ຂ່າວ-ພາບ: ສະຖານທູດລາວ ປະຈໍາ ສສ ຫວຽດນາມ


text:
ສານປະກອບ PVC ທີ່ຍືດຫຍຸ່ນໄດ້ສໍາລັບການສີດເກີບສັດລ້ຽງ
ລາຍລະອຽດຜະລິດຕະພັນ
ປ້າຍຜະລິດຕະພັນ
INPVC ສະ ເໜີ ໃຫ້ມີສານປະກອບ PVC ເວີຈິນໄອແລນ 100% ຫຼາກຫຼາຍຊະນິດທີ່ໃຊ້ສໍາລັບການຜະລິດສີດເກີບໃສ່ສັດລ້ຽງ. ເກີບສັດລ້ຽງ PVC ຂອງພວກເຮົາເປັນວັດສະດຸທີ່ມີຄວາມຕ້ານທານກົນຈັກສູງ, ປະສິດທິພາບໃນການປະມວນຜົນ, ນະວັດຕະກໍາແລະລັກສະນະເດັ່ນ. ພວກເຮົາສະ ໜອງ ການປັບແຕ່ງແລະການສ້າງສູດພິເສດຕາມຄວາມຕ້ອງການດ້ວຍການຮັບປະກັນຄຸນນະພາບແລະການບໍລິການ.
ທາດປະສົມເກີບ PVC ໄດ້ຖືກ ນຳ ໃຊ້ຢ່າງກວ້າງຂວາງໃນການສີດເກີບສັດລ້ຽງ. ເມັດ PVC ອ່ອນແລະມີຄວາມຍືດຫຍຸ່ນມີຄວາມຕ້ານທານກົນຈັກສູງ, ບໍ່ມີກິ່ນ, ມີຄວາມຕ້ານທານພັບໄດ້ດີໃນພື້ນທີ່ຊັ້ນນອກ. ເມັດ PVC ທີ່ມີຄວາມໂປ່ງໃສແລະໄປເຊຍກັນສູງສາມາດຖືກປັບແຕ່ງໃຫ້ເປັນສີຂາວ, ສີນ້ ຳ ຕານ, ສີເຫຼືອງແລະອື່ນ on.
INPVC ເປັນມືອາຊີບໃນການປະສົມ PVC ສໍາລັບຄໍາຮ້ອງສະຫມັກທົ່ວໄປເຊັ່ນ: ການສີດ, extrusion ແລະສັ່ງ molding. ດ້ວຍປະສົບການອັນເຕັມທີ່ຂອງການຜະລິດ PVC, ພວກເຮົາສະ ໜອງ ການປັບແຕ່ງແລະການສ້າງສູດພິເສດຕາມຄວາມຕ້ອງການດ້ວຍການຮັບປະກັນຄຸນນະພາບແລະການບໍລິການ.


text:
ວັນທີ 30 ເມສາ 2020 ນີ້ ສະຖາບັນອະນາໄມກັນພະຍາດ ແລະ ສົ່ງເສີມສຸຂະພາບກອງທັບ ແລະ ວິທະຍາຄານການແພດກອງທັບໄດ້ຈັດກອງປະຊຸມເພຶ່ອເປັນເອກະພາບກ່ຽວກັບບົດກຽມພ້ອມເຮັດວຽກງານສຸຂະສຶກສາພະຍາດ ໂຄວິດ-19 ຂຶ້ນ ໂດຍການເຂົ້າຮ່ວມຂອງ ສະຫາຍ ພັນໂທ ດຣ ໂພສະເດັດ ເສນາມຸນຕີ ຫົວໜ້າການທະຫານ ສະຖາບັນອະນາໄມກັນພະຍາດ ແລະ ສົ່ງເສີມສຸຂະພາບກອງທັບ, ພັນໂທ ດຣ ກິ່ງແກ້ວ ແສງຄໍາຢອງ ຮອງອໍານວຍການວິທະຍາຄານການແພດກອງທັບ, ມີບັນດານັກວິຊາການພາຍໃນສະຖາບັນອະນາໄມກັນພະຍາດ ແລະ ສົ່ງເສີມສຸຂະພາບກອງທັບເຂົ້າຮ່ວມ.
ໃນກອງປະຊຸມ ຊັ້ນ 1 ດຣ ພູນີລຸດ ຫົງວັນທອງ ນັກວິຊາການ ພະແນກຄົ້ນຄວ້າວິທະຍາສາດການແພດ ສະຖາບັນອະນາໄມກັນພະຍາດໄດ້ຂຶ້ນສະໄລຜ່ານບົດບົດວິທະຍາສາດການແພດສຸຂະສຶກສາກ່ຽວກັບພະຍາດໂຄວິດ-19 ທີ່ສ້າງຂຶ້ນໂດຍສະຖາບັນອະນາໄມກັນພະຍາດແລະ ສົ່ງເສີມສຸຂະພາບກອງທັບ ເພຶ່ອໃຫ້ບັນດາສະຫາຍນັກວິຊາການທີ່ເຂົ້າຮ່ວມທັງສອງກົມກອງໄດ້ຄົ້ນຄວ້າພິຈາລະນາປະກອບຄໍາຄິດຄໍາເຫັນເຂົ້າໃສ່ບັນດາເນຶ້ອໃນບົດດັ່ງກ່າວໃຫ້ມີເນຶ້ອໃນທີ່ອຸດົມສົມບູນ, ເປັນວິທະຍາສາດ, ສອດຄ່ອງ, ແທດເໝາະກັບສະພາບການຕົວຈິງຂອງພະຍາດໂຄວິດ-19 ຢູ່ໃນ ສປປ ລາວເຮົາ, ພ້ອມກັນຄັດກອງຈັດລຽງສັບສໍານວນຄໍາເວົ້າທາງວິທະຍາສາດການແພດເພື່ອສາມາດສືສານໃຫ້ຜູ້ເຂົ້າ, ຜູ້ຟັງສາມາດຮັບຮູ້ ແລະ ເຂົ້າໃຈໄດ້ງ່າຍ, ສາມາດນໍາໄປເຜີຍແຜຕໍ່ມາຫາຊົນທົ່ວໄປໃຫ້ເຂົ້າໃຈໄດ້, ທັງນີ້ກໍ່ເພຶ່ອເປັນການເອກະພາບ ແລະ ກະກຽມຄວາມພ້ອມທາງດ້ານເອກະສານ, ນັກວິທະຍາກອນໃຫ້ມີຄວາມສໍານານເພຶ່ອລົງເຄຶ່ອນໄຫວໂຄສະນາສຸຂະສຶກສາໃຫ້ບັນດາກົມກອງທີ່ມີຄວາມສ່ຽງພະຍາດໂຄວິດ-19 ໃນຂອບເຂດທົ່ວປະເທດ ເວົ້າລວມ, ເວົ້າສະເພາະແມ່ນປະຕິບັດແຜນການເຄຶ່ອນໄຫວສຸຂະສຶກສາວຽກງານປ້ອງກັນ ແລະ ຕອບໂຕ້ພະຍາດໂຄວິດ-19 ຢູ່ບັນດາກົມກອງເປົ້າໝາຍທາງພາກເໜຶອທີ່ມີຊາຍແດນຕິດຈອດກັບບັນດາປະເທດເພຶ່ອນບ້ານ.
ໂດຍ. ອ້ອຍພັນ ແພງບຸນມີ.


text:
ຮ່ວມກັນຈັດຕັ້ງໂດຍກົມພັດທະນາການຄ້າຂອງກະຊວງການຄ້າຈີນ, 7thງານວາງສະແດງສິນຄ້າຈີນ (ຕວກກີ) ໄດ້ຈັດຂຶ້ນຕາມກຳນົດເວລາແຕ່ວັນທີ 9 ຫາວັນທີ 11 ມິຖຸນາ 2022. ເພື່ອຕອບສະໜອງນະໂຍບາຍຍົກສູງຄຸນນະພາບການຄ້າຕ່າງປະເທດໃນການຮັກສາສະຖຽນລະພາບ, ພາຍຫຼັງຂະບວນການຮ່ວມມືສ້າງ "ຂໍ້ລິເລີ່ມໜຶ່ງແລວທາງໜຶ່ງເສັ້ນທາງ" ລະຫວ່າງຈີນ-ຕວກກີ. ແລະການສຳຫຼວດຕະຫຼາດຕ່າງປະເທດຢ່າງຕັ້ງໜ້າ, ບໍລິສັດອຸປະກອນອັດສະລິຍະຫຸ່ນຍົນ Jinggong Robot Intelligent Equipment Co., Ltd ໄດ້ເຂົ້າຮ່ວມງານວາງສະແດງສິນຄ້າຄັ້ງນີ້ດ້ວຍວິທີ "ການເຈລະຈາທາງອອນລາຍແລະການວາງສະແດງ Offline" ແລະໄດ້ຈັດການເຈລະຈາທີ່ມີລາງວັນກັບຜູ້ເຂົ້າຮ່ວມບູດ.
ໃນງານວາງສະແດງດັ່ງກ່າວ, ບໍລິສັດອຸປະກອນອັດສະລິຍະຫຸ່ນຍົນ Jinggong ຈໍາກັດໄດ້ຮັບຮອງເອົາວິທີການເຈລະຈາອອນໄລນ໌ແລະງານວາງສະແດງ offline ເພື່ອຕອບສະຫນອງຄວາມຕ້ອງການຂອງລູກຄ້າໄດ້ດີຂຶ້ນແລະຊັດເຈນໂອກາດທາງທຸລະກິດ.ຢູ່ທີ່ຫ້ອງວາງສະແດງ, ຜູ້ມາບູດໄດ້ຮັບຮູ້ດີກ່ຽວກັບອຸປະກອນວັດສະດຸໃຫມ່ຂອງບໍລິສັດ, ອຸປະກອນອັດຕະໂນມັດ, ລໍ້ເຫຼື່ອນເອເລັກໂຕຣນິກ, ແລະອື່ນໆດ້ວຍການຫຼີ້ນວິດີໂອແບບອອບໄລນ໌ແລະການສາທິດຕົວຢ່າງ.ເຕັກໂນໂລຢີທີ່ເຕີບໃຫຍ່ແລະກ້າວຫນ້າແລະການແກ້ໄຂທີ່ມີປະສິດທິພາບແລະພິຈາລະນາໄດ້ດຶງດູດຄວາມສົນໃຈຂອງນັກທ່ອງທ່ຽວ.ອອນໄລນ໌, ໃນເວລານີ້, ຜູ້ຖ່າຍທອດສົດຂອງບໍລິສັດໄດ້ແນະນໍາຜະລິດຕະພັນທີ່ກ່ຽວຂ້ອງດ້ວຍຄວາມກະຕືລືລົ້ນແລະຕອບຄໍາຖາມທີ່ສະເຫນີໂດຍລູກຄ້າດ້ວຍຄວາມອົດທົນ.ໃນເຫດການ 3 ມື້ນີ້, ບໍລິສັດອຸປະກອນອັດສະລິຍະຫຸ່ນຍົນ Jinggong ຈໍາກັດໄດ້ປະຕິບັດຕາມແນວຄວາມຄິດຂອງ "ລູກຄ້າສໍາຄັນທີ່ສຸດ, ຄຸນນະພາບທໍາອິດແລະນະວັດຕະກໍາ" ເພື່ອສະເຫນີຄໍາອະທິບາຍແບບມືອາຊີບ, ການໄປຢ້ຽມຢາມໂຮງງານທີ່ດີກວ່າ, ແລະການສະຫນັບສະຫນູນດ້ານວິຊາການ.
ຂໍຂອບໃຈກັບງານວາງສະແດງການຄ້ານີ້, ບໍລິສັດອຸປະກອນອັດສະລິຍະຫຸ່ນຍົນ Jinggong ຈໍາກັດໄດ້ຕິດຕໍ່ຢ່າງໃກ້ຊິດກັບລູກຄ້າເອີຣົບແລະຮູ້ຈັກຄວາມຕ້ອງການຂອງຕະຫຼາດຕວກກີ.ໃນອະນາຄົດ, ບໍລິສັດຈະຮັບຮອງເອົາແນວທາງຕວກກີ ເພື່ອຊອກຫາຕະຫຼາດເອີລົບຢ່າງຕັ້ງໜ້າ ແລະ ວາງພື້ນຖານອັນໜັກແໜ້ນໃຫ້ແກ່ການເຕີບໂຕດ້ານການຄ້າຕ່າງປະເທດໃນອະນາຄົດ.
ເວລາປະກາດ: 15-06-2022


text:
ໃນວັນທີ 17 ພະຈິກ 2020 ໄດ້ມີ ກອງປະຊຸມແລກປ່ຽນບົດຮຽນ ແລະ ປືກສາຫາລື ໃນການຫັນເປັນທັນສະໄໝ ແລະ ລັດຖະບານດິຈິຕອນ (Workshop on Digital Government) ຮ່ວມຈັດໂດຍ ກະຊວງ ໄປສະນີ, ໂທລະຄົມມະນາຄົມ ແລະ ການສື່ສານ (MPT) ແລະ UNDP ປະຈໍາລາວ.
ກອງປະຊຸມຄັ້ງນີ້ ເປັນກຽດເປີດງານໂດຍ ປອ ທະວີສັກ ມະໂນທັມ, ຫົວໜ້າສູນບໍລິຫານລັດດ້ວຍເອເລັກໂຕຣນິກະຊວງ ໄປສະນີ ໂທລະຄົມມະນາຄົມ ແລະ ການສື່ສານ ຮ່ວມກັບ ທ່ານ ນາງ Ricarda Rieger, ຜູ່ຕາງໜ້າ ອົງການ UNDP ເຊິ່ງມີຜູ້ເຂົາຮ່ວມແມ່ນ ຄະນະກົມ, ຄະນະພະແນກ ແລະ ວິຊາການ ຈາກບັນດາກະຊວງອ້ອມຂ້າງ ລວມທັງໝົດ 50 ກວ່າທ່ານ.
ກອງປະຊຸມຄັ້ງນີ້ແມ່ນກອງປະຊຸມທໍາອິດໃນບັນດາກອງປະຊຸມກ່ຽວຂ້ອງກັບດິຈິຕອນທີ່ມີການວາງແຜນໄວ້ ເຊິ່ງຈະມີການເຊີນບັນດາພາກສ່ວນຕ່າງໆທີ່ມີສ່ວນກ່ຽວຂ້ອງກັບວຽກງານຫັນເປັນທັນສະໄໝ ໃນ ສປປ ລາວ ໃຫ້ເຂົ້າຮ່ວມເພື່ອປຶກສາຫາລື ແລະ ຄົ້ນຄວ້າວິທີການເພື່ອສົ່ງວຽກງານດັ່ງກ່າວຮ່ວມກັນ.
ນອກນັ້ນ, ກອງປະຊຸມຄັ້ງນີ້ ຍັງມີວາລະທີ່ສໍາຄັນໃນການແລກປ່ຽນບົດຮຽນ ແລະ ປືກສາຫາລື ໃນການຫັນເປັນທັນສະໄໝ ແລະ ລັດຖະບານດິຈິຕອນ ໂດຍການເປັນປະທານຂອງທ່ານ ປອ ທະວີສັກ ມະໂນທັມ, ຫົວໜ້າສູນບໍລິຫານລັດດ້ວຍເອເລັກໂຕຣນິກ ກະຊວງ ປທສ.ທ່ານ ນາງ Ricarda ໄດ້ກ່າວວ່າ:
“ຫຼາຍພາກສ່ວນຂອງລັດຖະບານ ໄດ້ຖືກກະທົບຈາກສະພາບການລະບາດຂອງພະຍາດໂຄວິດ-19 ກົດດັນໃຫ້ຫັນເຖີງການກ້າວເຂົ້າສູ່ຍຸກສະໄໝ ດິຈິຕອນ ແລະ ເຮັດໃຫ້ການປະຕິບັດວຽກງານຜ່ານລະບົບທັນສະໄໝຫຼາຍຂື້ນ”ຈຸດປະສົງຂອງກອງປະຊຸມແມ່ນ ເພື່ອຮ່ວມກັນ ແລກປ່ຽນບົດຮຽນ ແລະ ປຶກສາຫາລື ໃນ 3 ວຽກຫຼັກ ຄື: 1) ການພັດທະນາລັດຖະບານດີຈິຕອນ ຂອງ ສປປ ລາວ ແລະ ໃນຂົງເຂດປະເທດອາຊຽນ, 2) ສະພາບການພັດທະນາ ແລະ ແຜນການຫັນເປັນທັນສະໄໝ ຈາກບັນດາກະຊວງ ແລະ ກົມກອງອ້ອມຂ້າງ, 3) ປຶກສາຫາລືທາງດ້ານຄວາມເປັນໄປໄດ້ ແລະ ການສ້າງແຜນພັດທະນາ (roadmap) ເພື່ອຫັນເປັນທັນສະໄໝ ຂອງພາກລັດ.
ແຫຼ່ງຂໍ້ມູນ: lao youth radio


text:
ທີ່ຫໍປະຊຸມແຫ່ງຊາດ, ຫ້ອງວ່າການສໍານັກງານນາຍົກລັດຖະມົນຕີ (ຫສນຍ) ໄດ້ຈັດກອງປະຊຸມສະຫຼຸບວຽກງານ ປະຈຳໄຕມາດ 1 ແລະ ຈຸດສຸມໄຕມາດ 2 ປະຈໍາປີ 2022; ເຜີຍແຜ່ຂໍ້ຕົກລົງ ວ່າດ້ວຍລະບຽບການ ແລະ ກົນໄກການເຮັດວຽກ ຂອງ ຫສນຍ ແລະ ປະກາດການຈັດຕັ້ງ ພະນັກງານນໍາພາ-ຄຸ້ມຄອງ ຂອງ ຫສນຍ, ໂດຍການໃຫ້ກຽດເຂົ້າຮ່ວມໂອ້ລົມ ຂອງທ່ານ ພັນຄໍາ ວິພາວັນ, ນາຍົກລັດຖະມົນຕີ; ມີທ່ານ ອາລຸນໄຊ ສູນນະລາດ, ລັດຖະມົນຕີ, ຫົວໜ້າ ຫສນຍ; ບັນດາທ່ານ ຮອງລັດຖະມົນຕີ, ຮອງຫົວໜ້າ ຫສນຍ; ຜູ້ຕາງໜ້າ ຄະນະຈັດຕັ້ງສູນກາງພັກ; ບັນດາທ່ານ ຄະນະກົມ, ຄະນະຫໍປະຊຸມແຫ່ງຊາດ ພ້ອມດ້ວຍ ພະນັກງານ-ລັດຖະກອນ ທົ່ວ ຫສນຍ ເຂົ້າຮ່ວມ.
ໃນວາລະທໍາອິດ ຂອງກອງປະຊຸມ ແມ່ນໄດ້ຮັບຟັງການເຜີຍແຜ່ຂໍ້ຕົກລົງຂອງ ຫສນຍ ເລກທີ 546 ວ່າດ້ວຍລະບຽບການ ແລະ ກົນໄກການເຮັດວຽກຂອງ ຫສນຍ ເພື່ອກຳນົດຫຼັກການ, ກົນໄກ, ວິທີການ, ລະບອບການພົວພັນ ແລະ ຄວາມຮັບຜິດຊອບ ຕໍ່ໜ້າທີ່ຕົ້ນຕໍຈໍານວນໜຶ່ງ ພາຍໃນ ຫສນຍ ແນໃສ່ເຮັດໃຫ້ການປະຕິບັດພາລະບົດບາດຕົ້ນຕໍຂອງຕົນ ໂດຍສະເພາະການເປັນເສນາທິການດ້ານເນື້ອໃນ, ການປະສານງານ ແລະ ບໍລິການຮັບໃຊ້ໃຫ້ແກ່ລັດຖະບານ, ນາຍົກລັດຖະມົນຕີ ແລະ ບັນດາຮອງນາຍົກລັດຖະມົນຕີ ມີຄວາມວ່ອງໄວ, ໂປ່ງໃສ, ທັນການ, ມີປະສິດທິພາບ ແລະ ປະສິດທິຜົນ. ຕໍ່ຈາກນັ້ນ, ກອງປະຊຸມ ໄດ້ຮັບຟັງການລາຍງານ ກ່ຽວກັບການຈັດຕັ້ງປະຕິບັດວຽກງານຂອງ ຫສນຍ ປະຈຳໄຕມາດ 1 ແລະ ທິດທາງແຜນການໄຕມາດ 2 ຂອງປີ 2022 ເຊິ່ງເຫັນວ່າ ມີຜົນສໍາເລັດໃນຫຼາຍດ້ານ, ຄຽງຄູ່ກັນນັ້ນ ກໍຍັງມີຂໍ້ຄົງຄ້າງຈຳນວນໜຶ່ງ ທີ່ຍັງຕ້ອງໄດ້ພ້ອມກັນສືບຕໍ່ປັບປຸງແກ້ໄຂໃຫ້ສຳເລັດ ຕາມແຜນການທີ່ວາງໄວ້.
ຫຼັງຈາກນັ້ນ, ວາລະທີສອງຂອງກອງປະຊຸມ ແມ່ນໄດ້ດຳເນີນພິທີປະກາດການຈັດຕັ້ງ ພະນັກງານນໍາພາ-ຄຸ້ມຄອງຂອງ ຫສນຍ ເພື່ອສືບຕໍ່ປັບປຸງກົງຈັກການຈັດຕັ້ງພາຍໃນ ຫສນຍ ໃຫ້ມີຄວາມເຂັ້ມແຂງ, ຄ່ອງຕົວ, ຮັບປະກັນລັກ ສະນະສືບທອດ, ປ່ຽນແທນ, ແທດເໝາະກັບສະພາບຄວາມເປັນຈິງ ແລະ ສອດຄ່ອງກັບຄວາມຮຽກຮ້ອງຕ້ອງການຂອງວຽກງານ ກໍຄືການຈັດຕັ້ງປະຕິ ບັດ ພາລະບົດບາດ, ສິດ, ໜ້າທີ່ ຕາມໂຄງປະກອບກົງຈັກການຈັດຕັ້ງ ຫສນຍ ໃຫ້ມີປະສິດທິພາບ ແລະ ປະສິດທິຜົນ ສູງຂຶ້ນເລື້ອຍໆ. ໃນພິທີ, ຜູ້ຕາງໜ້າຄະນະຈັດຕັ້ງສູນກາງພັກ ໄດ້ຂຶ້ນຜ່ານດຳລັດຂອງນາຍົກລັດຖະມົນຕີ ຄື: ແຕ່ງຕັ້ງ ທ່ານ ສົມກຽດ ພະສີ ເປັນຮອງລັດຖະມົນຕີ, ຮອງຫົວໜ້າ ຫສນຍ; ທ່ານ ສະຖິດ ເພັດສິງເລືອງ ເປັນຫົວໜ້າກົມປະຊາສຳພັນ; ທ່ານ ຈັນທະພອນ ແກ້ວມາລາວົງ ເປັນຫົວໜ້າກົມບໍລິຫານ, ພິທີການ ແລະ ການເງິນ; ທ່ານ ຄົມສັນ ໄຊຍະສານ ເປັນຫົວໜ້າກົມນິຕິກຳ; ທ່ານ ວິແກ້ວ ບຸບຜາວັນ ເປັນຫົວໜ້າກົມກວດກາ; ທ່ານ ເຂິງຄຳ ແກ້ວໜູຈັນ ເປັນຫົວໜ້າກົມຄົ້ນຄວ້າ-ສັງລວມ; ທ່ານ ນາງ ບຸນໜັກ ດາລາງາແກ້ວ ເປັນຫົວໜ້າກົມຈັດຕັ້ງ ແລະ ພະນັກງານ; ແລະ ທ່ານ ວັນນະລາດ ໃຈຍາວົງ ເປັນຫົວໜ້າກົມເລຂາ; ອະນຸມັດພະນັກງານ ອອກພັກການ ຮັບອຸດໜູນບຳນານ; ຂໍ້ຕົກລົງ ຂອງນາຍົກລັດຖະມົນຕີ ແຕ່ງຕັ້ງຜູ້ຊ່ວຍວຽກ ທ່ານລັດຖະມົນຕີ, ຫົວໜ້າ ຫສນຍ.
ພ້ອມດຽວກັນນີ້, ທ່ານຫົວໜ້າກົມຈັດຕັ້ງ ແລະ ພະນັກງານ ຫສນຍ ໄດ້ຂຶ້ນຜ່ານຂໍ້ຕົກລົງ ຂອງລັດຖະມົນຕີ, ຫົວໜ້າ ຫສນຍ ຄື: ແບ່ງຄວາມຮັບຜິດຊອບ ຂອງບັນດາທ່ານ ຜູ້ຊ່ວຍວຽກທ່ານລັດຖະມົນຕີ, ຫົວໜ້າ ຫສນຍ; ແຕ່ງຕັ້ງຮອງຫົວໜ້າກົມ ຈຳນວນ 1 ທ່ານ; ຮັບເອົາພະນັກງານ ຈາກກະຊວງແຜນການ ແລະ ການລົງທຶນ ຈຳນວນ 2 ທ່ານ; ອະນຸມັດໃຫ້ພະນັກງານ ຫສນຍ ໄປປະຈຳການຢູ່ກະຊວງອື່ນ ຈຳນວນ 2 ທ່ານ.
ໃນຕອນທ້າຍ, ກອງປະຊຸມ ໄດ້ຮັບກຽດຢ່າງສູງ ຮັບຟັງການໂອ້ລົມ ແລະ ຄຳເຫັນຊີ້ທິດເຍືອງທາງ ຈາກທ່ານ ພັນຄໍາ ວິພາວັນ, ນາຍົກລັດຖະມົນຕີ, ເຊິ່ງທ່ານໄດ້ສະແດງຄວາມຍ້ອງຍໍຊົມເຊີຍຕໍ່ຜົນສໍາເລັດ ໃນການຈັດຕັ້ງປະຕິບັດໜ້າທີ່ວຽກງານຂອງ ຫສນຍ ໃນໄລຍະຜ່ານມາ; ໄດ້ສະແດງຄວາມຍິນດີ ແລະ ຊົມເຊີຍຕໍ່ບັນດາທ່ານທີ່ໄດ້ຮັບການແຕ່ງຕັ້ງໃໝ່, ຍົກຍ້າຍຊັບຊ້ອນ ລວມທັງທ່ານທີ່ໄດ້ຮັບນະໂຍບາຍ ອອກພັກການ ຮັບອຸດໜູນບຳນານ ໃນຄັ້ງນີ້.
ອັນສຳຄັນ, ທ່ານໄດ້ມີຄໍາເຫັນເນັ້ນໜັກ ໃຫ້ຄະນະພັກ-ຄະນະນໍາ ແລະ ພະນັກງານ-ລັດຖະກອນ ພາຍໃນ ຫສນຍ ເອົາໃຈໃສ່ ເປັນຕົ້ນ, ສືບຕໍ່ເສີມຂະຫຍາຍມູນເຊື້ອຄວາມສາມັກຄີເປັນໝູ່ຄະນະ, ຊ່ວຍເຫຼືອເຊິ່ງກັນ ແລະ ກັນ. ບັນດາຜູ້ທີ່ຖືກແຕ່ງຕັ້ງ, ສັບຊ້ອນໃນຄັ້ງນີ້ ລວມທັງພະນັກງານລັດຖະກອນທັງໝົດຂອງ ຫສນຍ ຕ້ອງກໍາແໜ້ນທີ່ຕັ້ງພາລະບົດບາດຂອງ ຫສນຍ ໂດຍສະເພາະການເປັນເສນາທິການ, ການປະສານງານ ແລະ ບໍລິການຮັບໃຊ້ລັດຖະບານ, ນາຍົກລັດຖະມົນຕີ, ບັນດາຮອງນາຍົກລັດຖະມົນຕີ, ເຊິ່ງການເປັນເສນາທິການຮັບໃຊ້ລັດຖະບານ ຕ້ອງຍຶດໝັ້ນ ບົນພື້ນຖານກົດໝາຍ, ລະບຽບການ ແລະ ຜົນປະໂຫຍດສ່ວນລວມ ເປັນກົກ, ຕ້ອງສັດຊື່ບໍລິສຸດ, ອົດທົນ ແລະ ເສຍສະຫຼະ ເພື່ອຜົນປະໂຫຍດສ່ວນລວມ.
ພ້ອມດຽວກັນນັ້ນ, ໃຫ້ສືບຕໍ່ຄົ້ນຄວ້າ ຊອກໃຫ້ເຫັນຈຸດດີ ເພື່ອເສີມຂະຫຍາຍ, ຊອກໃຫ້ເຫັນຈຸດອ່ອນຂໍ້ຄົງຄ້າງ ເພື່ອພ້ອມກັນແກ້ໄຂ, ອັນທີ່ບໍ່ທັນມີລວມທັງນິຕິກຳ ເພື່ອຮອງຮັບໃຊ້ວຽກງານ ກໍຕ້ອງຄົ້ນຄວ້າສ້າງຂຶ້ນໃໝ່ ເພື່ອເຮັດໃຫ້ວຽກງານທີ່ຢູ່ໃນຄວາມຮັບຜິດຊອບ ຂອງການຈັດຕັ້ງຕົນມີການຫັນປ່ຽນໃໝ່ຢ່າງແຂງແຮງ, ເລິກເຊິ່ງ, ຮອບດ້ານ ແລະ ປ່ຽນແປງໃນທາງທີ່ດີຂຶ້ນກວ່າເກົ່າ; ຕ້ອງເອົາໃຈໃສ່ຕີລາຄາ ແລະ ປະເມີນການຈັດຕັ້ງປະຕິບັດໜ້າທີ່ວຽກງານຂອງຕົນເອງ ຢ່າງເປັນປົກກະຕິ, ການປະຕິບັດໜ້າທີ່ຕ້ອງຍຶດໝັ້ນຫຼັກການລວມສູນປະຊາທິປະໄຕ ແລະ ຕົກລົງເປັນໝູ່ຄະນະ, ມີຄວາມສັດຊື່ບໍລິສຸດ, ທ່ຽງທໍາ, ໂປ່ງໃສ, ກ້າຫານ ກ້າຕັດສິນໃຈ, ກ້າເຮັດ-ກ້າຮັບຜິດຊອບ ແລະ ມີຄວາມເສຍສະຫຼະ.
ຄະນະພັກ-ຄະນະນໍາ ຫສນຍ ຕ້ອງສືບຕໍ່ນໍາພາຈັດຕັ້ງປະຕິບັດໜ້າທີ່ການເມືອງ ຕາມການມອບໝາຍໃຫ້ຫຼ້ອນໜ້າທີ່ ດ້ວຍຄວາມຮັບຜິດຊອບສູງ, ເຮັດແທ້ທໍາຈິງ, ເຮັດຫຼາຍກວ່າເວົ້າ, ຫຼີກເວັ້ນການແກ້ຕົວ, ບໍ່ຢ້ານບັນຫາ, ຕ້ອງເຂົ້າເຖິງບັນຫາທີ່ແທ້ຈິງ ເພື່ອແກ້ໄຂໃຫ້ຖືກຈຸດ.


text:
ການສົ່ງເສີມການເຂົ້າເຖິງການບໍລິການທາງດ້ານການເງິນ ໃນ ສປປ ລາວ ປະຈໍາປີ 2020 ໃນວັນທີ 25 ພະຈິກ 2020 ໂດຍການຈັດຕັ້ງ ທະນາຄານ ແຫ່ງ ສປປ ລາວ ຮ່ວມມືກັບ ສະມາຄົມການເງິນຈຸລະພາກ (ສມກຈ) ພາຍໃຕ້ການສະໜັບສະໜຸນໂດຍ ອົງການ ADA Luxembourg.
ໄດ້ສຳເລັດກອງປະຊຸມການສົ່ງເສີມການເຂົ້າເຖິງການບໍລິການທາງດ້ານການເງິນ ໃນ ສປປ ລາວ ປະຈໍາປີ 2020 ພາຍໃຕ້ຫົວຂໍ້ “ການສ້າງຄວາມສາມາດໃນການປັບຕົວຜ່ານການບໍລິການທາງດ້ານການເງິນ ທີ່ມີຄວາມຮັບຜິດຊອບ ແລະ ມີຄວາມຍືນຍົງ” ທີ່ໂຮງແຮມລາວພລາຊາ ນະຄອນຫລວງວຽງຈັນ.
ໂດຍການເປັນປະທານເປີດກອງປະຊຸມ ຂອງ ທ່ານ ພຸດທະໄຊ ສີວິໄລ ຮອງຜູ້ວ່າການທະນາຄານ ແຫ່ງ ສປປ ລາວ ແລະ ປະທານດໍາເນີນກອງປະຊຸມໂດຍທ່ານ ພັນທະບູນ ໄຊຍະເພັດ, ຮອງຫົວຫນ້າກົມຄຸ້ມຄອງ ສະຖາບັນການເງິນ.


text:
ຕອນຄ່ຳວັນທີ 24 ມິຖຸນານີ້, ຢູ່ນະຄອນຫຼວງປັກກິ່ງ, ທ່ານສີຈິ້ນຜິງ ປະທານປະເທດຈີນໄດ້ເປັນປະທານຈັດກອງປະຊຸມສົນທະນາລະດັບສູງກ່ຽວກັບການພັດທະນາຂອງໂລກຜ່ານທາງວີດີໂອ ທັງໄດ້ກ່າວຄຳປາໄສທີ່ສຳຄັນ.
ທ່ານສີຈິ້ນຜິງກ່າວວ່າ: ມີແຕ່ໃຫ້ປະຊາຊົນປະເທດຕ່າງໆມີຊີວິດການເປັນຢູ່ທີ່ດີ, ຄວາມຈະເລີນຮຸ່ງເຮືອງຈຶ່ງຍືນຍົງໄດ້, ຄວາມໝັ້ນຄົງຈຶ່ງມີການຮັບປະກັນ ແລະສິດທິມະນຸດຈຶ່ງມີພື້ນຖານ. ພວກເຮົາຄວນຈັດເອົາການພັດທະນາໄວ້ໃນຖານະໃຈກາງຂອງວາລະສາກົນ, ຈັດຕັ້ງປະຕິບັດວາລະການພັດທະນາແບບຍືນຍົງຮອດປີ 2030 ຂອງອົງການ ສປຊ, ບັນລຸຄວາມເຫັນທີ່ເປັນເອກະພາບກັນທາງການເມືອງທີ່ທຸກຄົນເອົາໃຈໃສ່ນຳການພັດທະນາ ແລະປະເທດຕ່າງໆຮ່ວມກັນສະແຫວງຫາການຮ່ວມມື.


text:
ທີ່ການເຂົ້າຢ້ຽມຂ່ຳນັບທ່ານ Kuol Mangyang, ລັດຖະມົນຕີກະຊວງປ້ອງກັນປະເທດຊູດັງໃຕ້, ທ່ານພົນໂທ ເຈິ່ນກວາງເຟືອງ ໃຫ້ຮູ້ວ່າ, ນັບແຕ່ເມື່ອສອງປະເທດສ້າງຕັ້ງການພົວພັນທາງການທູດໃນເດືອນກຸມພາ 2019, ນີ້ແມ່ນຄັ້ງທີສອງທີ່ກະຊວງປ້ອງກັນປະເທດຫວຽດນາມ ຈັດສົ່ງຄະນະປະຕິບັດງານໄປຊູດັງໃຕ້. ທ່ານພົນໂທ ເຈິ່ນກວາງເຟືອງ ເນັ້ນໜັກວ່າ ຫວຽດນາມ ໄດ້ ແລະກຳລັງຜັນຂະຫຍາຍກຳລັງເຂົ້າຮ່ວມການເຄື່ອນໄຫວຮັກສາສັນຕິພາບສະຫະປະຊາຊາດຢູ່ຊູດັງໃຕ້, ໃນນັ້ນມີບັນດານາຍທະຫານຜັນຂະຫຍາຍຕາມຮູບການສ່ວນຕົວ ແລະໂຮງໝໍກາງສະໜາມຂັ້ນ 2. ໃນໄລຍະຈະມາເຖິງ, ຫວຽດນາມ ຈະຜັນຂະຫຍາຍກອງຊ່າງແສງໄປຄະນະປະຕິບັດງານຮັກສາສັນຕິພາບຢູ່ຊູດັງໃຕ້ ດ້ວຍບັນດາກິດຈະກຳຕົ້ນຕໍຄືກໍ່ສ້າງພື້ນຖານໂຄງລ່າງ, ສ້ອມແປງຂົວ, ທາງ, ຜ່ານນັ້ນປະກອບສ່ວນຊຸກຍູ້ການພັດທະນາເສດຖະກິດ-ສັງຄົມ, ພື້ນຖານໂຄງລ່າງຢູ່ຊູດັງໃຕ້. ທ່ານພົນໂທ ເຈິ່ນກວາງເຟືອງ ກໍ່ປາດຖະໜາວ່າກະຊວງປ້ອງກັນປະເທດ ແລະບັນດາອົງການທີ່ກ່ຽວຂ້ອງຂອງຊູດັງໃຕ້ ຈະສ້າງເງື່ອນໄຂເພື່ອໃຫ້ໂຮງໝໍກາງສະໜາມ ຂັ້ນ 2 ເລກ 2 ຂອງຫວຽດນາມ ປະຕິບັດສໍາເລັດໜ້າທີ່.
ທ່ານພົນໂທ ເຈິ່ນກວາງເຟືອງ ເຂົ້າຢ້ຽມຂ່ຳນັບທ່ານນາງ Awut Deng Acuil ລັດຖະມົນຕີການຕ່າງປະເທດ ແລະຮ່ວມມືສາກົນ. (ພາບ: qdnd.vn)
ທ່ານ Kuol Mangyang ສະແດງຄວາມປິຕິຊົມຊື່ນເມື່ອໄດ້ຕ້ອນຮັບຄະນະປະຕິບັດງານກະຊວງປ້ອງກັນປະເທດຫວຽດນາມ ມາຢ້ຽມຢາມ, ເຮັດວຽກຢູ່ຊູດັງໃຕ້; ຂອບອົກຂອບໃຈ ແລະຕີລາຄາສູງເລື່ອງລັດຖະບານ ແລະກອງທັບປະຊາຊົນຫວຽດນາມ ໄດ້ຈັດສົ່ງກຳລັງເຂົ້າຮ່ວມການເຄື່ອນໄຫວຮັກສາສັນຕິພາບສະຫະປະຊາຊາດຢູ່ຊູດັງໃຕ້. ທ່ານ Kuol Mangyang ຢັ້ງຢືນວ່າ ຊູດັງໃຕ້ ປາດຖະໜາຢາກຮ່ໍາຮຽນບັນດາບົດຮຽນຂອງຫວຽດນາມ ໃນການແກ້ໄຂຜົນຮ້າຍຢ້ອນຫຼັງຈາກສົງຄາມ, ພັດທະນາເສດຖະກິດ-ສັງຄົມ ແລະປັບປຸງຊີວິດການເປັນຢູ່ຂອງປະຊາຊົນ...
ເມື່ອແລກປ່ຽນກັບທ່ານນາງ Awut Deng Acuil ລັດຖະມົນຕີການຕ່າງປະເທດ ແລະຮ່ວມມືສາກົນ, ທ່ານພົນໂທ ເຈິ່ນກວາງເຟືອງ ຖືວ່່າເລື່ອງຫວຽດນາມ ແລະຊູດັງໃຕ້ ສ້າງຕັ້ງການພົວພັນທາງການທູດໃນເດືອນກຸມພາ 2019 ແມ່ນຂີດໝາຍສຳຄັນໃນການພົວພັນສອງຝ່າຍລະຫວ່າງສອງປະເທດ; ຢັ້ງຢືນວ່າ ລັດຖະບານ ແລະກອງທັບປະຊາຊົນຫວຽດນາມ ແບ່ງປັນຄວາມຫຍຸ້ງຍາກໃນປັດຈຸບັນຂອງລັດຖະບານ, ປະຊາຊົນຊູດັງໃຕ້ ທີ່ພວມປະເຊີນໜ້າ ແລະສະໜັບສະໜູນວິວັດທະນາການສັນຕິພາບຢູ່ຊູດັງໃຕ້; ສະເໜີວ່າ ໃນໄລຍະຈະມາເຖິງ, ສອງຝ່າຍຈະຄົ້ນຄວ້າ ແລະຜັນຂະຫຍາຍຫຼາຍແຜນການຮ່ວມມືລະອຽດ, ເພີ່ມທະວີການແລກປ່ຽນບົດຮຽນສ້າງສາ ແລະພັດທະນາປະເທດຊາດ.
ກໍ່ທີ່ການພົບປະກັບການນຳບັນດາກະຊວງ, ຂະແໜງການຂອງຊູດັງໃຕ້, ທ່ານພົນໂທ ເຈິ່ນກວາງເຟືອງ ເນັ້ນໜັກວ່າ, ແຜນນະໂຍບາຍຂອງຫວຽດນາມ ໃນການຈັດສົ່ງກຳລັງເຂົ້າຮ່ວມການເຄື່ອນໄຫວຮັກສາສັນຕິພາບສະຫະປະຊາຊາດ, ສະແດງໃຫ້ເຫັນຄຳໝັ້ນສັນຍາດ້ານການເມືອງຂອງຫວຽດນາມ ຕໍ່ກັບປະຊາຄົມສາກົນ, ປະຕິບັດພັນທະສາກົນຂອງປະເທດສະມາຊິກຕໍ່ກັບການເຄື່ອນໄຫວຮັກສາສັນຕິພາບສະຫະປະຊາຊາດ, ປະກອບສ່ວນສ້າງສະພາບແວດລ້ອມແຫ່ງສັນຕິພາບໃຫ້ການກໍ່ສ້າງຄືນໃໝ່ ແລະການພັດທະນາຢູ່ພາກພື້ນກໍ່ຄືໃນໂລກ; ພ້ອມທັງຢັ້ງຢືນວ່າ ຫວຽດນາມ ພ້ອມແລ້ວທີ່ຈະແບ່ງປັນບົດຮຽນກັບຊູດັງໃຕ້ ກ່ຽວກັບການແກ້ໄຂຜົນຮ້າຍຢ້ອນຫຼັງຈາກສົງຄາມ, ກໍ່ສ້າງກອງທັບຫຼວງ, ພັດທະນາເສດຖະກິດ, ພິເສດໃນຂົງເຂດກະສິກຳ ແລະສາທາລະນະສຸກ...
ຄະນະປະຕິບັດງານກະຊວງປ້ອງກັນປະເທດຫວຽດນາມ ຖ່າຍຮູບເປັນທີ່ລະນຶກພ້ອມກັບການນຳຄະນະປະຕິບັດງານຮັກສາສັນຕິພາບສະຫະປະຊາຊາດ ຢູ່ຊູດັງໃຕ້. (ພາບ: qdnd.vn)
ກ່ອນໜ້ານັ້ນ, ກ່າວຄຳເຫັນທີ່ການພົບປະກັບທ່ານ David Shearer, ຫົວໜ້າຄະນະປະຕິບັດງານຮັກສາສັນຕິພາບສະຫະປະຊາຊາດຢູ່ຊູດັງໃຕ້ ແລະບັນດາການນຳຂອງຄະນະປະຕິບັດງານ, ທ່ານພົນໂທ ເຈິ່ນກວາງເຟືອງ ໃຫ້ຮູ້ວ່າ, ໃນໄລຍະຈະມາເຖິງ, ຫວຽດນາມ ຈະຜັນຂະຫຍາຍກອງຊ່າງແສງເຂົ້າຮ່ວມການເຄື່ອນໄຫວຮັກສາສັນຕິພາບສະຫະປະຊາຊາດ; ສະເໜີ ສປຊ ກໍ່ຄືຄະນະປະຕິບັດງານຊູດັງໃຕ້ ສືບຕໍ່ສ້າງເງື່ອນໄຂ ແລະໜູນຊ່ວຍໂຮງໝໍກາງສະໜາມ ຂັ້ນ 2 ເລກ 2 ຂອງຫວຽດນາມ.
ບັນດາກຳລັງຂອງຄະນະປະຕິບັດງານຮັກສາສັນຕິພາບສະຫະປະຊາຊາດຢູ່ຊູດັງໃຕ້ ສະແດງຄວາມປະທັບໃຈຕໍ່ກຳລັງຄວາມສາມາດ, ລະດັບວິຊາສະເພາະກໍ່ຄືທ່າທີເຮັດວຽກຂອງບັນດານາຍທະຫານຮັກສາສັນຕິພາບສະຫະປະຊາຊາດມາຈາກຫວຽດນາມ, ໃນນັ້ນມີບັນດານາຍທະຫານທີ່ໄດ້ຜັນຂະຫຍາຍຕາມຮູບການສ່ວນຕົວ ແລະຖັນແຖວພະນັກງານ, ພາລະກອນ, ແພດໝໍຂອງໂຮງໝໍກາງສະໜາມຂັ້ນ 2 ເລກ 1 ຢູ່ Bentiu (ຊູດັງໃຕ້); ຢັ້ງຢືນວ່າ ສປຊ ປາດຖະໜາວ່າ ຫວຽດນາມ ຈະຈັດສົ່ງນາຍທະຫານໄປຄະນະປະຕິບັດງານຕື່ມອີກ, ປະກອບສ່ວນເຂົ້າໃນການເຄື່ອນໄຫວຮັກສາສັນຕິພາບສະຫະປະຊາຊາດໃຫ້ຫຼາຍກວ່າອີກ.
(ຄໍາຮຸ່ງ)